ભેદ - - 12 Kanu Bhagdev દ્વારા પુષ્તક અને વાર્તા PDF\nઆનંદે આપેલા આશ્વાસનના ફળરૂપે જ બળવંતના મન પરથી દુઃખનો આવડો મોટો બોજો હળવો થયો હતો.\nએ હવે પોતાની ફેક્ટરીમાં પણ રસ લેવા લાગ્યો હતો.\nએની ફેક્ટરીમાં એલ્યુમિનિયમના પતરાઓ બનતા હતા અને પછી ઑર્ડર પ્રમાણે તેના ઉપર જુદી જુદી જાતનો રંગ ચડાવવામાં આવતો હતો.\nએની ફેક્ટરીનાં પતરાં એટલાં બધાં મજબૂત અને ચોક્સાઈપૂર્વક બનતાં હતાં કે હિન્દુસ્તાન એર ક્રાફ્ટ જેવી મશહુર વિમાન બનાવનારી કંપની પણ તેની પાસેથી માલ ખરીદતી હતી.\nપોતાના મૃત્યુ પહેરાં જ સર દિનાનાથે કેન્દ્ર સરકારના એક કોન્ટ્રેક્ટ પર સહી-સિક્કા કર્યાં હતા.\nઆ કોન્ટ્રેક્ટ પ્રમાણે તેમણે સરકારને છ માસની અંદર જ દસ હજાર ટન શીટ્સ ખાસ રંગો લગાડીને સપ્લાય કરવાની હતી.\nસર દિનાનાથના અવસાન અને પછી તેમના કુટુંબમાં એક પછી એક એવા બનાવો બનવા લાગ્યા કે કોન્ટ્રેક્ટનું કામ ઘણું પાછળ રહી ગયું હતું.\nઆ ખાડો પૂરવા માટે બળવંત ત્રણ ત્રણ શીફ્ટ ચલાવીને કામ પૂરું કરવા પાછળ લાગી પડ્યો હતો જેથી સમયસર માલની ડીલવરી આપી શકાય.\nસવારે છ વાગ્યે શરૂ થયેલી શિફ્ટનું કામ પૂરું થઈ ગયું હતું.\nએ શિફ્ટના લોકો પાછા જઈ રહ્યાં હતા.\nબીજી શિફ્ટના મજૂરો પોત-પોતાનાં ટીફીનો સંભાળીને સાયકલો ઉપર તથા ફેક્ટરીની બસોમાંથી ઉતરતા હતા.\nસૌ કોઈ ફાટક પાસે એકઠા થતા હતા.\nફેક્ટરીમાં દાખલ થવા અને બહાર નીકળવા માટે જુદા જુદા ફાટકો હતા.\nબંને ફાટકો પરનું વાતાવરણ ગરમ હતું.\nબહાર નીકળવાનું ફાટક ઉઘડ્યું અને તલાશી લેનાર ઑફિસરોની વેધક નજર હેઠળ તલાસી આપીને મજૂરોના ટોળા બહાર નીકળતા હતા. તેમના થાકેલા ચહેરા પર કામ પૂરું કરીને આવવાનો તથા જલ્દી જલ્દી પોતપોતાના બાળકોને મળવાનો ઉત્સાહ તરવરતો હતો.\nધીમે ધીમે બધા મજૂરો બહાર આવી ગયા.\nબહાર નીકળવાનું ફાટક બંધ થઈ ગયું.\nઅલબત્ત, તેની બારીઓ ફોરમેનો માટે હજુ પણ ઉઘાડી જ હતી. આ ફોરમેનો બીજી શિફ્ટના ફોરમેનોને ચાર્જ સોંપવા માટે અંદર જ રોકાઈ ગયા હતા.\nછેવટે અંદર આવવાનું ફાટક ઉઘડ્યું.\nતાજામાજા મજૂરો હસીખુશીથી અંદર પ્રવેશવા લાગ્યા.\nઅચાનક એક બસ ફાટક પાસે આવીને ઊભી રહી અને તેમાંથી દસ-બાર મજૂરો ઊતર્યાં.\nઆ નવા માણસો હતા અને તેમના માટે ટાઈમકીપરોને સૂચના મળી ગઈ હતી.\nઆ લોકો એક નવું પેટન્ટ મીક્ષ્ચર બનાવવાના હતા. જે આજે પહેલી વખત સરકારી રીતે તૈયાર થવાનું હતું.\nપેટન્ટની ફોર્મ્યુલા લઈને ટેકનીશીયનો અગાઉથી જ આવી ગયા હતા.\nઆ ગૃપ આવનારાઓમાં સૌથી છેલ્લું હતું.\nઅચાનક એક ઑફિસર ટાઈમકીપર રાઠોડની ઑફિસમાં પ્રવેશ્યો.\nએણે જલ્દી જલ્દી તેના કાનમાં કશુંક કહ્યું.\n‘આપને નાહક જ ભ્રમ થયો છે શીંદે સાહેબ...!’ રાઠોડ હસીને બોલ્યો.\n‘ત્યારે બીજું શું....?’ આ પેટન્ટ ગુપ્ત રાખવા જેવી કોઈ ચીજ નથી. આપ આજે સાવચેતી રાખવાની વાત કરો છો. એ તો ફક્ત સરકારી સ્ટંટ છે ! ગમે તેમ તો ય આ લોકો આમ જનતાથી જુદા છે એવું જાહેર કરવા માટે કંઈક તો કરવું જ જોઈએ ને? બસ, આ કારણસર જ તેઓ આમ કરે છે. પોલીસ બોલીસની વાત વિચારવી પણ નકામી છે અને આ વાત તો મેનેજમેન્ટે વિચારવાની છે. આપણે આમાં માથું મારવાની શું જરૂર છે?’\n‘તમારી ઈચ્છા...! મેં તો મારો મત વ્યક્ત કર્યો હતો. આગળ તમે જાણો ને તમારું કામ જાણે...! જો કે મારી તો ડ્યુટિ પણ પૂરી થઈ ગઈ છે એટલે હું તો ઘેર જઉં છઉં.’ શીંદે પોતાની ટાઈની ગાંઠ સરખી કરતાં બોલ્યો, ‘મને જરા આડું-અવળું લાગ્યું એટલે તમને કહી દીધું. હું તો હવે જઈને આરામથી સૂઈ જઈશ.’\n‘આજે ભાભીએ આપને જલ્દી જલ્દી ઘેર બોલાવ્યા લાગે છે, શીંદે સાહેબ!’ રાઠોડે સ્મિત ફરકાવતાં કહ્યું, ‘પણ સાહેબ, જો તેમણે જલદી જલ્દી બોલાવ્યા હશે તો આરામ કેવી રીતે કરી શકેશ? કંઈક ને કંઈક ફરમાઈશ ઊભી જ હશે...! મોટે ભાગે તો ફિલ્મની જ ફરમાઈશ હશે...!’\n‘ના એવી કોઈ વાત નથી...’\n‘તો કેવી વાત છે?’\n‘તમારી ભાભીના ભાઈ સાહેબ આવ્યા છે એ તો તેના સાથે ખરીદી કરવા માટે ગઈ છે. એટલે ઘેર પહોંચ્યા પછી આરામ જ આરામ છે. પરંતુ તમારે હવે ક્યાં સુધી બહાના કાઢવા છે?’\n‘તમારા મિસીસને લઈ ને મારે ઘેર આવવાની બાબતમાં...! આજે આવીશું ને કાલે આવીશું એમ કરતાં કેટલા મહિના પસાર થઈ ગયા. પરંતુ તમે આવતા જ નથી!’ શીંદે બોલ્યો, ‘તમે બંને આવશો તો હું કંઈ ચા-પાણી કે નાસ્તો કરાવ્યા વગર કંઈ એમ ને એમ નહીં કાઢી શકું...! મારી શક્તિ પ્રમાણે તમારી મહેમાનગતિ જરૂર કરીશ એની ખાતરી રાખજો...!’ વાત પૂરી કરીને એ હસી પડ્યો.\nરાઠોડ પણ હસીને કંઈક કેહવા જતો હતો ત્યાં જ સહસા ફેક્ટરીનું ઈમરજન્સી જોખમનું એલાર્મ કર્કષ અવાજે ગુંજી ઊઠ્યું.\nએ ઝડપથી ઑફિસના દ્વાર પાસે આવ્યો.\n‘અભેસંગ...!’ એણે ઊંચા અવાજે જોરથી બૂમ પાડી, ‘ફાટક મજબૂતીથી બંધ કરી દે...અને હું ન કહું ત્યાં સુધી કોઈનેય બહાર જવા દઈશ નહીં...! એક પંખી પણ નહીં સમજ્યો...?’\nફાટકની એક માત્ર બારી પણ બંધ થઈ ગઈ.\nચોકીદારોએ બંદૂકના સેફ્ટી કેચ ખસેડી નાખ્યા.\nરાઠોડે ફાટકનું ઈલેક્ટ્રીક લોક ઈમરજન્સી સ્વીચ દબાવી દીધી.\nહવે ફાટકને અડકવું કે દીવાલ કૂદવી એ હાથે કરીને મોતને આમંત્રણ આપવા સમાન હતું.\n‘શીંદે સાહેબ...! હાલ તુરત તો ઘેર જવાનો વિચાર તમારે માંડી જ વાળવો પડશે...!’ રાઠોડ બોલ્યો, એના કપાળ પર પડેલી કરચલીઓ તેના ચિંતાતુર હોવાની ચાડી ખાતી હતી.\n‘કંઈ વાધો નહીં...!’ શીંદેએ કહ્યું, ‘માત્ર એક ટપાલ પોસ્ટ કરવી હતી. મારા ભાઈને એ કાલે મળી જાત. હવે તે પરમ દિવસે મળશે. બીજું શું? તમે તપાસ તો કરો કે શું વાત છે?’\n‘આપની ટપાલ આજે જ પોસ્ટ થઈ જશે.’\n‘પેલી ટ્રેમાં આપની ટરાવ મૂકી દો...! એ ટ્રેની બધી ટપાલો અહીંથી સીધી પોસ્ટ ઓફિસે જ જવાની છે.’ કહેતાં કહેતાં રાઠોડે ટેબર પર પડેલ ઈન્ટરકોમ ટેલિફોનનું રિસીવર ઊંચકીને એક બટન દબાવ્યું. પછી કહ્યું, સર હું ટાઈમકીપર રાઠોડ ટેબલ બોલું છે. આ એલાર્મ શા માટે વાગ્યું છે?’\n‘એક ખૂબ જ ભયંકર બનાવ બની ગયો છે મિસ્ટર રાઠોડ...!’ જવાબમાં સામે છેડેથી ચીફ એન્જીનીયર જોગલેકરનો ચિંતાતુર અવાજ તેના કાને અથડાયો, ‘તિજોરીમાંથી એક સિક્રેટ ડોક્યુમેન્ટ ગુમ થઈ ગયું છે. તમે ફાટક બંઘ કરાવી દીધું છે ને?’\n‘એ કામ તો એલાર્મ શરૂ થતાંની સાથે જ કરાવી નાખ્યું છે. અહીં ચિંતા કરવા જેવું કશું જ નથી. સર, જે ડોક્યુમેન્ટ ગુમ થયા છે, તે શું નવા પેટન્ટ વિશે છે?’ ‘રાઠોડે અમસ્તુ જ પૂછી લીધું.’\nરાઠોડના આ સવાલથી ચીફ એન્જીનીયર જોગલેકર જેટલો ચમક્યો, એટલો કદાચ તેના રૂમમાં બોંબ ફૂટ્યો હોત તો પણ ન ચમક્ત!’\nએના હાથમાંથી રિસીવર છટકતું છટકતું રહી ગયું.\n‘મિસ્ટર રાઠોડ, આ વાતની તમને કેવી રીતે ખબર પડી...?’ સામે છેડેથી આવતા અવાજમાં ભરપુર આશ્વર્ય હતું. ‘આ વાત તો અત્યારે હું અને બે સરકારી ઑફિસરો જ જાણીએ છીએ.’\n‘સર...!’ રાઠોડે જવાબ આપતાં કહ્યું, ‘અત્યારે મારી સામે પ્રોડકશન આસિસ્ટન્ટ શીંદે સાહેબ બેઠા છે. એલાર્મ વાગ્યો તે પહેલાં તેમણે આવી શક્યતાનો ઉલ્લેખ કર્યો હતો. પણ...પણ મને મેનેજમેન્ટ પર એટલો બધો ભરોસો હતો કે મેં તેમની વાત હસવામાં કાઢી નાખી. પરંતુ મને એ વાતનો અફસોસ થાય.’\n‘ખેર, ડોક્યુમેન્ટ અત્યારે પણ ફેક્ટરીમાં જ છે! અમે તે જરૂર શોધી કાઢીશું. હાલ તુરત તો સિક્યોરીટી ઑફિસર ઝાલા, પોલીસ સુપ્રિન્ટન્ડેન્ટ અને સી.આઈ.ડી.ની એક મહિલા આવે છે! તમે શીંદે સાહેબને જરા રોકી રાખજો...! ક્યાંય જવા દેશો નહીં કદાચ તેમની જરૂર પડશે.’ એ અવાજમાં જે ગર્ભિત ધમકી છૂપાયેલી હતી. તેના કારણે રાઠોડને પોતાની ભૂલ સમજાઈ ગઈ.\nપરંતુ હવે તો તીર કમાનમાંથી છૂટી ગયું હતું.\nથોડી વાર પછી શીંદેને બોલાવવામાં આવ્યો.\nએ રૂમમાં પહોંચીને એણે ત્યાં મોજુદ સૌ કોઈ પર ઊડતી નજર ફેંકી.\nપછી તે ચૂપચાપ એક ખુરશી પર બેસી ગયો.\nસૌની નજર એના ચહેરા પર મંડાયેલી છે એવો તેને ભાસ થયો.\nશીંદેએ માથું ઊંચુ કરીને ચીફ એન્જીનીયર જોગલેકર સામે જોયું.\n‘ડોક્યુમેન્ટ ગુમ થઈ શકે તેમ છે એવી શંકા તમને કેવી રીતે ઉપજી? શું તેનું કોઈ કારણ છે તમારી પાસે?’\n‘ના...કોઈ કારણ નથી...’\n‘આને તમે મારી વૃદ્ધાવસ્થાનો સનેપાત અથવા તો પછી મારું કમનસીબી પણ કહી શકો છો.’ શીંદેએ જવાબ આપ્યો. એની આંખો ટેબલ પર પડેલા પેપરવેઈટર તથા તેની આજુબાજુના ભાગ પર ફરતી હતી.\n‘બીજુ કંઈ નહીં....? કોઈકની વાતચીતને કારણે કે પછી કામગીરીના પરિણામે તો તમારા મનમાં એવી શંકા નહોતી ઉપજીને કે કોઈક ગુપ્ત ડોક્યુમેન્ટ ચોરવાનો પ્રયાસ કરે છે? બરાબર વિચારી, યાક કરીને જવાબ આપોય મિસ્ટર શીંદે! તમારી આ સૂચનાને કારણે સ્વ.સર દિનનાથ અને બળવંત સાહેબની પ્રતિષ્ઠા ધૂળધાણી થતી બચી જશે.’ એન્જિનિયર જોગલેકરનો અવાજ ધ્રુજતો હતો.\n‘દિનાનાથ સાહેબની પ્રતિષ્ઠા ખાતર તો હું મારો જીવ પણ આપી દેવા તૈયાર છું સર! પરંતુ અત્યારે હું મારી જાતને ખૂબ જ લાચાર અને નિઃસહાય અનુભવું છે.’ શીંદેનો અવાજ ગંભીર હતો.\n‘મિસ્ટર શીંદે...! દેશની ભાવિ સુરક્ષાનો સવાલ પણ આની સાથે સંકળાયેલો છે. શું હજુ પણ તમે તમારી શંકાનું કારણ જણાવી શકો તેમ નથી?’ એસ.પી.ભગવતી અને રજનીની વચ્ચે બેઠેલા એક ઓફસિરે પૂછ્યું.\n‘હું જાણું છું સાહેબ... પરંતુ શંકાનું કારણ મળ્યું હોય એવી કોઈ વાત મને યાદ નથી આવતી.’ શીંદે બોલ્યો.\n‘આ સોદો વાસુસેના સાથે સંકળાયેલો છે, એ વાત પણ અમે ખાનગી રાખી હોત...! કોઈનેય તેની જાણ ન થતાં એની પૂરેપૂરી સાવચેતી રાખવામાં આવી હતી. તો પછી આ વાતની તમને કેવી રીતે ખબર પડી?’ સૈનિક ઓફિસર રણજીતસિંગે અચરજભર્યા અવાજે પૂછ્યું.\n‘મારી સામાન્ય બુદ્ધિથી સર...!’ શીંદે આંખનું મટકુંય વગર બોલ્યો.\n‘એટલે..?’ રણજીતસિંહે ચમકીને પૂછ્યું.\n‘દસ હજાર ટન પ્લેટ અને પતરાં લઈ શકે એવી કોઈ કંપની ભારતમાં હોય એવું મારા ધ્યાનમાં નથી. મારી બચતના થોડા રૂપિયા કોઈક સારી કંપનીમાં રોકવા માટે દેશની બધી મોટી મોટી કંપનીઓમાં પ્રોસ્પેક્ટસ મેં વાંચ્યા છે અને નિકાસ વેપારના આંકડાઓ પણ હિન્દુસ્તાન એલ્યુમિનિય કોર્પોરેશન અવારનવાર પ્રકાશિત કરે જ છે. એમાં પણ એવા કોઈ સંકેત નથી કે જેના કારણે એમ સમજી શકાય કે કોઈક વિદેશી કંપનીની માંગ પૂરી કરવા માટે સરકાર આ માલ તૈયાર કરાવે છે. હવે આવડો મોટો ઓર્ડર આપી શકે એવી એક વાયુસેના જ બાકી રહે છે અને સુરક્ષાનો કોઈ નવો દરવાજો ન ખુલતો હોય તો તે પણ એક ખાસ રંગનાં પતરાં માટે પોતાની બજેટનો મોટો ભાગ ખર્ચ ન કરે! બસ, આ તર્ક ઉપર જ મારા જ્ઞાનનો બધો આધાર હતો.’\nએના આ તર્કભર્યાં વિશ્ર્લણથી સૌ ચમકી ગયા.\nમિસ્ટર શીંદે...!’ થોડી પળો ચૂર રહ્યા બાદ રણજીતસિંહે પૂછ્યું, ‘જ્યારે તમારી તર્કશક્તિ આટલે સુધી પહોંચી ગઈ છે, ત્યારે તમે એ પણ જરૂર વિચા્ર્યું જ હશે કે આ વિશેષ રંગના પેટન્ટ પાછળ રાજકીય આગ્રહ શા માટે છે?’\n‘જી, હા...! મેં આ બાબતમાં પણ વિચારવાનો અનાધિકાર પ્રયાસ કર્યો હતો અને વિચાર્યા પછી કંઈક પરિણામ પર પણ આવ્યો છું.’ શીંદેનો વાણીસંકોચ હવે દૂર થઈ ગયો હતો.\nજાણે આ બુદ્ધિ ચમત્કાર માટે પુરસ્કાર મળવાની આશા હોય એવા ઉત્સાહ સાછે તે આ બધું કહેતો હતો.\n‘તેમ શું પરિણામ પર આવ્યો છો, એ જણાવશો તો અમને આનંદ થશે.’\n‘જરૂર...કેમ નહીં...!’ શીંદે માથું ધુણાવતાં બોલ્યો, ‘રંગની ઉપયોગિતા એનામા બે રીતે આંકવામાં આવે છે. સૌથી પહેલાં તો એકરૂપતા અને બીજું કૈમો ફલેજ અર્થાત્ દષ્ટિભ્રમ ઉત્પન્ન કરવાની ક્ષમતા...! આપણા ભૂમિદળનો પહેરવેશ વૃક્ષ જેવા રંગનો હોવાને કારણે તે ધૂળ અને વનસ્પતિ સાથે ભળી જાય છે જેથી દુશ્મનો સહેલાઈથી તેમને જોઈ શકતા નથી. પરંતુ આ વાત વાયુસેનાની ચાલે છે એટલે તેની જ ચર્ચા કરીશ. વાયુસેનામાં રંગ દ્રવ્યનું આટલું મહત્વ એક ત્રીજી વાત ઉત્પન્ન કરે છે. આ વિશેષ રંગનો સંબંધ, માઈલો દૂર અને હજારો ફૂટ ઊંચે ઉડતા વાયુસેનાનું યથાવત ચિત્ર રડાર સ્ક્રોન પર અંકિત કરવા માટે સમર્થ છે, તેની સાથે હોય એ બનવાજોગ છે. મારા અનુમાન મુજબ આ વિશેષ રંગ દુશ્મનોની રડાર પ્રણાલીને એ કાર્યથી વંચિત કરવાની ક્ષમતા ધરાવતો હશે. કદાચ એટલા માટે જ સરકાર તેનો આગ્રહ કરે છે!’\n‘મિસ્ટર રણજીતસિંહ...!’ અત્યાર સુધી ચૂપચાપ તેમની વાતો સાંભળી રહેલી રજની પરમાર સેનાધિકારીને ઉદ્દેશીને બોલી, ‘છેલ્લી વખત તમે એ કવર ક્યારે જોયું હતું?’\n‘દોઢ વાગ્યે...! મારી નજર સામે જ મિસ્ટર જોગલેકરે એ કવરને કોમ્બીનેશન ફેસમાં મૂક્યું હતું. બે વાગ્યે સેફ પાછી ઉઘાડવામાં આવી ત્યારે તે કવર અંદરથી ગુમ થઈ ગયું હતું.’\n‘વારૂ, આ ત્રીસ મિનિટ દરમિયાન આ રૂમમાં કોણ કોણ આવ્યું હતું?’\n‘કુલ ચાર જણ આવ્યા હતા. એક તો હું પોતે, બીજા ચીફ એન્જિનીયર મિસ્ટર પાંડે, ત્રીજા સીક્યોરીટી ઓફિસર મિસ્ટર ઝાલા અને ચોથા હેડ કલાર્ક મિસ્ટર નાસીરખાન...!’\n‘વારું, સેફના કોમ્બીનેશન વિશે કોણ કોણ જાણે છે?’\n‘ફક્ત બે જ જણ...! એત તો મિસ્ટર જોગલેકર અને બીજા મિસ્ટર નાસીરખાન...! દોઢથી બે વાગ્યાની વચ્ચેના અર્ધા કલાક દરમિયાન આ ચાર સિવાય બીજું કોઈ જ અહીં નથી આવ્યું.’\n‘પોણા બે વાગ્યે હું પણ અહીં આવ્યો હતો.’ સહસા શીંદે બોલ્યો.\n‘પહેલી શિફ્ટમાં જે માલ તૈયાર થયો હતો, એનો રિપોર્ટ મેં પોતે નાસીરખાનને આપ્યો હતો. એ વખતે બરાબર પોણા બે વાગ્યા હતા.’\nરજનીએ પાછળ ફરીને વેધક નજરે શીંદે સામે જોયું.\n‘તમે જાણીજોઈને જ શંકાની જાળમાં તમારો પગ મૂકો છો મિસ્ટર શીંદે...!’ ચીફ એન્જિનીયર જોગલેકર બોલ્યા વગર ન રહી શક્યો.\n‘આ વાતની મને ખબર છે જોગલેકર સાહેબ...!’ શીંદેએ કહ્યું, ‘પરંતુ જે તથ્ય તપાસ દરમિયાન સામે આવી જવાનું છે, એને છૂપાવીને હું શંકાનાં વાદળો વચ્ચે શા માટે ઘેરાઉં?’\n‘તમારું સાહસ પ્રશંસનીય છે.’ સિક્યોરીટી ઓફિસર ઝાલા બોલ્યો.\n‘એ તો મારી ફરજ છે.’ શીંદેની આંખો ફરીથી પેપરવેઈટ પર સ્થિર થઈ ગઈ હતી.\n‘આટલા લોકોની હાજરીમાં પણ કવર ગુમ થઈ ગયું ે ખરેખર આશ્વર્યજનક વાત છે!’ રજની, બોલી, ‘સંજોગો એ તરફ સંકેત કરે છે કે ચોર બહારનો કોઈ માણસ નથી અને આપનામાંથી કોઈના પર શંકા થઈ શકે તેમ નથી. કમસે કમ હું તો શંકા ન જ કરી શકું!’\n‘એ તો આપની મહેરબાની છે, પરંતુ મુદ્દાની વાત તો હજુ જ્યાં છે, ત્યાં જ છે કે કવર ક્યાં ગુમ થઈ ગયું? એ ચોરાઈ ગયું છે, એમાં તો શંકાને જરા પણ સ્થાન નથી પરંતુ એ ચોર્યું કોણે...?’\nરજની કોઈક ઊંડા વિચારમાં ડૂબી ગઈ.\n‘કવરને સેફમાં મૂકતાં પહેલાં એક તાળાવાળા નાના ડબ્બામાં મૂકવામાં આવ્યું હતું.’ થોડીપળો સુધી વિચાર્યા બાદ એ બોલી, ‘એ ડબ્બાની ચાવી કોની પાસે છે?’\n‘એ ચાવી મારી પાસે હતી...!’ સૈનિક અધિકારી રણજીતસિંહે જવાબ આપ્યો.\n‘એ ડબ્બો હું જોવા માંગુ છું...’\n‘જરૂર...’ ચીફ એન્જિનીયર જોગલેકરે કહ્યું.\nએ પોતાના ટેબલ પરથી ઊભો થઈ બાજુમાં જ આવેલી મોટી બારીમાંથી ડબ્બો અને ઢાંકણું બંને છૂટાછૂટા ઉપાડી લાવ્યો.\nડબ્બો એકદમ ખાલી હતો.\nરજનીએ બે-ત્રણ મિનિટ સુધી ડબ્બાને આમતેમ ફેરવીને બારીકાઈથી તેનું નિરીક્ષણ કર્યું.\nએણે ડબ્બાનું ઢાંકણ બંધ કરીને સૈનિક અધિકારી રણજીતસિંહ તરફ લંબાવ્યો.\n‘લો...હવે આને જરા ઉઘાડો તો...’ એણે કહ્યું.\nરણજીતસિંહે ઢાંકણ ઉઘાડીને ટેબલ પર મૂકી દીધું અને ઉત્સુકતાથી અંદર જોવા લાગ્યો.\nએ ડબ્બો હજુ પણ ખાલી હતો.\nએના ચહેરા પર નિરાશાના હાવભાવ છવાઈ ગયા.\n‘આપ સૌ એક વાત બરાબર રીતે સમજી લો કે કવર તિજોરીમાંથી ગુમ નથી થયું...!’ છેવટે રજની ગંભીર અવાજે બોલી, ‘એ કવર આ ટેબલ પરથી આ બારીના રસ્તેથી ગુમ થયું છે. અને આપ સૌ ડબ્બો ખાલી જોયા પછી સેફ પાસે જઈને ઊભા રહ્યા હશો ત્યારે જ આ બનાવ બન્યો હશે. ચોર એ વખતે આ બારી પાસે ઊભો હશે.’\nરજનીના આ ધડાકાથી સૌ એકદમ ચમકી ગયા.\n‘શું...!’ રણજીતસિંહના મોંમાંથી આશ્વર્યોદગાર સરી પડ્યો.\n‘હા...’ ‘પણ...પણ આવું કેવી રીતે બને...?’\n‘બહુ મામૂલી વાત છે.’\n‘મિસ્ટર રણજીતસિંહ, આપે હમણાં જ કહ્યું છે તમે ડબ્બાની ચાવી આપના કબજામાં હતી એટલે સ્પષ્ટ છે કે એને ઉઘાડ્યો પણ આપે જ હશે. ઉઘાડ્યા પછી એનું ઢાંકણ ચેક કર્યા વગર જ પેલી બારી પાસે મૂકી દીધું હશે. જેમ આપે હમણાં જ કર્યું છે તે રીતે...! અને પછી ડબ્બો ખાલી જોઈને આપ સેફ તરફ દોડી ગયા હશો. મિસ્ટર જોગલેકર તથા મિસ્ટર ઝાલા પણ આપની પાછળ જ ત્યાં પહોંચ્યા હશે.’ રજનીએ એ સ્મિત ફરકાવતાં કહ્યું, ‘મારી વાત સાચી છે ને? આમ જ બન્યું હતું ને?’\n‘એકદમ સાચી છે...! એમ જ બન્યું હતું...!’ રણજીતસિંહ બોલી ઊઠ્યો.\n‘રાઈટ... હવે જરા ઢાંકણના અંદરના ભાગમાં નજર કરો...!’ રજનીએ કહ્યું.\nજોગલેકરે તરત જ ઢાંકણ ઊંચું કર્યું.\nરણજીતસિંહ અને ઝાલા પણ અંદર જોવા લાગ્યા.\n‘અરે...આ તો સરેસ છે કે જેના વડે કવરને પેક કરવામાં આવ્યું હતું.’ જોગલેકર બોલ્યો.\n‘બસ હવે કંઈ સમજાયું...?’\nત્રણેય મુંઝવણભરી નજરે રજની સામે તાકી રહ્યાં.\nપછી તેમણે નકારમાં માથાં હલાવ્યાં.\n‘તો સાંભળો...એ જ સરેસની સાથે ઢાંકણાની સાથે ચોંટીને કવર બારી પાસે પહોંચી ગયું હતું અને ચોર કે જે કદાચ ફક્ત ડોકું કાઢવા માટે જ આવ્યો હતો, તેને એ કવર તફડાવવાની તક મળી ગઈ અને આ તકનો આબાદ લાભ ઊઠાવીને એ કવર લઈ ગયો.’\n‘ઓહ...કેટલી મામૂલી વાત...!’ રણજીતસિંહ બબડ્યો.\n‘પરંતુ આપ સૌની બેદરકારી ગેરમામૂલી વાત છે, જેની આપ સૌ જેવા જવાબદાર માણસો પાસેથી આશા ન રાખી શકાય!’ રજની બોલી, ‘હા, અહીં આવતી વખતે મેં જોયું હતું કે ફાટક બંધ છે...! ચોકીદારો પણ સાવચેત છે!’\n‘હા...કવર ચોરાયાની જાણ થતાં જ ફાટક બંધ કરી દેવામાં આવ્યું હતું.’\n‘ઓહ...તો આનો અર્થ એ થયો કે ચોરી થયા પછી કોઈ જ બહાર નથી નીકળી શક્યું...!’\n‘એ જ કે કવર હજુ સુધી બહાર નથી જઈ શક્યું. આપ એમ કરો...લોકોને જવાની રજા આપી દો...!’ રજની બોલી, ‘આપ પણ જઈ શકો છો મિસ્ટર શીંદે...! જરૂર પડશે તો ફરીથી આપને બોલાવીશું...!’\n‘જરૂર...હું ગમે ત્યારે સેવા આપવા તૈયાર છું...!’ શીંદે ઊભો થતાં બોલ્યો.\n‘મિસ્ટર ઝાલા...!’ રજની સિક્યોરીટી ઑફિસર ઝાલાને ઉદ્દેશીને બોલી, ‘બહાર જનારાઓની ચોકસાઈપૂર્વક તલાશી લેવડાવો. આપ પોતે જ ફાટક પર ઊભા રહો...! અને એક પણ કાગળ બહાર ન જાય તેનું ખાસ ધ્યાન રાખજો.’\nઝાલાએ હકારાત્મક ઢબે માથું હલાવ્યું.\nત્યારબાદ તે તથા શીંદે ચાલ્યા ગયા.\n‘ફોન મળતાં જ અમે અહીં આવી પહોંચ્યા છીએ...!’ તેમના ગયા પછી રજનીને ચીફ એન્જિનીયર જોગલેકરને ઉદ્દેશીને કહ્યું, ‘જો એ ડોક્યમેન્ટવાળું કવર નહીં મળે તો લાચારીવશ અમારે રિપાર્ટ કરવો પડશે, એ શોધી કાઢવા માટે આપ સૌએ આપની બધી જ શક્તિઓને કામ લગાડી દેવી પડશે. નહીં તો એ સંજોગોમાં અહીંનું કામ બંધ પડી જશે ઉપરાંત આપ સૌને જેલ...’\n‘મેડમ...!’ જોગલેકર કંપતા અવાજે બોલ્યો, એ ડોક્યુમેન્ટની બીજી નકલ પણ હશે જ એટલે કામકાજ તો નહીં અટકે!’\n‘આપ ઉંમરમાં મોટા છો...મારા વડીલ જેવા છો એટલે આપને બીજું તો શું કહેવું...? એ ફોર્મ્યુલા કોઈ મામૂલી ચોરે ચોરી છે એમ આપ માનો છો? ના, જોગલેકર સાહેબ...! જો આપ આમ માનતા હો તો આપની માન્યતા ભૂલભરેલી છે. એ ફોર્મ્યુલા કોઈક દુશ્મન દેશના સંકેતથી ચોરવામાં આવી છે અને જો તે દુશ્મન દેશના હાથમાં પહોંચી જશે, તો આપ એ ફોર્મ્યુલાના આધારે જે કંઈ બનાવશો, એનું શું મહત્વ રહેશે? યુદ્ધ થાય, ત્યારે તો તે લોકો આપણા વિમાનોને એક સેકન્ડમાં જ બરબાદ કરી નાખશે.’\n‘મિસ્ટર જોગલેકર...!’ સહસા કંઈક યાદ આવ્યું હોય એમ ભગવતી બોલ્યો. સમગ્ર વાતચીત દરમિયાન પહેલી જ વાર એણે મોં ઉઘાડ્યું હતું.\nજોગલેકરે પ્રશ્નાર્થ નજરે તેની સામે જોયું.\nરજની પણ ઉત્સુકતાથી તેની સામે તાકી રહી હતી.\n‘ફેક્ટરીના કંપાઉન્ડમાં કોઈ લેટર-બોક્સ છે...?’ ભગવતીએ પૂછ્યું.\n‘ના...’ જોગલેકરે નકારમાં માથું હલાવતાં જવાબ આપ્યો. અહીંથી બધી ટપાલો એક ખાસ બેગમાં ભરીને સીધી જ હેડ ઓફિસે પહોંચાડવામાં આવે છે!’\nજોગલેકરની વાત સાંભળીને સહસા રજનીની આંખોમાં ચમક પથરાઈ ગઈ.\n‘બધી ટપાલો હેડ ઓફિસે મોકલતાં પહેલાં ક્યાં રાખવામાં આવે છે?’ એણે પૂછ્યું.\n‘મિસ્ટર રાઠોડ પાસે...!’\n‘તો પછી આપણે તાબડતોબ ત્યાં પહોંચવું જોઈએ...!’ રજની ઊભી થતાં બોલી.\n‘આપ ચાલો તો ખરા...’\nત્રણેય બહાર નીકળ્યાં.\nપરંતુ જ્યારે તેઓ રાઠોડના રૂમ પાસે પહોંચ્યા, ત્યારે તેમને ચમકી જવું પડ્યું.\nત્યાં રાઠોડનો મૃતદેહ પડ્યો હતો.\nતલાશી દરમિયાન ટપાલોની બાસ્કેટમાંથી ફોર્મ્યુલાવાળું કવર મળી આવ્યું.\nએ કવર પર લખેલું સરનામું વાંચીને રજની એકદમ ચમકી ગઈ.\nએ સરનામું હતું--અરૂણ દેશપાંડે, સ્યૂટ નંબર ત્રણ, હોટલ સુપ્રિય, શાંતિનગર...!\nફોર્મ્યુલા કવરમાં હોવાને કારણે ચોરાઈ જવા નથી પામી એ વાત રજની સમજી ગઈ.\nપરંતુ આ બાબતમાં એણે કોઈને કશું જ ન જણાવ્યું.\n‘આ બિચારાનું ખૂન કોણે ને શા માટે કર્યું હશે?’ જોગલેકર દુઃખદ અવાજે બોલ્યો.\n‘ચોર અને ખૂની એક જ માણસ છે!’ રજનીએ કહ્યું, ‘મિસ્ટર રાઠોડ પાસે કોણ કોણ આવ્યું હતું. એની જરા તપાસ કરાવો. ઝાલા સાહેબને પણ બોલાવો. હવે ફાટક પર તેમની જરા પણ જરૂર નથી.’\nઝાલાએ આવીને જણાવ્યું કે તેમની પાસેથી નીકળીને શીંદે પોતાની થેલી લેવા માટે અહીં આવ્યો હતો.\n‘શીંદેની તાબડતોબ તપાસ કરાવો...!’ આ કામ ખૂબ જ જરૂરી છે.’\nપરંતુ શીંદેનો ક્યાંયથી પત્તો ન લાગ્યો.\nએ પોતાના ઘેર પણ નહોતો પહોંચ્યો.\nછેવટે ભગવતી તથા રજની નાગપાલના નિવાસસ્થાને પહોંચ્યા.\n‘કોણ જાણે એ ક્યાં ગુમ થઈ ગયો છે.’ ભગવતી ચિંતાતુર અવાજે બોલ્યો.\n‘શીંદે પોતાની જાતને ખૂબ જ ચાલાક અને હોંશિયાર માને છે! અને આવા માણસોથી ભૂલ થઈ જ જતી હોય છે. એટલે તો એ લોકો સહેલાઈથી પક્કડમાં આવી જાય છે. એની ચાલાકીના કારણે જ એ ફોર્મ્યુલા આપણને આટલી સહેલાઈથી મળી આવી. અને એની ચાલાકીના પરિણામ રૂપે જ એણે રાઠોડનું ખૂન કરવા જેવુ મૂર્ખાઈભર્યું પગલું ભર્યું અત્યારે એ ક્યાં હશે તેની મને ખબર નથી!’\n‘આપ તેના સુધી નહીં પહોંચી શકો કાકા...! હું તેને જોઈ લઈશ...! અને હા, હું શાંતિનગર જઉં છું. આ દરમિયાન આપ બળવંત અને આનંદનું ધ્યાન રાખજો...! હું શાંતિનગર ગઈ છું. એ વાત પમ કોઈનેય કહેશો નહીં!’\nભગવતી રજનીના ચહેરા સામે તાકી રહ્યો.\nરજનીનો ચહેરો બેહદ ગંભીર હતો.\nhemal7દિવસ પહેલા\nAvani Patel2માસ પહેલા


આમિર લિયાકત ઇમરાન ખાનની પાર્ટી PTIનો સાંસદ હતો\nહોમપેજન્યૂઝ રિપોર્ટજેને ત્રીજી પત્નીએ 'શેતાન કરતાં પણ ખરાબ' ગણાવ્યા હતા એ પાકિસ્તાની સાંસદનું...\nજેને ત્રીજી પત્નીએ ‘શેતાન કરતાં પણ ખરાબ’ ગણાવ્યા હતા એ પાકિસ્તાની સાંસદનું શંકાસ્પદ મૃત્યુ: ડ્રગ્સ સાથે નગ્ન વીડિયો પણ વાયરલ થયો હતો\nપાકિસ્તાનના સંસદ સભ્ય અને એક મીમ દ્વારા લોકપ્રિય ચહેરો બનેલા આમિર લિયાકત હુસૈન પોતાના ઘરમાં જ શંકાસ્પદ હાલતમાં મળી આવ્યા હતા અને હોસ્પિટલ લઇ જતાં તેમનું અવસાન થયું હતું.\nપાકિસ્તાની સાંસદ આમિર લિયાકત હુસૈનનું અવસાન (ફોટો: એક્સપ્રેસ ટ્રિબ્યુન)\nઇમરાન ખાનની પાકિસ્તાન તહરીક-એ-ઇન્સાફ (PTI) પાર્ટીના સાંસદ અને જાણીતા ટીવી હોસ્ટ આમિર લિયાકત હુસૈનનું ગુરુવારે (9 જૂન 2022) અવસાન થયું છે. તે પોતાના ત્રીજા લગ્ન અને છૂટાછેડાને લઈને ઘણા સમયથી વિવાદોમાં હતો. પાકિસ્તાની મીડિયા અનુસાર, 49 વર્ષીય આમિર લિયાકત હુસૈન કરાચીમાં પોતાના ઘરમાં બેભાન હાલતમાં મળી આવ્યો હતો. તેને બેભાન અવસ્થામાં હોસ્પિટલમાં લઈ જવામાં આવ્યો હતો, પરંતુ તેને બચાવી શકાયો નહોતો.\nGeo News અનુસાર, આમિર લિયાકત ગત રાતથી બેચેની અનુભવી રહ્યો હતો, પરંતુ તેણે હોસ્પિટલ જવાની ના પાડી દીધી હતી. તેના કર્મચારી જાવેદે જણાવ્યું કે સવારે આમિરના રૂમમાંથી બૂમોના અવાજો આવી રહ્યા હતા. તેણે જવાબ ન આપતાં સ્ટાફે દરવાજો તોડીને રૂમમાં પ્રવેશ કર્યો હતો.\nકરાચીના ડીઆઈજી મુકદ્દાસ હૈદરે કહ્યું કે પ્રાથમિક તપાસમાં આમિર લિયાકતના મોતમાં કોઈ કાવતરું હોય તેમ જણાતું નથી. પોલીસે આ મામલે તપાસ શરૂ કરી છે. ગયા મહિને આમિર લિયાકતનો નગ્ન વીડિયો લીક થયો હતો. આ વીડિયો આમિરના બેડરૂમનો હતો. ન્યૂડ વીડિયો લીક થયા બાદ આમિરે તેની ત્રીજી પત્ની દાનિયા મલિકની ઝાટકણી કાઢી હતી. કુરાનની એક આયતનો ઉલ્લેખ કરીને કહેવામાં આવ્યું હતું કે, “પત્ની અને પતિ એકબીજાના કપડા જેવા છે, પરંતુ તમે (દાનિયા) તેને તોડી નાખ્યા છે.” તે સમયે આરોપ લગાવવામાં આવી રહ્યો હતો કે આ ન્યૂડ વીડિયો દાનિયાએ લીક કર્યો હતો. સોશિયલ મીડિયા પર વાયરલ થઈ રહેલા આ વીડિયોમાં આમિર ન્યૂડ હતો અને તેના બેડ પર ડ્રગ્સ પણ રાખવામાં આવ્યું હતું.\nઆમિરે9ફેબ્રુઆરી 2022ના રોજ 19 વર્ષની દાનિયા સાથે લગ્ન કર્યા હતા. થોડા મહિનામાં જ વાત છૂટાછેડા સુધી પહોંચી ગઈ. આ પછી દાનિયાએ આમિર લિયાકતને ‘શેતાન કરતાં પણ ખરાબ’ કહ્યો. તેણે કહ્યું, “તેનું વર્તન શેતાન કરતાં પણ ખરાબ છે. દારૂના નશામાં આમિર રોજ મને મારતો હતો. સાથે જ તે મને અને મારા પરિવારને સતત ધમકીઓ આપતો હતો. મેં કોર્ટ પાસે આમિરને ઘર, 15 કરોડ રૂપિયા અને ઘરેણાં આપવાનો આદેશ કરવાની માંગ કરી છે.”\nદાનિયાએ આરોપ લગાવ્યો હતો કે, “તે (આમિર) કહે છે કે હું દુનિયા છોડી શકું છું પણ નશો નહીં. ખબર નથી કે તે કેવો નશો છે અને તે ક્યાંથી લાવે છે. તે સફેદ રંગની હોય છે અને તેને કાળી પ્લેટમાં બનાવે છે. બાદમાં તે નાક વડે લેતો હતો. આ સિવાય તે વોડકા પણ પીતો હતો.”\nઆમ પ્રથમ દ્રષ્ટિએ ડ્રગ્સના અતિશય ઉપયોગને કારણે આમિરનું મૃત્યુ થવાનું પ્રાથમિક તારણ છે. પોલીસ બધા એંગલથી તપાસ કરી રહી છે.\nMember of Pakistan Parliament from PTI Aamir Liyaqat Hussain is dead


કોરોના સંક્રમિત થવા પર શા માટે ખરે છે લોકોના વાળ? નિષ્ણાંતોએ સ્ટડીમાં કર્યો મોટો ખુલાસો - GSTV\nકોરોના સંક્રમિત થવા પર શા માટે ખરે છે લોકોના વાળ? નિષ્ણાંતોએ સ્ટડીમાં કર્યો મોટો ખુલાસો\nકોરોના વાયરસના લક્ષણ દરેક લોકોમાં અલગ-અલગ હોય છે. કેટલાક લોકોના ગળામાં ખારાશ, તાવ અને શરદી-ઉધરસની ફરીયાદ હોય છે તો કેટલાક લોકોમાં સૂંઘવા અને સ્વાદ લેવાની ક્ષમતા અચાનક ચાલી જાય છે. તે બધા સિવાય હવે કોરોનાના દર્દીમાં એક વસ્તુ બીજી પણ જોવામાં આવી રહી છે અને ખૂબ વધારે વાળ ખરવા. એક નવી સ્ટડીમાં જણાવવામાં આવ્યુ છે કે, કોરોનાથી સંક્રમિત થયા બાદ છેલ્લા તેજીથી કેમ વાળ ખરવા લાગે છે.\nવાયરસની અસર ઘણા દિવસ સુધી\nઆ સ્ટડી માટે અમેરિકાના ઈંડિયાના યૂનિવર્સિટીના પ્રોફેસર ડૉક્ટર નતાલી લામ્બર્ટની ટીમે 1500 લોકો પર સર્વે કર્યો. આ સર્વેમાં સામેલ બધા લોકો Covid-19 થી લાંબા સમય સુધી સંક્રમિત રહ્યા હતા અને સાજા થયા બાદ પણ આ પર વાયરસની અસર ઘણા દિવસ સુધી હતી. આ બધાએ ખૂબ જ વધારે વાળ ખરવાની ફરીયાદ કરી છે.\nકોરોનાના 25 લક્ષણોમાંથી એક\nસર્વેમાં સંશોધનકર્તાઓને મળી આવ્યુ છે કે, વાળ ખરવા કોરોના વાયરસના 25 લક્ષણોમાંથી એક છે. સર્વેમાં સામેલ કોરોનાના નવા દર્દીઓએ જણાવ્યુ છે કે, તેમને ઉલ્ટી અથવા ઉધરસની જગ્યાએ વાળ ખરવાની સમસ્યાનો વધુ અનુભવ કર્યો છે. આ બધા લોકોએ વર્ચુઅલ રીતથી સર્વેમાં ભાગ લીધો હતો.\nએક્સપર્ટ્સનું કહેવુ છે કે, બીમારીમાં વાળ ખરવાનો સંબંધ તણાવ અથવા સદમાંથી હોય છે. આ સ્થિતિને ટેલોજેન એક્લુવિયમ પણ કહે છે. ટેલોજેમ અફ્લુવિયમમાં કોઈ બીમારી, સદમો અથવા તણાવને કારણે કેટલાક સમય માટે વાળ ખૂબ જ ઝડપથી ખરવા લાગે છે. તે સિવાય સંક્રમણ દરમિયાન શરીરમાં પોષક તત્વોની ખામી પણ થઈ જાય છે. જેના કારણથી પણ વાળ ખરવા લાગે છે. જોકે, કોરોના વાયરસના સંબંધમાં આ બંને વાત પર હજુ વધુ સ્ટડી કરવાની જરૂરિયાત છે.\nઆહાર પર પણ ધ્યાન આપવું જોઈએ\nનિષ્ણાંતો કહે છે કે, બિમારીમાં વાળ ફક્ત થોડા સમય માટે જ ખરે છે. તેનાથી બચવા માટે કોરોનાના દર્દીઓએ સ્ટ્રેસ ન લેવો જોઈએ. તે સિવાય આહાર પર પણ ધ્યાન આપવું જોઈએ. આયરન અને વિટામિન ડી સાથે વસ્તુઓ ખાઓ અને રોગપ્રતિકારક શક્તિને મજબૂત કરો. થોડા દિવસો પછી વાળ ખરવાની સમસ્યા આપમેળે નાબૂદ થઈ જશે.\nbreaking news gujaratiCoronavirusCovid 19Gujarat samachargujarati newsgujarati news liveHair FallLatest News in Gujaratilive gujarati newsnews in gujarationline news gujarati live\nમુંબઈના કપલને કતારમાં હનિમૂન મનાવવાનું પડી ગયું મોંઘું, સંબંધીએ ડ્રગ ચોરીમાં ફસાવતા 10 વર્ષની થઈ જેલ\nદિલ્હીના રિમોર્ટ કન્ટ્રોલથી ચાલતી રૂપાણી સરકારમાં લોકો જીવી રહ્યા છે ભયમાં


ઐશ્વર્યા 'બેમિસાલ'ની રીમેકથી મોટા પરદે ચમકશે\nઘણા લાં...બા સમયથી રૃપેરી પરદાથી દૂર રહ્યા બાદ હવે ઐશ્વર્યા રાય બચ્ચને ફિલ્મોમાં ફરી એન્ટ્રી લેવાનો નિર્ણય તો લઈ જ લીધો છે. પરીણામે હવે તે કઈ ફિલ્મથી અને કોની ફિલ્મથી ફિલ્મોમાં પુનઃ પ્રવેશ કરી રહી છે તે અંગેની ભાત ભાતની અટકળો લગાવવામાં આવી રહી છે. આ છતાંય ત્રણ દિવસ પહેલા જ 'અંદર ખાને' એક વાત જાણવા મળી છે કે મશહુર નિર્માતા-નિર્દેશક કરણ જોહર ૧૯૮૨ની સાલમાં રીલીઝ થયેલી ઋષિકેશ મુખર્જીની ફિલ્મ 'બેમિસાલ'ની રીમેક બનાવાનું પ્લાનિંગ લગભગ ફાઈનલ સ્ટેજ ઉપર કરી રહ્યો છે!\nઆ સાથે એમ પણ જાણવા મળ્યું છે કે કરણ જોહર પોતાની આ રીમેક ફિલ્મમાં રાખી દ્વારા ભજવેલી ભૂમિકામાં હવે તે ઐશ્વર્યા રાય બચ્ચનને લેવાની તીવ્ર ઈચ્છા ધરાવી રહ્યો છે. આ રોલ માટે કરણ જોહરે ઐશ્વર્યા રાય બચ્ચન સાથે વાતચીત પણ કરી લીધી છે. આમ છતાં ય હજુ સુધી કરણ જોહર એ નિર્ણય લઈ શક્યો નથી કે પોતાની આ રીમેક ફિલ્મનું નિર્દેશન સ્વયં પોત ેકરશે કે પછી અન્ય કોઈ નિર્દેશક પાસે તેનું નિર્દેશન કરાવશે! છતાંય ફિલ્મની રીમેક બનાવાનું પ્લાનિંગ તો ફાઈનલ જ છે. કરણ જોહર આ અંગેની એક ટીમ પણ ટુંક સમયમાં તૈયાર કરશે. કરણ જોહરએ 'બેમિસાલ' ફિલ્મ સંખ્યાબંધ વાર નિહાળી પણ છે. કહેવાય છે કે આ ફિલ્મ માટે બહેતરીન કાસ્ટીંગ કરાશે અને ફિલ્મનું સંગીત પણ સ્પેશ્યલી તૈયાર કરવામાં આવશે. હવે જો 'બેમિસાલ'ની રીમેકમાં કામ કરવા માટે ઐશ્વર્યા રાય બચ્ચન 'હા' કહી દેશે તો એવું પહેલીવાર બનશે કે જ્યારે તે પોતાના સસરાની કોઈક રીમેક ફિલ્મમાં પહેલીવાર એક્ટીંગ કરતી જોવા મળશે. એશ્વર્યા હવે બોલિવૂડમાં તેના હરોળની અભિનેત્રી સાથે કમ્પિટિશન ના મૂડમાં છે.


બહુજન ક્રાંતિ મોરચા યોજીત 'પરિવર્તન યાત્રા' રાજકોટમાં : સાંજે રૈયાધારે સભા\nરાજકોટ તા. ૨૨ : બહુજન ક્રાંતિ મોરચા દ્વારા તા. ૧૮ થી શરૂ થયેલ પરિવર્તન યાત્રા આજે રાજકોટ આવી પહોંચી છે.\nઆ અંગે વિગતો વર્ણવતા રાજકોટ એકમના આગેવાનોએ જણાવેલ કે એટ્રોસીટી એકટને વધુ સખત બનાવવા, આદીવાસી ક્ષેત્રોમાં છોકરાઓની થતી તસ્કરી સામે રક્ષણ આપવા, ઓબીસી તેમજ વિચરતી વિમુકત જાતિઓની જાતિ આધારીત ગણતરી કરવા, પાટીદારની જાતી આધારીત ગણતરી કરી સંખ્યાના અનુપાનમાં અનામત આપવા, ઝુંપડપટ્ટીમાં વસતા લોકોને મકના આપવા, ખ્રીસ્ત ચર્ચો ઉપર હુમલા રોકવા, બેરોજગારોને રોજીરોટી અને પછાતવર્ગના વિદ્યાર્થીઓની શીષ્યવૃત્તિમાં વધારો કરવા સહીતના મુદ્દે અવાજ ઉઠાવવા પરિવર્તન રેલી તા. ૧૮ થી શરૂ કરવામાં આવી છે. જે ગામો ગામ ફરી તા. ૨૨ ઓકટોબરના અમદાવાદ સાબરમતી રીવર ફ્રન્ટ ખાતે સમાપન પામશે.\nદરમિયાન આ રેલી આજે તા.૨૨ ના રાજકોટ આવી પહોંચી છે. કાગદડી, ગવરીદડ, બેડી ચોકડી, ગ્રીનલેન્ડ ચોકડી, પારેવડી ચોક, વિજયનગર, થોરાળા, ૮૦ ફુટ રોડ, ગ્રીનલેન્ડ ચોકડી, ભકિતનગર સર્કલ, એસ.ટી. વર્કશોપ, મવી ચોકડી, લક્ષ્મીપૂર્ણીમા સોસાયટી, રાજનગર ચોક, ડો. આંબેડકરનગર, નાનામવા, કાલાવડ રોડ થઇ રૈયા ધાર ખાતે પહોંચશે.\nરૈયાધારના રાણીમા રૂડીમાં ચોકમાં સાંજે ૭ થી ૧૦ મહાસભા રાખેલ છે. અનુ.જાતિ અગ્રણી અમરશીભાઇ મકવાણાના હસ્તે દીપપ્રાગટ કરાશે. અતિથિ તરીકે આદીવાસી યુવા સંગઠનના વિરાજભાઇ રાઠોડ, દેવેન્દ્રભાઇ કોલી, ઓબીસી આંદોલનના અગ્રણી કરણાભાઇ માલધારી, મેર અગ્રણી મનીષભાઇ ઓડેદરા, માજી તા.પ્રમુખ બાબુભાઇ ડાભી, પટેલ અગ્રણી મણીભાઇ પટેલ, પ્રો. રમેશભાઇ ડાંગર, ડો. ધર્મેશ પટેલ, ડો. દિલાવર, ડો. રાહુલ ગોંડલીયા, વિપુલભાઇ જાદવ, અરવિંદભાઇ સરવૈયા વગેરે ઉપીસ્થત રહેશે.\nતસ્વીરમાં કાર્યક્રમોની અકિલા કાર્યાલયે વિગતો વર્ણવતા રમેશભાઇ દાફડા, ભીમજીભાઇ સિંધવ, બીપીનભાઇ સોલંકી, કાનજીભાઇ સોલંકી, રાજુભાઇ પરમાર, મૌલેશ મકવાણા, રાહુલ દાફડા, અજય રાઠોડ નજરે પડે છે. (તસ્વીર : સંદીપ બગથરીયા) (૧૬.૪)


Approx 20 Lakh undeserving beneficiaries Got 1364 Cr rs in PM Kisan Scheme\nPM કિસાનમાં 20 લાખ અયોગ્ય લોકોને મળી ગયા 1364 કરોડ રૂપિયા, ગુજરાતમાં આટલાં લોકોએ ઉઠાવ્યો ગેરલાભ\nJanuary 10, 2021 | 3:45 pm IST\nપ્રધાનમંત્રી કિસાન સન્માન નિધિ યોજના (PM-KISAN) હેઠળ 20.48 લાખ અયોગ્ય લાભાર્થીઓને 1364 કરોડ રૂપિયાની ચૂકવણી થઈ ગઈ છે. આ જાણકારી કેન્દ્રીય કૃષિ મંત્રાલયે RTI હેઠળ માગેલી સૂચનાના જવાબમાં આપી છે. પ્રધાનમંત્રી કિસાન સન્માન નિધિ યોજનાની શરૂઆત કેન્દ્ર સરકારે વર્ષ 2019માં કરી હતી અને જે બાદ નાના ખેડૂતો કે જેઓની પાસે બે હેક્ટરથી ઓછી જમીન છે, તેઓને વર્ષમાં ત્રણ વખત કુલ છ હજાર રૂપિયા આપવામાં આવે છે.\nRTIના જવાબમાં કેન્દ્રિય કૃષિ મંત્રાલયે જણાવ્યું કે અયોગ્ય લાભાર્થીઓની બે શ્રેણીની ઓળખાણ કરી ગઈ છે. તેમાંથી પહેલી શ્રેણીમાં અયોગ્ય અને બીજી શ્રેણીમાં ઈન્કમટેક્સ ભરનાર ખેડૂતોની છે. કોમનવેલ્થ હ્યુમન રાઈટ્સ ઈનિશિએટિવ (CHRI)થી સંબદ્ધ RTI આવેદક વેંકટેશ નાયકે આ આંકડો સરકાર પાસેથી પ્રાપ્ત થઈ છે. તેઓએ કહ્યું કે અયોગ્ય લાભાર્થીઓમાં અડધાથી વધારે (55.58 ટકા) આયકરદાતાની શ્રેણીમાં છે. બાકી 44.41 ટકા એ ખેડૂતો છે, જે યોજનાની લાયકાત પૂરી કરતાં નથી.\nવસૂલી પ્રક્રિયા શરૂ\nતેઓએ કહ્યું કે, મીડિયામાં આવેલી ખબર મુજબ અયોગ્ય લાભાર્થીઓને ચૂકવણી કરેલ રાશિ વસૂલવાની પ્રક્રિયા શરૂ કરી દેવામાં આવી છે. સૂચનાના અધિકાર અધિનિયમ-2005 હેઠળ પ્રાપ્ત સૂચનાથી જાણવા મળ્યું છે કે વર્ષ 2019માં શરૂ કરેલ પીએમ-કિસાન યોજના હેઠળ જુલાઈ 2020 સુધી અયોગ્ય લાભાર્થીઓને 1364 કરોડ રૂપિયાની ચૂકવણી કરી દેવામાં આવી છે. તેઓએ કહ્યું કે, સરકાર પોતાના આંકડાથી સંકેત આપે છે કે પૈસા ખોટા હાથોમાં જતા રહ્યા છે.\nઆ5રાજ્યોમાં અયોગ્ય લાભાર્થીઓની મોટી સંખ્યા\nRTI આવેકકને જણાવ્યું કે આંકડાઓ મુજબ અયોગ્ય લાભાર્થીઓની મોટી સંખ્યા પાંચ રાજ્યો- પંજાબ, આસામ, મહારાષ્ટ્ર, ગુજરાત અને ઉત્તરપ્રદેશમાં છે. સુચના મુજબ પંજાબ ટોપ પર છે. જ્યાં કુલ અયોગ્ય લાભાર્થીઓમાંથી 23.6 ટકા એટલે કે 4.74 લાખ લોકો છે, જે બાદ 16.8 એટલે કે 3.45 લાખ લાભાર્થીઓ આસામના છે. 13.99 એટલે કે 2.86 લાખ લાભાર્થી મહારાષ્ટ્રના છે. જ્યારે ગુજરાતમાં 8.05 ટકા એટલે કે 1.64 લાખ લાભાર્થી અને 8.01 ટકા એટલે કે 1.64 લાભ લાભાર્થી ઉત્તરપ્રદેશના છે. સિક્કિમમાં ફક્ત એક જ લાભાર્થીએ ગેરલાભ ઉઠાવ્યો છે, જે કોઈપણ રાજ્યમાં સૌથી ઓછું છે.\nઆ વીડિયો પણ જુઓઃ રાજકોટ શહેરને ઉનાળામાં પાણીની સમસ્યાનો સર્જાવાની શક્યતા\nખેડૂતો માટે સૌથી મોટી ખુશખબર! 10 મેં સુધી તમારા ખાતામાં આવશે 2000 રૂપિયા, ફટાફટ આ રીતે ચેક કરો…\nPM મોદીની આ યોજનામાં કરો નોંધણી, વર્ષે તમારા એકાઉન્ટમાં ટ્રાંસફર થશે 6000 રૂપિયા


આ3રાશિ ચિહ્નો 2021 માં ભૂતપૂર્વ સાથે પાછા આવશે - જ્યોતિષશાસ્ત્ર\nઆ3રાશિ ચિહ્નો 2021 માં ભૂતપૂર્વ સાથે પાછા આવશે\nઆ વર્ષ કેટલાક રાશિચક્રના ચિહ્નોના જીવનને મોટા પાયે બદલવા માટે તૈયાર છે!3રાશિચક્રના ચિહ્નો પણ આ વર્ષે ભૂતપૂર્વને પાછા લેવાનો નિર્ણય લેવા જઈ રહ્યા છે!\nઆ ચોક્કસપણે એક તીવ્ર વર્ષ હશે અને અમુક સમયે આપણામાંના ઘણા લોકો માટે ગ્રાઉન્ડબ્રેકિંગ ફેરફારો થશે. નવું વર્ષ નવા પાન ફેરવવાનું પ્રતીક છે, પરંતુ કેટલાક લોકો માટે તેનો અર્થ જૂની આદતો તરફ પાછા ફરવાનો અર્થ હોઈ શકે છે; સારા કે ખરાબ માટે... તારાઓ અનુસાર,3રાશિના ચિહ્નો ભૂતપૂર્વ જીવનસાથી સાથે પાછા ફરવા જઈ રહ્યા છે અને તેમના સંબંધોને એક છેલ્લો શૉટ આપશે! શું તમે ક્ષમાશીલ મૂડમાં હશો? આપણી જ્યોતિષની આગાહીઓમાં તેનો જવાબ છે.\nજ્યારે ચોક્કસ 2021માં આ રાશિના જાતકો લગ્ન કરશે , અન્ય નક્કી કરશે ભૂસકો લો અને જૂની જ્યોત સાથે પાછા મેળવો. ભૂતપૂર્વ પાર્ટનરને પાછા લઈ જવું એ એક મોટો નિર્ણય છે અને તેના માટે પાત્રની પ્રચંડ શક્તિની જરૂર છે, તો શું તમારી પાસે તે છે જે તે લે છે?\n3 રાશિચક્રના ચિહ્નો આ વર્ષે તેમના કાર્યકાળ પાછા લેશે\nજો કે આપણામાંના કેટલાક શબ્દો ક્યારેય વર્ણવી શકે છે તેના કરતાં વધુ આપણા કાર્યને ધિક્કારે છે, અમુક વ્યક્તિત્વો બધી ખરાબ લાગણીઓથી ઉપર ઉઠવા સક્ષમ હોય છે અને તેમના એક્સેસને બીજી તક આપવી. છેવટે, દરેક જણ બીજી તકને પાત્ર છે, ખરું ને?!\nશું તમે 2021 માં ભૂતપૂર્વ સાથે પાછા આવવાની અપેક્ષા રાખી શકો છો?\nઆ3ચિહ્નો કરી શકે છે; કર્ક, કન્યા અને મીન.\n1) કન્યા: નોસ્ટાલ્જીયા કબજે કરશે\nજોકે કન્યા રાશિ એ ભાવનાત્મક રીતે સંવેદનશીલ ચિહ્નોમાંનું એક છે અને તેમને બ્રેકઅપ્સ સાથે વ્યવહાર કરવામાં અને તેમના તૂટેલા હૃદયને ફરીથી સ્વસ્થ કરવા માટે મુશ્કેલ સમય હોય છે, તેઓ માફ કરવા અને ભવિષ્ય તરફ ધ્યાન આપવા તૈયાર છે. કન્યા રાશિઓ ક્ષમાશીલ હોય છે પરંતુ તેનો અર્થ એ નથી કે તેઓ પુશઓવર પણ છે; જો કુમારિકા ભૂતપૂર્વને પાછા લેવાનું પસંદ કરે છે, તો તેમના ભૂતપૂર્વને તેમના શ્રેષ્ઠ વર્તન પર રહેવાની જરૂર છે, જો નહીં તો વસ્તુઓ ખરેખર નીચ બની જશે!\nકન્યા રાશિ 2021 જન્માક્ષર તમારા માટે શું સ્ટોરમાં છે તે બરાબર છતી કરે છે.\n2) મીન: માફ કરવા અને આગળ વધવા માટે તૈયાર\nમીન રાશિનું સૂત્ર હોવું જોઈએ 'પ્રેમ કરો યુદ્ધ નહીં' કારણ કે આ ચોક્કસ રાશિચક્ર નાટકને નફરત કરે છે અને જ્યારે પણ શક્ય હોય ત્યારે તેનાથી દૂર ભાગવાનો પ્રયાસ કરે છે. મીન રાશિનું વ્યક્તિત્વ શાંતિ-પ્રેમાળ તારાનું ચિહ્ન છે અને શ્રેષ્ઠની આશા રાખતી વખતે વસ્તુઓને બીજી તરફ આપવા માટે હંમેશા તૈયાર રહે છે. છેલ્લી જન્માક્ષર ચિહ્ન ખૂબ જ સમજણ અને મીન રાશિના લોકો તેમના હૃદય પર રાજ કરવા માટે જાણીતા છે, તે તેમના exes માટે આવે છે ત્યારે પણ.\nમીન રાશિફળ 2021 તારાઓ પાસે શું છે તે છતી કરે છે!\n3) કેન્સર: સંતુલન અને સ્થિરતાની શોધમાં\nજોકે કેન્સર ભાવનાત્મક રીતે સંવેદનશીલ રાશિચક્રના ચિહ્નોમાંનું એક છે અને તેમને બ્રેકઅપ્સ સાથે વ્યવહાર કરવામાં અને તેમના તૂટેલા હૃદયને સ્વાસ્થ્ય માટે પાછું સંભાળવામાં મુશ્કેલ સમય હોય છે, તેઓ માફ કરવા અને ભવિષ્ય તરફ ધ્યાન આપવા તૈયાર છે. કેન્સર ક્ષમાશીલ છે પરંતુ તેનો અર્થ એ નથી કે તેઓ પુશઓવર પણ છે; જો કેન્સર ભૂતપૂર્વને પાછા લેવાનું પસંદ કરે છે, તો તેમના ભૂતપૂર્વને તેમના શ્રેષ્ઠ વર્તન પર રહેવાની જરૂર છે, જો નહીં તો વસ્તુઓ ખરેખર નીચ બની જશે!\nકર્ક રાશિફળ 2021 તમારા માટે શું સ્ટોરમાં છે તે બરાબર છતી કરે છે.


ફોટોશૂટ કરાવવા 48 વર્ષની મલાઇકા અરોરાએ પાર કરી દીધી બધી હદો, શર્ટના બધા બટન ખોલ્યા અને અંદર તો....તસવીરો જોઈને ફેન્સની આંખો ફફડવા લાગી\nPosted on 2:33 pm May 30, 2022 2:35 pm May 30, 2022 Author Shah JinaComments Off on ફોટોશૂટ કરાવવા 48 વર્ષની મલાઇકા અરોરાએ પાર કરી દીધી બધી હદો, શર્ટના બધા બટન ખોલ્યા અને અંદર તો….તસવીરો જોઈને ફેન્સની આંખો ફફડવા લાગી\nબોલિવૂડ એક્ટ્રેસ અને ડાન્સિંગ દિવા મલાઈકા અરોરાએ ભલે પોતાની એક્ટિંગથી દર્શકોમાં કોઈ ખાસ અજાયબી ન બતાવી હોય, પરંતુ તેની ફિટનેસ, બોલ્ડ અવતાર અને ડાન્સિંગ સ્ટાઈલે બધાને તેના દિવાના બનાવી દીધા છે. જ્યાં લોકો મલાઈકાના ડાન્સ અને ફિટનેસના દીવાના છે, ત્યાં તેણે પોતાની ડ્રેસિંગ સેન્સ અને સ્ટાઇલિશ લુકથી બધાને દંગ કરી દીધા છે.48 વર્ષની ઉંમરે મલાઈકાએ પોતાની બોલ્ડનેસથી ફેન્સને જ નહીં પરંતુ સેલિબ્રિટીઓને પણ દિવાના બનાવી દીધા છે.\nમલાઇકા સોશિયલ મીડિયા પર ખૂબ જ એક્ટિવ રહે છે અને ઘણીવાર તેના ફોટોશૂટ તેમજ યોગ વીડિયો ચાહકો સાથે શેર કરતી રહે છે. તેણે હાલમાં જ તેના લેટેસ્ટ ફોટોશૂટની ઝલક ચાહકોને બતાવી છે. મલાઈકાએ ઈન્ટરનેટનો પારો ઊંચકવા માટે પોતાની એકથી એક કાતિલાના તસવીરો શેર કરી છે. આ વખતે મલાઈકાએ મેગેઝિન માટે ફોટોશૂટ કરાવ્યું છે, જેની તસવીરો તેણે સોશિયલ મીડિયા પર શેર કરી છે.\nઆમાંથી એક ફોટોશૂટમાં તે સફેદ શર્ટ પહેરેલો જોઈ શકાય છે.આ સાથે તેણે પારદર્શક પેન્ટ પહેર્યું છે. જો કે, આ વખતે બોલ્ડનેસ બતાવવા માટે મલાઈકાએ શર્ટના તમામ બટનો ખોલી દીધા છે અને તે બ્રાલેટ ફ્લોન્ટ કરી રહી છે. લુકને કમ્પ્લીટ કરવા માટે તેણે લાઇટ મેકઅપ કર્યો છે અને વાળ ખુલ્લા છોડી દીધા છે.તસવીરમાં મલાઈકા ખુરશી પર બેસી કિલર પોઝ આપી રહી છે. બીજા ફોટામાં મલાઈકાએ બ્લેક કલરની મોનોકિની પહેરી છે.\nઆ સાથે તેણે ટાઈ વગરનો શર્ટ પહેર્યો છે. આ તસવીરમાં તે અલગ અલગ પોઝ આપતી જોવા મળી રહી છે. આ સાથે અભિનેત્રીએ ડીપ નેક બ્લુ બ્લેકર લુકમાં ફોટોશૂટ કરાવ્યું છે. એક્ટ્રેસની આ તસવીરો જોઈને ફેન્સ નશામાં ધૂત થઈ ગયા છે. દરેક તસવીરમાં મલાઈકાનો અલગ અવતાર જોવા મળી રહ્યો છે. આ લુક્સને મલાઈકાના ફેન્સમાં ખૂબ પસંદ કરવામાં આવી રહ્યા છે. મલાઈકાએ 48 વર્ષની ઉંમરમાં પણ પોતાની જાતને એકદમ ફિટ રાખી છે.\nઘણીવાર લોકો તેને જોઈને તેની ઉંમરનો અંદાજો લગાવી શકતા નથી. તમને જણાવી દઈએ કે મલાઈકા આ દિવસોમાં પોતાની પર્સનલ લાઈફને લઈને ચર્ચામાં છે. મલાઈકા અને અર્જુન કપૂરે પોતાના સંબંધોને લગ્નમાં બદલવાનો નિર્ણય લીધો છે. મીડિયા રિપોર્ટ્સ અનુસાર બંને જલ્દી જ લગ્નના બંધનમાં બંધાવા જઈ રહ્યા છે.\nઉલ્લેખનીય છે કે, મલાઈકા અને અર્જુન છેલ્લા4વર્ષથી એકબીજાને ડેટ કરી રહ્યા છે. બંનેએ ક્યારેય પોતાના સંબંધોને દુનિયાથી છુપાવ્યા નથી. ઘણીવાર તો બંને હાથમાં હાથ નાખી વેકેશન પર સાથે જતા જોવા મળે છે. વેકેશન પરથી પર તેઓ એકબીજા સાથે રોમેન્ટિક તસવીરો શેર કરતા રહે છે. અવાર નવાર બંનેને ડિનર ડેટ કે લંચ ડેટ પર પણ સ્પોટ કરવામાં આવે છે, ત્યારે હવે બંનેએ પોતાના સંબંધોને એક નામ આપવાનું નક્કી કર્યું છે.\n3 અભિનેત્રીઓની મોત બાદ વધુ એક અભિનેત્રીએ કરી આત્મહત્યા, 18 વર્ષની ઉંમરે ઘરમાં પંખા સાથે લટકેલી મળી લાશ


વિદ્યાર્થીઓ ભયમાં : રવિવારે સર્જાયેલી હિંસા બાદ છાત્રોએ કેમ્પસ છોડી દીધું - GSTV\nજેએનયુમાં રવિવારે સાંજે થયેલી હિંસા બાદ વિદ્યાર્થીઓમાં ભયનો માહોલ છે. ત્યારે સોમવારે કેટલાય વિદ્યાર્થીઓ કેમ્પસમાંથી ચાલ્યા જતા જોવા મળ્યા હતા. તેઓના મતે હાલ તણાવગ્રસ્ત સ્થિતિ છે. અને સ્થિતિ સામાન્ય બનશે. ત્યારે ફરી કેમ્પસમાં પરત ફરશે. જેએનયુમાં પીએચડી કરતી વિદ્યાર્થીની પ્રિયંકાના મતે વિદ્યાર્થીઓમાં ડરનો માહોલ છે.\nલાંબા સમયથી ચાલી રહ્યો હતો વિરોધ\nજેથી વિદ્યાર્થીઓ કેમ્પસ છોડીને જઈ રહ્યા છે. કોઈ વિદ્યાર્થીઓ પોતાના ઘરે તો કોઈ વિદ્યાર્થીઓ પોતાના સંબંધીઓને ત્યાં જઈ રહ્યા છે. વિદ્યાર્થીઓ હોસ્ટેલ ખાલી કરીને સુરક્ષિત સ્થળે જઈ રહ્યા છે. જેએનયુ વિદ્યાર્થી સંઘે દાવો કર્યો કે એબીવીપી કાર્યકરોએ હિંસા કરી હતી. જ્યારે એબીવીપીએ ડાબેરી વિંગ પર મારપીટનો આરોપ લગાવ્યો હતો. આ હિંસામાં વિદ્યાર્થી સંઘના અધ્યક્ષ આઈશીઘોષ સહિતના વિદ્યાર્થીઓ ઘાયલ છે. જેએનયુમાં ફી વધારાને લઈને લાંબા સમયેથી વિરોધ ચાલી રહ્યો છે.\nHRD મંત્રાલય એક્શન મોડમાં\nદિલ્હીના જેએનયુમાં થયેલી હિંસાની ઘટનાને લઈને એચઆરડી મંત્રાલય એક્શન મોડમાં આવ્યુ છે. અને હિંસાની ઘટનાનો વિસ્તારથી અહેવાલ એચઆરડી મંત્રાલયને સોંપી દીધો છે. આ રિપોર્ટમાં હિંસા અને હિંસાના ઘટનારમની માહિતી આપવામાં આવી છે. જેએનયુમાં થયેલી હિંસા મામલે એચઆરડી મંત્રાલયે જેએનયુના રજીસ્ટ્રારને બોલાવ્યા હતા. અને રિપોર્ટ આપવા કહ્યુ હતુ. જેએનયુમાં થયેલી હિંસાની ઘટના પર કેન્દ્રીય પ્રધાન પ્રકાશ જાવડેકરે કહ્યુ હતુ કે, સમગ્ર મામલે તપાસ થવી જોઈએ. કોંગ્રેસ, કમ્યુનિસ્ટ, આપ સહિત અન્ય વિપક્ષી પાર્ટીઓએ દેશની કેટલીય યુનવર્સિટીઓમાં હિંસાની સ્થિતિ પેદા કરી હોવાનો પણ તેમણે આક્ષેપ લગાવ્યો.\nફ્રીમાં થશે કોરોના સંક્રમિતની સારવાર, અરજી કરવા માટે જાણી લો આ પ્રોસેસ


મોબાઈલ પ્રેમ | Gujarati Tragedy Story | Sapana Vijapura\n4 mins 7724mins 772\nGujarati Story : #4783 Gujarati Story Tragedy : #805\nwomen man mobile\nપચાસ વરસનો આકાશ પોતાની પત્ની સાથે વફાદાર ના હતો. જ્યારથી ઇન્ટરનેટ અને વોટ્સ એપ આવ્યું . ઘણા ફેમિલી માં પ્રોબલેમ ચાલુ થઇ ગયા છે. નબળા મનના લોકો આ લપસણી જમીન પર ટકી શક્યાં નથી. આકાશ પણ એમાંનો એક હતો. પત્ની નેહા સાથે વારંવાર એને ઝગડા થતા. આકાશની હરકતોથી ઘરનું સુખચેન બધું ઉdi ગયું હતું. રોજ નવી છોકરી રોજ નવી વાતો ફેઈસબુક ઉપર કે વોટ્સ એપ પર. અને નેહાના મગજમાં શકનો કીડો ઘુસી ગયો જે નીકળતો ના હતો.\nઆકાશની છોકરીઓ પ્રત્યે એટલી બધી લાલસા વધી ગઈ કે એવું લાગે કે એની પાછળ લાકડી બાંધી છે અને આગળ હાડકું લટકાવેલું છે. એને પકડવા માટે એને દોડ લગાવી છે પણ એના હાથમાં કોઈ છોકરી આવતી નથી. કારણકે આ તો ઝાંઝવા ના જળ રણ માં દોડ લગાવવાથી તરસ છિપાતી નથી એજ રીતે ફેઈસબૂકના પ્રેમ પાછળ પડવાથી કાંઈ હાથમાં નથી આવતું તરસ સિવાય. પણ મોટા ભાગના લોકો આવી વસ્તુમાં ફસાયેલા હોય છે. અને એમની અક્કલ ઘાન્સ ચરવા ગઈ હોય છે.\nઆવી એક છોકરી સાથે આકાશ પ્રેમમાં આંધળો થઇ ગયો. ઘરમાં પત્ની નેહા અને દીકરા રાજુને પણ ભૂલી ગયો. રાતોની રાત જાગીને એની સાથે ચેટીંગ કરવું, કામકાજમાં ધ્યાન ના આપવું, નેહાનું વારંવાર અપમાન કરવું, દીકરા પ્રત્યે કોઈપણ પ્રકારનું ધ્યાન ના આપવું. બસ આખો દિવસ મોબાઈલ કે કોમ્યુટર. નેહાનો શકનો કીડો વધતો ગયો. બંનેની જિંદગી યાતના મય બની ગઈ પણ હવે નેહા આ ઉંમરે ક્યાં જવાની હતી. માં બાપ તો કયારના સ્વર્ગે સિધારી ગયા. અને પોતે કાંઈ પગલું ભારે તો રાજુનું શું ? આકાશની અક્કલ બુઠી થઇ ગઈ છે એક કલ્પનાની છોકરીની પાછળ.\nઆકાશ એક દિવસ બિઝનેસનું બહાનું કાઢીને ફલાય થઈને દિલ્હી જતો રહ્યો. જ્યાં પેલી છોકરી એની રાહ જોઈને બેઠી હતી. ઘણા બધા પૈસા અને દાગીના લઈને ગયેલો. એને એમ હતું કે એ છોકરી પણ એના પ્રેમમાં પાગલ છે. પણ જ્યારે દિલ્હી પહોંચ્યો, દિલ્હીમાં એનો મુહ બોલેલો ભાઈ ( કે પછી બીજો બોયફ્રેન્ડ) એને લેવા આવ્યો અને હોટેલમાં લઇ ગયો પેલી છોકરી સજી ધજીને આવી. એની સાથે સૂઈ પણ ગઈ. શારીરિક સબંધ બાંધ્યા પછી થાકીને આકાશ સૂઈ ગયો તો પૈસા અને દાગીના લઈને પેલી છોકરી રફુચક્કર થઇ ગઈ. અને સવારે ઊઠીને આકાશ જુએ છે કે એ ગાયબ થઇ ગઈ છે, બેગ ચેક કરે છે પૈસા દાગીના બધું ગાયબ. એને મોબાઈલથી સંપર્ક કરવા કોશિશ કરી મોબાઈલ બંધ. આકાશ તો લગ્નની તૈયારી સાથે આવ્યો હતો પણ પેલી છોકરી આકાશને હાડકું બતાવી ખીણ માં ફેંકી દીધો. ધોયેલા મૂળા જેવો એ નેહા પાસે આવ્યો.\nનેહાને હતું કે આ મોટો સબક એને મળ્યો હવે એ બેવફાઈ નહિ કરે. થોડા દિવસ એ શાંત રહ્યો. પણ જેવી પેલી ચોટની કળ વળી, ફરી એજ કોમ્યુટર એજ મોબાઈલ અને એજ લફડા ચાલુ થઇ ગયા. ફરી કોઈ લાકડીમાં હાડકું ભેરવીને એને આકર્ષી રહ્યું. ફરી નેહા રાજુને ગાલે લગાવી આંસુ સારતી રહી. આ મોબાઈલ અને કૉમ્પ્યુટર ને શ્રાપ ગણવા કે આશીર્વાદ?


વાત એકતા નગરની | Gujarati Comedy Story | Prashant Subhashchandra Salunke\nવાત એકતા નગરની\nGujarati Story : #5320 Gujarati Story Comedy : #247\nએકતા સોસાયટી જસલોક જનગણમન નળ\nભારત દેશમાં વિવિધ ભાષા બોલતા અને ધર્મ પાળતા લોકો વસે છે. જેવો રાજા તેવી પ્રજા એ હિસાબે જે દેશમાં આટઆટલી વૈવિધ્યતા ભરેલી હોય ત્યાં તેમાં આવેલી વસ્તી કે નગર ક્યાંથી બાકાત રહી શકે! આ દેશની ગલીએ ગલીએ વિવિધ જાતિના લોકો હળીમળીને રહેતા હોય ત્યારે તેમાં નવાઈ કેવી? આપણે જસલોક વસ્તીની જ વાત કરીએ તો તેમાં પણ જુદા જુદા ધર્મના લોકો એકસાથે રહે છે. હવે હળીમળીને રહે છે કે નહીં તે પ્રશ્નનો જવાબ તમને આગળ મળી જશે! પરંતુ એક વાત કહું તે બધાને આમાં જ ખૂબ મજા આવે છે.\nજસલોકની પહેલી હરોળમાં જ પોતાનું ગેરેજ ખોલીને બેઠા છે બલબિન્દ્ર ઉર્ફ બલ્લુભાઈ. તેની પાછળની હરોળમાં પટેલભાઈનું મકાન આવેલું છે. પટેલભાઈ સ્વભાવે અને આર્થિક રીતે ખૂબ શ્રીમંત. તેઓ ગરીબગુરબાને મદદ કરવા હંમેશા તત્પર રહેતા હોય છે. બાજુમાં મકાન આવ્યું છે મુસ્તાકભાઈનું તેમની પણ સાઈકલ રીપેરીંગની દુકાન છે અને તેથી અવારનવાર બલ્લુભાઈ જોડે તકરાર થતી રહે છે. જોકે બંનેના વ્યવસાયને એકબીજા સાથે દુરદુરની કોઈ નિસ્બત ન હોવા છતાંયે તેઓ એકબીજા સાથે ઝઘડવાનો એકપણ મોકો જવા દેતા નથી. આજ હરોળમાં બાબુમોશાય ઘોષબાબુ, નાયરભાઈ, પેસ્તનબાબા તથા હેમલાણીભાઈના મકાનો આવેલા છે. જાણે જનગણમનની પંક્તિ ‘પંજાબ સિંધુ ગુજરાત મરાઠા દ્રાવિડ઼ ઉત્કલ બંગ’ પૂર્ણ કરવાની હોય તેવા ઈરાદા સાથે દગડુભાઉ પણ આ વસ્તીમાં હાલમાં જ રહેવા આવ્યા છે.\nઆમ તો જસલોકમાં દસ પ્રકારના લોક રહેતા હોવાથી તેમાં સ્વાભાવિકપણે તકરાર થતી રહે છે. તેમાંય પાછુ વસ્તીમાં એક જ નળ! જેમાં માંડ એક ટાઈમ અને તે પણ એક કલાક પુરતું પાણી આવે! તેથી “ઓય...” “અય્યો...” “તુજ્યા આઈલા...” “તારી તો...” “આમ્હી છોડબો ના....” જેવા ઘાંટા સંભળાય નહીં ત્યાં સુધી જસલોકમાં સવાર થાય જ નહીં. જોકે નાનામોટા તકિયાકલામ સિવાય ગુજરાતની જસલોક વસ્તીમાં રહેતા આ તમામ વિવિધ ધર્મી ખૂબ સારી રીતે ગુજરાતી બોલતા શીખી ગયા છે. જેમ દુધમાં સાકાર ભળે તેમ તેઓ અહીં ભળી ગયા હતા. વહેલો તે પહેલો આ ધોરણ નળમાં પાણી ન આવે ત્યાં સુધી જ જળવાઈ રહે... બાકી નળમાં પાણી બંધ થવાનો સમય થતા સુધીમાં તો બધા અધીરા થઇ જાય. સમય વહેતાની સાથે સહુ ધારાધોરણ ભૂલી હું પહેલો... હું પહેલો... એમ કરતા થઇ જાય... એમાંય બિહારીબાબુને કાયમ મોડા આવવાની આદત. હવે જુઓને વાર્તામાં પણ તેઓ સૌથી છેલ્લે જ આવ્યા! પરંતુ આખરે આવીને પણ તેઓ ધમાલ મચાવી દેતા જેમ આજે તેઓએ મચાવી દીધી, “ઇસ બસ્તીકા નામ જસલોક કિસને રખન બા? ઇસકા નામ તો અલગ હોના ચાહિયે બા.”\nબસ બિહારીબાબુની આ વાત સહુના મનને અસર કરી ગઈ. બધાને વિવાદનું એક કારણ મળી ગયું.\nમરાઠી દગડુભાઈ બોલ્યા, “બસ્તીનું નામ... જય ગણેશ બસ્તી રાખો...”\nમુસ્તાકભાઈ તાડૂક્યા, “રહીમ કી ચાલ એમ રાખો...”\nપેસ્તનબાબા બોલ્યા, “કૈવી વાતો કરશે ની બાબા, વસ્તીનું નામ અગિયારી હાઉસ બરાબર છે.”\nઆમ વાતનું વતેસર થવા માંડ્યું. લાગ જોઈ બિહારીબાબુએ તેમની ડોલ નળ નીચે સેરવી દીધી.\nસહુને આમ એકબીજા સાથે લડતા ઝઘડતા જોઈ બલબિન્દ્ર ઉર્ફ બલ્લુભાઈ ગરજી ઉઠ્યા, ‘અરે! કેમ આપસમાં આમ લડો છો? એકતા રાખો... એકતા...”\nઆમ પણ સાસવહુની સીરીયલોથી એકતા કપૂર ખૂબ પ્રસિદ્ધ થઇ છે.\nબલબિન્દ્ર ઉર્ફ બલ્લુ ભાઈની વાતને સહુએ વધાવી લીધી અને આમ જસલોક વસ્તીનું નામ એકતા નગર પડ્યું! બસ આટલી જ હતી વાત એકતા નગરની...


કથા સપ્તાહ - ગાઇડ (ગાતા રહે મેરા દિલ... - ૪) - news\nકથા સપ્તાહ - ગાઇડ (ગાતા રહે મેરા દિલ... - ૪)\nPublished: 6th December, 2012 08:34 IST\n‘આફતાબ, આપણે સિકંદરા નથી જવું.’ ફાતિમાબેગમના આદેશે આફતાબ સહેજ ચોંક્યો, પણ દેખાવા ન દીધું.\n1  | 2|3| 4\nનાતાલના આજના દિવસની શરૂઆત જ કંઈક વિચિત્રપણે થઈ હતી. આમ તો પોતે ક્વૉલિસ લઈ ફૉરેનર ટૂરિસ્ટને ફતેહપુર-સિક્રી લઈ જવાની વર્દી કાદિરે ગઈ સાંજે સોંપી હતી, પણ સવારે ચાવી લેવા ઑફિસે પહોંચ્યો તો પ્લાન બદલાઈ ગયેલો :\n‘આજે તમારા માટે સ્પેશ્યલ વર્દી છે.’ આમ કહેતો કાદિર રહસ્યમય મલક્યો હતો કે પછી મને એવો વહેમ થયેલો? જે હોય એ, પણ વર્દી સાચે જ વિશિષ્ટ નીકળી.\n‘આપણાં ફાતિમાશેઠાણીને મન્ન્ાતની ચાદર ચડાવવા સિકંદરા લઈ જવાનાં છે.’\nઇસ્માઇલશેઠે ઘર માટે અલગ કાર રાખી હતી, પણ બાપ-દીકરો જૂતાંની ફૅક્ટરીએ કાર લઈ જતા હોઈ માલકણે અહીંથી ગાડી મગાવી હશે... જોકે રઝિયા પણ આવવાની હોય તો! ઘરે એકલી રહીને તે શું કરશે? જોકે રાત્રે મોબાઇલ પર વાત થઈ ત્યારે તો તે સિકંદરા જવાનું બોલી નહોતી, કદાચ શેઠાણીએ સવારે નક્કી કર્યું હોય... પ્રિયતમાનો સથવારો પામવાની તેની ઉમંગ પર ટાઢું પાણી રેડતો હોય એમ કાદિરે કરડા સ્વરે ટકોરેલો, ‘એમાં બહુ ખુશ ન થા. માલકણ એકલાં જ આવવાનાં છે.’\nઆ ટકોરનો અર્થ શું? રઝિયા માટેની કાદિરની ઝંખના હું જાણું છું, એમ શું અમારું મિલન તે પામી ગયો છે? પાછલા દસ-પંદર દિવસથી તેના વર્તાવમાં રૂક્ષતા પ્રવેશી છે એના મૂળમાં ક્યાંક...\nધારો કે કાદિર જાણતો હોય તો પણ શું? અમારી મહોબ્બત પાક છે, સાથે જીવવા-મરવાના અમે કૉલ દીધા છે...\nખુદને સમજાવતાં આફતાબે કાર શેઠના આંગણે પાર્ક કરી. ઝરૂખે રઝિયા નહોતી. સામાન્યપણે ઇસ્માઇલશેઠ ઘરે આવતા મુલાજિમને લસ્સી પાયા વિના જવા ન દે, ફાતિમાબેગમ પણ એવાં તકેદારીવાળાં, પણ આજે તેઓ ઝડપભેર પાછલી સીટે ગોઠવાઈ ગયાં, બોલ્યાંય ઉતાવળે, ‘ઝટ હંકાર, ભાઈ!’\nના, સાથે રઝિયા નહોતી, બેગમ એકલાં જ જવાનાં હતાં! સહેજ નિરાશ બનેલા આફતાબે કાર હાઇવે તરફ વાળી ત્યાં નવા આદેશે અસમંજસ જન્માવી : બેગમે સિકંદરા જવાનો પ્લાન બદલી નાખ્યો કે શું!\n‘કાર એવી જગ્યાએ પાર્ક કર,\nજ્યાં આપણે અડધોએક કલાક શાંતિથી વાતો કરી શકીએ.’\nતેમનો સ્વર સંયત હતો. શેઠાણીએ મારી જોડે શું વાત કરવાની હોય?\nઆફતાબના કાળજે ચીરો પડ્યો. કાદિરનું સ્મિત ઝબક્યું : ચોક્કસ આ એનો જ દાવ!\nઆફતાબની ધારણા સાચી હતી. તેનું-રઝિયાનું તારામૈત્રક જોઈ જનાર કાદિર હતો. આફતાબની લાગણી એકપક્ષી હોત તો કાદિરે ત્યાં ને ત્યાં તેની ધુલાઈ કરી હોત, પણ રઝિયાને આફતાબ તરફ ઢળેલી જાણ્યા પછી કળથી કામ લેવાનું હોય. રૂપાળી, દોલતમંદ રઝિયા, મારી જ થવી ઘટે! આફતાબને હું ફાવવા નહીં દઉં... અસલમ-ઇસ્માઇલશેઠનો સ્વભાવ કાદિર જાણતો હતો. એ બન્ને રઝિયાની મરજી પહેલાં પૂછશે, આફતાબની દરિદ્રતા તેમને બહુ વાંધાજનક ન જણાય. મામુજાન તો આમેય આફતાબને પ્રોત્સાહિત કરતા હોય છે... હા, ફાતિમામામીને, નોકર સાથેનો દીકરીનો સંબંધ અકળાવી જશે, તેમની કાનભંભેરણી ધાર્યા અંજામ આણી શકે!\nપિસ્તાલીસેક વરસનાં ફાતિમાબેગમ જાજરમાન સન્ન્ાારી હતાં, એમ ભોળવાય એવાંય નહોતાં, પરંતુ દીકરી નોકરની સોબતમાં ભેરવાઈ છે જાણી કોઈ પણ મા બેબાકળી થવાની. પાછું ફાતિમાને પિયર-સાસરું સધ્ધર હોવાનું થોડું અભિમાન પણ ખરું. મારી રઝિયા મામૂલી ડ્રાઇવરને પરણે? ન બને? આફતાબનો તેમને આછોપાતળો ખ્યાલ હતો, છોકરો દેખાવડો છે, ઈમાનદાર પણ હશે, પણ એથી કંઈ મારી રઝિયાને લાયક તો ન જ ઠરે!\n‘રઝિયા તો નાદાન, મામીજાન, ખરો હરામી તો આફતાબ છે. મામાના તેના પર ચાર હાથ છે એટલું હું શું બોલું, તેની ચાલચલગત મને ક્યારેય સારી લાગી નથી. તેની નજર આપણી દોલત પર છે. રઝિયાને ભોળવી એ જ તેના હલકટ ચારિત્રની સાબિતી પૂરે છે.’\nઆ બધા તર્ક કામ કરી ગયા. દીકરી બગાવત પર ઊતરી આવે એ પહેલાં તેની જાણ બહાર તેમના પ્રણયસંબંધનો ફેંસલો કરવા ફાતિમા તત્પર બન્યાં. જોકે એ પહેલાં તેમણે બેટી પર ચાંપતી નજર રાખી પ્રીતની ખાતરી સ્વયં કરી લીધેલી. કાદિરનો સ્વાર્થ તેમને ન ગંધાયો, ઊલટું, તેની નમકહલાલીને તેમણે બિરદાવી હતી!\n‘આફતાબ તારી આવક, ઉછેર, આપણાં બે ખાનદાન વચ્ચેનો ભેદ પૂછી-દર્શાવી મારે તને ઠેસ નથી પહોંચાડવી...’ કાર પાર્ક થતાં તેમણે સીધી શરૂઆત કરી, ‘તેં રઝિયાને ફસાવી છે એવો આરોપ પણ નહીં મૂકું, બસ, એટલું જાણી લે કે આ સંબંધ અમને ક્યારેય મંજૂર નહીં હોય.’\nઆફતાબની ગરદન ઝૂકી ગઈ.\nઆ વિશે તમે રઝિયાને પૂછ્યું એવું પૂછી ન શકાયું.\n‘રઝિયા માટે અમે વિલાયતનો છોકરો શોધીએ છીએ. અમેરિકામાં તેનાં નાનીએ બે-ચાર મુરતિયા શોધી રાખ્યા છે. ક્યાં એ વૈભવ ને ક્યાં...’ તે અટક્યાં. આફતાબને ઝંખવાતો જોઈ થોડી ગ્લાનિ થઈ, પરંતુ દીકરીના સુખદ ભાવિ ખાતર મારે આ પગલું લેવું જ રહ્યું, ‘આફતાબ, કોઈ ચિઠ્ઠી-ચપાટી, ફોટા વગેરે હોય તો સાંજ સુધીમાં મને આપી દેજે. પાછળથી મને કોઈ પ્રૉબ્લેમ નહીં જોઈએ.’\nતેમણે મને બ્લૅકમેઇલિંગ કરવા જેવો હલકટ ધાર્યો? દીકરીને ફૉરેન પરણાવવા માગતાં તમે જાણો પણ છો કે કાદિરની નજર રઝિયા પર છે? એટલે તો તેણે આ હોળી સળગાવી છે! આફતાબને કાદિરના સ્મિતનો ભેદ સમજાઈ ચૂક્યો હતો. મારી દુનિયા ઊજડવાની એનો તેને આનંદ હતો!\n‘નોકરી છોડાવી મારે તારા પેટ પર લાત નથી મારવી, બદલામાં એટલું ઇચ્છું છું કે રઝિયાને ઝરૂખામાં ઊભી નિહાળવાનું બંધ... ખાનગી વાતો-છૂપી મુલાકાતો-તમામનો આજથી અંત આવી જવો જોઈએ.’\nઆફતાબે હૈયે કળતર અનુભવ્યું\n‘રઝિયાને રિસ્પૉન્સ આપવો બંધ કરશે એટલે આપોઆપ તે તારું પોલાપણું પામી જવાની...’\nપણ મારી મહોબ્બત નક્કર છે - આવું કહેવાયું નહીં. માવતર સામે બંડ પોકારવામાં રઝિયા માનતી નથી. તેમના આર્શીવાદ વિના અમે નિકાહ કરવાનાંય નહોતાં, હવે જ્યારે તેમનો ફેંસલો સ્પષ્ટ છે ત્યારે મારે એ જ કરવું ઘટે, જે રઝિયાના હિતમાં હોય!\n‘જી માલકણ, તમે કહ્યું એમ જ થશે.’\nતેના રણકામાં જામેલી પીડા ફાતિમાએ સ્પર્શી ગઈ. છોકરો પાણીદાર હીરા જેવો લાગ્યો. તેની ચાલચલગત બાબત કાદિરને ગલતફહમી થઈ હોવી જોઈએ. પછી વિચાર ખંખેર્યો : મારે લાગણીમાં તણાવું નથી. ગરીબને પરણી મારી રઝિયા સુખી નહીં થાય, મેં જે કર્યું એ ઠીક જ હતું!\n‘યાદ રહે, તારા માલિકને ભોળવી આ મામલે અમારી વચ્ચે ફાટ પડાવવાનું વિચારશો પણ નહીં. મારો ફેંસલો તો પણ નહીં બદલાય.’\nધારી અસર થયાનું નોંધી ફાતિમાબાનુ સીટને અંઢેલ્યાં, અવાજનો રણકો બદલ્યો, ‘ચાલ ભાઈ, હવે ઘર તરફ લઈ લે.’\nઆફતાબે કાર એવી હંકારી જાણે મહોબ્બતનો જનાજો લઈ જતો હોય!\nદીકરો દુ:ખી હોવાનું મા-બાપને પરખાયું, પણ આફતાબે કશો ફોડ પાડ્યો નહીં. બીજા દિવસે કામ પર ગયો ત્યારે રાતનો ઉજાગરો આંખોમાં નિહાળી કાદિર ખંધું મલક્યો હતો, એના પ્રત્યેય દુર્લક્ષ્ય રાખ્યું. ફાતિમાબાનુના એક ફેંસલાએ તેની દુનિયા ઊજડી ચૂકી હતી, જિંદગીનો જાણે ઉદ્દેશ્ય રહ્યો નહોતો. મમ્મી-અબ્બુનો ખ્યાલ ન હોત તો શહેર છોડી દીધું હોત... રઝિયાનું મુખડું ન જોવા મનને કેટલી વાર મારવું પડ્યું. મોબાઇલ સ્વિચ-ઑફ કરી મૂકેલો. કયા મોંએ તેને કિસ્મતનો ફેંસલો સંભળાવવો?\nરાત્રે મકાનની છત પરથી તાજમહલનો ઘુમ્મટ જોતો. કડવું હાસ્ય ઊપસતું : તાજમહલની સોગાત અમીરોને શોભે, ગરીબે તો પ્યારનો મકબરો પોતાના દિલમાં જ દફનાવી દેવાનો હોય છે!\nગુરુવારની સવારે આશંકા હતી એવું જ બની ગયું. રઝિયાએ તેને તાજના પ્રવેશદ્વારે આંતર્યો, ‘તું મારાથી નાસતો કેમ ફરે છે, અફતાબ?’\n‘કેમ કે મને સમજાઈ ગયું છે, રઝિયા કે હું મૃગજળ પાછળ દોડી રહ્યો હતો...’ કાળજું કઠણ કરી આફતાબે સ્મિત ઊપજાવ્યું, ‘અમ્મીએ મારા માટે દુલ્હન શોધી છે, જે તારાથી ક્યાંય વધુ ખૂબસૂરત છે! તેને જોતાં જ તારા પ્રત્યેની મહોબ્બત હવા થઈ ગઈ. બહુ જલદી નિકાહનું નિમંત્રણ મોકલીશ... આવીશને, મને સહેરામાં જોવા?’\nકેટલી ક્રૂરતાથી પોતે રઝિયાનું હૈયું ભાંગ્યું! તેના મુખ પર અંકાતી વેદના રગ-રગમાં વીંછીના ડંખની જેમ ચૂભી આફતાબને, પણ શું થાય!\nસાંજ ઢળી તોય તેની બેચેની ન ઓસરી. મોડી રાત્રેય તે નિરુદ્દેશ ભટકતો રહ્યો, ત્યાં...\nઅરે, આ તો કાદિર!\nસૂમસામ ગલીના ખૂણે ભરાઈએ વિદેશી પર્યટકને શું આપી રહ્યો છે? દબાતા પગલે આફતાબ નજીક સર્યો.\n‘એન્જૉય સર, આલા દરજ્જાનું ચરસ છે,’ ભાંગી-તૂટી અંગ્રેજી બોલતા કાદિરનો શબ્દેશબ્દ આફતાબના કાને પડતો હતો, ‘યા, સર, ઇન્ડિયન બુલબુલ પણ તમારી રૂમ પર પહોંચી જશે.’\nકાદિર આવા નાપાક ધંધા પણ કરે છે? આફતાબનું દિમાગ ધમધમી ઊઠળ્ું.\nવિદેશીએ ધરેલા ડૉલરની થોકડી બંડીની અંદર સરકાવતો કાદિર બીજા છેડેથી વંજો માપી ગયો એની ઘણી વારે આફતાબને ભાન આવ્યું : તેં મારા પ્રણયમાં ફાચર મારી, કાદિર, મેં મારો પ્યાર હંમેશ માટે કુરબાન કર્યો, પણ તું રઝિયાને શું, શેઠજીના ભરોસાને લાયક નથી એ હવે હું સાબિત કરીશ!\nબે નંબરી ધંધો કાદિર રાત્રે આઠના ઑફિસ-ટાઇમ પછી જ કરતો હોય... એ સમયે હું તારા પર નજર રાખીશ, તારો પર્દાફાશ થઈ જવાનો, કાદિર... બહુ જલદી!\n‘તમે કેમ મૂડમાં નથી\nશુક્રવારની બપોરે આગ્રાની હોટેલમાં થાળે પડતાં જ લજ્જાએ પૂછી લીધું, ‘મુંબઈથી નીકળ્યાં ત્યારના તમે અપસેટ છો. દિલ્હીદર્શનમાં પણ મૂંગા-મૂંગા રહ્યા... રૂમ-સર્વિસના વેઇટર પર વિનાકારણ વરસી પડ્યા, કુતુબમિનારના ગેટકીપર સાથે બાઝી પડ્યા... તમારા ગુસ્સાથી હું ટેવાઈ છું, બટ ધેર વૉઝ સમથિંગ અનયુઝુવલ...’\nઅભિ શું જવાબ આપે?\nફરવા નીકળતાં પહેલાં સ્વામીજીની લીધેલી મુલાકાતનો સાર કોઈને કહેવાય એમ નહોતો...\n‘તમારી માતાની માંદગીના મૂળમાં છે તમારી દીકરી... તેનું આગમન તમારી માતા માટે શુભ નથી. માતાની સલામતી ઇચ્છતા હો તો પુત્રીનો ત્યાગ કરો... તમે દિલ્હી-આગ્રા જવાનાં છોને? ત્યાંના માનવમહેરામણમાં તેને ત્યજી આવો! બાકી તેને પાછી આણશો તો તમારી મા ઝાઝું નહીં જીવે.’\nઆ તે કેવી કસોટી! મા પ્રત્યે સ્નેહ હતો એમ દીકરીયે વહાલી હતી. તેને ત્યજવાના વિચારે ધ્રુજારી છૂટતી એમ માના અમંગળે કંપારી પ્રસરી જતી. બાકી બાબાજીના વચનમાંથી તેની શ્રદ્ધા ડગી નહોતી. તેમણે તો ઘણું કહેલું કે ઉપાય આસાન નથી, કદાચ ઉચિત પણ નથી... રાવીના આગમન પછી જ મા માંદી રહેવા લાગી એ પણ હકીકત છે. દીકરીને અહીંથી પાછી લઈ જવાનો અર્થ છે, માને આગ ચાંપવાની તૈયારી રાખવી! મન એવી દલીલ કરતું કે માએ તો જીવન જીવી લીધું, જ્યારે રાખી હજી ખીલતી કળી... પાછું એ જ મન અવળું ફરી એમ કહેતું કે મા વૃદ્ધ થઈ એટલે ફેંકી દેવા જેવી ગણાય?\nઆવી કશમકશમાં ફરવાનો મૂડ ક્યાંથી જાગે? લજ્જાને કહીશ તો પણ તે સ્વામીજીને હસી નાખશે... દિલ્હીમાં તો મારાથી રાવીને ત્યજાઈ નહીં, શું આગ્રામાં હવે બનશે?\nઅભિને જાણ નહોતી કે બનાવટી દાઢી-મૂછ લગાવી ચૌધરીના નામે વિશ્વાનંદ સતત પોતાની પાછળ ઘૂમે છે. મૉલ કે પબ્લિક પ્લેસ પર જેવો તે રાવીને ત્યજે કે તેનો કબજો લઈ લેવાની તેની ચાલ છે. દિલ્હીમાં એવું બન્યું નહીં, હવે આગ્રામાં પણ ન બને તો બેબીને ઉઠાવી લેવા સિવાય છૂટકો નહોતો?\nલજ્જાના તકાજાએ તેને ઝબકાવ્યો. એ જ વખતે ઇન્ટરફોન રણકતાં જવાબ લેવામાંથી ઊગરી જવાયું.\nઅભિએ રિસીવર ઉઠાવતાં\n‘ગુડ આફ્ટરનૂન. યૉર\nટેક્સીડ્રાઇવર-કમ-ગાઇડ આફતાબ, સર.’


સફાઈ કામદારોની પાંચમી માર્ચથી હડતાલ પર ઉતરવા ચીમકી\nસોમવાર, માર્ચ 25 2019, 05:17 Hrs(IST)\nનવગુજરાત સમય | Publish Date: Feb 28 2019 12:00AM\nપાટનગરમાં સ્વચ્છતા જાળવવાની કામગીરીને કેન્દ્ર સ્થાને રાખીને કામગીરી કરી રહેલા મ્યુનિસિપલ તંત્ર સામે મોટો પડકાર ઊભો થવાની આશંકા છે. કોન્ટ્રાક્ટ પદ્ધતિ રદ કરી સફાઈ કામદારોને કાયમી કરવાની માગણીનો સ્વીકાર ન થાય તો પાંચમી માર્ચથી હડતાલ પર ઉતરવાની ચીમકી સફાઈ કામદારોએ આપી છે.\nવાલ્મિકી સમાજ ગુજરાત દ્વારા મ્યુનિ. કમિશનરને અપાયેલા આવેદન મુજબ, કોન્ટ્રાક્ટ પર કામ કરતાં સફાઈ કામદારોને કામયી કરવા જોઈએ અને કોન્ટ્રાક્ટ પ્રથા રદ કરવી જોઈએ. આ અંગે અલગ-અલગ સંગઠનોએ આવેદનપત્ર આપી રજૂઆતો કરી હોવા છતાં નક્કર પગલાં લેવાયા નથી. જેથી પાંચમી માર્ચછી સફાઈ કામદારો સફાઈ બંધ કરી હડતાળ પર ઉતરશે.\nસફાઈ કામદારોના અધિકાર બાબતે યુનિયન દ્વારા મક્કમ પગલાં ન લેવાતા હોવાની લાગણી પણ બળવત્તર બની રહી છે. જેના પગલે ગાંધીનગર-અમદાવાદ શહેર સફાઈ કામદાર યુનિયનના કન્વીનર પદેથી ચૌહાણ ગૌવિંદભાઈએ રાજીનામું આપ્યું છે. તેમણે યુનિયનના પ્રમુખને સોંપેલા રાજીનામામાં જણાવ્યું હતું કે, યુનિયન તરફથી વાલ્મિકી સમાજના ભાગલા પાડવાનું કામ થાય છે. સફાઈ કામદારોના ઉદ્ધારના બદલે શોષણનું કામ થતું હોવાથી તેઓ આખરે રાજીનામું આપી રહ્યા છે.\nભરતી પ્રક્રિયા સામે સેનેટરી સબ ઈન્સ્પેક્ટરમાં રોષ\nમ્યુનિ. કોર્પોરેશનમાં પાંચ વર્ષ કરતાં વધુ સમયથી આઉટસોર્સિંગમાં સેનેટરી સબ ઈન્સ્પેક્ટર તરીકે ફરજ બજાવતા આઠ કર્મચારીઓએ ભરતી પ્રક્રિયા સામે રોષ ઠાલવ્યો છે. તેમણે મ્યુનિ. કમિશનર સમક્ષ કરેલી રજૂઆતમાં જણાવ્યું છે કે, તાજેતરમાં મ્યુનિ. દવારા ૧૬ સેનેટરી સબ ઈન્સ્પેક્ટરની નિયમિત નિમણૂક માટે જાહેરાત અપાઈ હતી, જેની લાયકાતમાં ગ્રેજ્યુએશન નિયત કરાયું છે. જો કે સેનેટરી ઈન્સ્પેક્ટરનો એક વર્ષનો કોર્ષ ધોરણ-૧૨ની પરીક્ષા પાસ કર્યા પછી કરી શકાય છે. ગ્રેજ્યુએટ ન હોવાથી આઉટસોર્સિંગના આઠ સેનેટરી સબ ઈન્સ્પેક્ટર ભરતી પ્રક્રિયામાં ભાગ લઈ શક્યા નથી. પાછલા પાંચ વર્ષથી દર વર્ષે ૨૪૦ દિવસ કરતાં વધુ સમય સતત ફરજ બજાવી હોવાથી પોતાને કાયમી કરવા માટે તેમણે માગણી કરી છે.


Gujarat GMERS Doctors and Nurses agitation to End Says HM Pradipsinh jm– News18 Gujarati\nઅમદાવાદ : કોરોનાકાળમાં રાહતના સમાચાર, GMERSના તબીબો-સ્ટાફની હડતાળનો સુખદ અંત\nગૃહરાજ્યમંત્રી પ્રદિપસિંહ જાડેજા સાથે આગેવાનોની મુલાકાત બાદ થઈ જાહેરાત\nગૃહ રાજ્યમંત્રી પ્રદીપસિંહ જાડેજાએ તબીબી શિક્ષકોની માગણીનો સ્વિકાર કરતા 7માં પગાર પંચ ધોરણે NPAનો લાભ આપવાની જાહેરાત કરી\nLast Updated:May 14, 2021, 19:20 pm\nદિપીકા ખુમાણ, અમદાવાદ : રાજ્યમાં લાંબા સમયથી તબીબો દ્વારા પડતર માગણીને લઈ આંદોલનનો સુખદ અંત આવ્યો છે. ગૃહ રાજ્યમંત્રી પ્રદીપસિંહ જાડેજાએ તબીબી શિક્ષકોની માગણીનો સ્વિકાર કરતા 7માં પગાર પંચ ધોરણે NPAનો લાભ આપવાની જાહેરાત કરી છે. GMERS હેઠળ ભરતી થયેલા ટ્યુટર અને મેડિકલ ઓફિસર સંવર્ગમાં નિયમિત નિમણૂક પામેલા તબીબોને પણ લાભ મળશે. આ સાથે તેમની અન્ય માગણીનો પણ સ્વિકાર કર્યો છે. જેમાં NPAનો હવે સાતમાં પગાર પંચ પ્રમાણે અપાશે. સાથે એક કમિટીનું પણ ગઠન કર્યું છે.\nતેમણે કહ્યું હતું કે એડહોક ધોરણે ફરજ બજાવતા તબીબી શિક્ષકોની સેવાઓ નિયમિત કરવાની માંગણીનો પણ સ્વીકાર કરવામા આવ્યો છે. રજા પગારને પેન્શન માટે સ્થાયી કરવા આદેશ કરવામા આપ્યો છે. મેડીકલ કોલેજના શિક્ષકો જે હંગામી ધોરણે કામ કરતા હતા તે લોકોને ચાલુ રાખવા આદેશ આપવામા આવ્યો છે. જીએમઇઆરએસમા નર્સિંગ સંપર્ક માટે પણ આગેવાનો સાથે ચર્ચા વિચારણા થઇ હતી. તેમની પણ સાતમા પગાર પંચની માંગણી સ્વીકારવામા આવી છે. એમા સીપીએફ, એલટીસી, ટ્રાન્સપોર્ટ એલાઉન્સ માટે કમિટીની રચના કરવામા આવી છે, જે આગામી સમયમાં અન્ય નિર્ણયો લેશે.\nગુજરાતમાં આવેલી 8 GMERS કોલેજના તબીબો હડતાળ પર ઉતર્યા હતા. ગુજરાતના અંદાજે 2700 જેટલા તબીબો 13મીના રોજ બપોરે 12 વાગ્યાથી હડતાળ પર ઉતર્યા હતા. સમગ્ર ગુજરાતની વિવિધ 8 કોલેજો સહિત ગાંધીનગર સિવિલ હોસ્પિટલના કેમ્પસમાં જીએમઇઆરએસ સંલગ્ન ડોકટરો અને અન્ય સ્ટાફના સભ્યોએ એકઠા થઇને ગઈકાલે હડતાળ પર ઉતરવાની જાહેરાત કરી હતી. આ તબીબોમાં તેમની પડતર માંગણીઓ સંદર્ભે સરકારની ઉદાસીન અને ઉપેક્ષિત વલણ સામે આક્રોશ જોવા મળ્યો હતો.\nઆ પણ વાંચો : સુરત : BJP અગ્રણીના ભત્રીજાને જાહેરમાં જન્મદિવસની ઉજવણી ભારે પડી, Video Viral થતા સાતની ધરપકડ\nઆ મુદ્દે મુખ્યમમંત્રી વિજય રૂપાણીએ ગઈકાલે જણાવ્યું હતું કે કોરોનાની મહામારીમાં નર્સ સહિતના સ્ટાફની લડાઈમાં સુંદર ભૂમિકા છે. એટલા જ માટે આ લડાઈ આપણે લડી શકીએ છીએ. નાના-મોટા પ્રશ્નો અલગ-અલગ ડિપાર્ટમેન્ટમાં ઊભા થયા હોય ત્યારે રાજ્ય સરકાર હંમેશા હકારાત્મક રહી છે. અત્યારે મેડિકલ કોલેજના પ્રાધ્યાપક હડતાળ ઉપર છે. આથી ચાર દિવસ પહેલા જ એની સાથે વાત કરી હતી. પ્રદિપસિંહ જાડેજાને જવાબદારી સોંપી છે. આરોગ્ય સચિવ નાણાં સચિવ અને સામાન્ય વહીવટ વિભાગના સચિવ સાથે એક એક પ્રશ્નની ચર્ચા કરવામાં આવી છે.\nFirst published:May 14, 2021, 11:38 am\nCoronavirus News Live UpdateGujarat coronavirusGujarat GMERS Docotrs Strikepradipsinh Jadejaગુજરાતી ન્યૂઝ


શાળાના મુખ્ય શિક્ષકે દૈનિકનોંધ (રોજનીશી) લખવી જોઈએ કે નહીં? રોજનીશી કેવી રીતે લખવી? રોજનીશીનું મહત્વ શું છે? રોજનીશી લખવાના નિયમો શું છે? - RDRATHOD.IN\nશાળાના મુખ્ય શિક્ષકે દૈનિકનોંધ (રોજનીશી) લખવી જોઈએ કે નહીં? રોજનીશી કેવી રીતે લખવી? રોજનીશીનું મહત્વ શું છે? રોજનીશી લખવાના નિયમો શું છે? Whether the head teacher of the school should writeadiary\nAcharya Head Teacher Dainiknodh lakhvi ke nahi ?\nશાળાના મુખ્ય શિક્ષકે ડાયરી લખવી જોઈએ કે નહીં? ડાયરી કેવી રીતે લખવી? ડાયરીનું મહત્વ શું છે? ડાયરી લખવાના નિયમો જાણવા : અહીં ક્લિક કરો


article by madhu rye|“TL;DR” મ્હણજે કાય?\n“TL;DR” મ્હણજે કાય?\nમહાશય રજનીકુમાર પંડ્યાનાં પત્નીનું નામ હતું તરુલતા અને એમની પુત્રીનું નામ છે તર્જની. તરુ+રજની=તર્જની, યુસી? હેમાંશુ અને કામિની સંઘવીના ચિરંજીવીનું શુભ નામ છે, હેમિક, જે માતા-પિતાનાં નામના અંગરેજી સ્પેલિંગનું શન્ટિંગ કરીને બનાવાયું છે.\nઆફ્રિકાના બે દેશ ટાંગાનિકા અને ઝાન્ઝીબાર સંલગ્નગ્રંથિથી જોડાયા ત્યારે બૃહદ નવા દેશનું નામ પડાયું ટાન્ઝાનિયા. સિંહ અને વાઘના સંકર સંતાનને સંજ્ઞા મળી લાયન+ટાઇગર=લાયગર. આ રીતે બે શબ્દોની છેડાછેડી બાંધીને બનાવેલો ત્રીજો શબ્દ બને, અંગ્રેઝી મેં લોગ ઉસે ‘પોર્ટમેન્ટિયસ’ (portmanteaus) કહતે હૈં. સમય સમયનું કામ કરે છે ને વક્તના હસીં સિતમથી ટાઇમ ટુ ટાઇમ જમાનાની તાસીર બદલતી જાય તેમ તેમ નવા નવા શબ્દો બોલીમાં ઉમેરાય છે, જેમાં કેટલીક વાર બે જૂના શબ્દોના જોડાણનું પોર્ટમેન્ટિયસ થઈ જાય છે.\nમિરિયમ વેબ્સ્ટર ડિક્શનરીમાં નવા શબ્દ સ્વીકારાયા છે જેમાંનો એક છે, ‘TL;DR’\nઅગાઉ ઘણીવાર જણાવેલ છે તેમ ઇન્ટરનેટ ઉપર આવા નવા નવા શબ્દોની અગ્નિપરીક્ષા માટે સૌથી વધુ મનોરંજક સ્થાન છે urbandictionary.com. જો નવો શબ્દ બહોળા વપરાશની કસોટીમાંથી પાર ઊતરે તો ઓક્સફર્ડ, કેમ્બ્રિજ, મિરિયમ વેબ્સસ્ટર વગેરે આબરૂદાર ડિક્શનરીઓમાં મનોનીત થાય છે. હાલ જ અમેરિકાની સુપ્રસિદ્ધ મિરિયમ વેબ્સ્ટર ડિક્શનરીમાં કતિપય નવા શબ્દ સ્વીકારાયા હોવાના સમાચાર આવ્યા છે જેમાંનો એક છે, ‘TL;DR.’ શબ્દની વચ્ચોવચ અર્ધવિરામચિહ્્ન?\nઆ નવી ટેક્નોલોજી સાથે નવી પેઢીએ જે છેડાછેડી બાંધી છે તેનાથી જાણે નવી જિંદગી, નવી સોચ અને નવલ વાણી વહેવાર માટે શબ્દોના નવા બાંધા, નવી લિપિ અને નવી અર્થશૂન્ય ભાષા પેદા થઈ રહી છે. લિસન ‘TL;DR’ એટલે શું, ડુયુનોવ? તમારા ફ્રેન્ડે એક લાંબી કવિતા લખી છે ‘ફ્રેન્ડશિપ ડે’ના રોજ ને તમને ડેડિકેટ કરી છે. તે કાવ્યરત્ન વોટ્સએપથી તમને સેન્ડ કરીને તે ફ્રેન્ડ તમને પુછાવે છે, મારી કવિતા કેવી લાગી? અને તમે જણાવો છો, ‘TL;DR’ યાને ‘Too Long; Didn’t Read’. યાને ‘બહુ લાંબી; વાંચી નથી.’\nતમે ક્રોધથી ધૂંઆપૂંઆ હોવ અને બીજી બાજુ ભૂખથી બેહાલ હોવ તો તમે ‘hangry’ છો; ત્યારે કદાચ આલ્કોહોલ વિનાનું યાને મોક (મજાકિયા) કોકટેલ એટલે ‘mocktail’નો એક પેગ પીવાથી તમને રાહત થાય વગેરે. મિરિયમ ડિક્શનરી ઉપર બીજા ‘biohacking,’ ‘bougie,’ ‘bingeable,’ જેવા અવળચંડા શબ્દો છે, પણ તેનો લુત્ફ ગુજરાતીમાં લાવી શકાય તેમ નથી.\nહાલાંકિ જેને ગુજરાતી પબ્લિક ‘Nજોય’ કરી શકે તેવા બીજા રંગરસિયા શબ્દો આવ્યા છે,\nurbandictionary.com ઉપર, ડિક્શનરીના ગ્રીનકાર્ડની આશાએ. યથા:\nNonversation કોઈ સાથે કલાકો વાતો કરો, પણ તે વાતોનો સાર કશો જ ન હોય તે ‘નોનવરસેશન.’\nCellfish જાહેર સ્થળે, રેસ્ટોરાંમાં, સભામાં કે ચાલુ સિનેમામાં બેશરમ થઈને પોતાનો મોબાઇલ યાને સેલફોન વાપરે તે વ્યક્તિ ‘સેલફિશ.’\nYouniverse જેને ફક્ત પોતાની વાતમાં જ રસ પડે, પોતાનાં વખાણ જ સાંભળી શકે અને બીજા કોઈનામાં સહેજે રસ ન હોય તે માણસને ફક્ત ‘યુનિવર્સ’માં જ રસ છે.\nBeerboarding ટેરરિસ્ટો પાસેથી બાતમી કઢાવવા તેમને પાણીમાં ઝબકોળાય છે તે ક્રિયાને કહેવાય છે ‘વોટરબોર્ડિંગ.’ તેના ઉપરથી નવો શબ્દ ફંટાયો છે, ‘બીયરબોર્ડિંગ’ મતલબ કે કોઈને દારૂ પાઈને તેની પાસેથી બાતમી કઢાવવી તે.\nTextpectation તમે અમુક વ્યક્તિને ‘ડેટ’ ઉપર આવવા માટે ટેક્સ્ટથી પુછાવ્યું હોય અને સામેવાળાના જવાબ જાણવાની ચણચણાટી થાય તે ‘ટેક્સ્ટેપ્ટેશન.’\nMasterdating તમને કોઈ ‘ડેટ’ ન મળે ને તમે રેસ્ટોરાંમાં કે સિનેમામાં એકલા એકલા જાત સાથે ‘ડેટ’ ઉપર જવાનો માસ્ટરપ્લાન બનાવો, તે કહેવાય ‘માસ્ટરડેટિંગ’.\nઅલબત્ત, આ urbandictionary.com ઉપર આવેલા શબ્દો લોકવપરાશમાં યોજાયા નથી. આ અને આવા સેંકડો શબ્દો રોજ બને છે અને દિવસ આથમે તે પહેલાં નાશ પામે છે. કેટલાક કેવળ ગમ્મત ખાતર ટેમ્પરરી પોર્ટમેન્ટિયસ કરી બેઠા હોય છે, પણ તમે ‘યુ–નિવર્સ’ હોવ ને તમારો પોતાનો જ બનાવેલો કોઈ અલ્ફાઝ તમે વાતવાતમાં વાપરવા માંડો અને જુઓ કે કેટલી ‘લાઇક’ મળે છે.\nદયાળુ! આ કોલમ માટે ગગનવાલાને એડિટરે સ્ટ્રિક્ટ વર્ડ લિમિટ આપી રાખી છે અને અમે ધડકતે હૈયે રીડર રાજાને પૂછીએ છીએ કે આ કોલમરત્ન (વિન્ક વિન્ક) તમને કેવું લાગ્યું? નોહા વેબ્સ્ટરાય નમ:


ઘણા પ્રયાસ છતાં મારી વહુ પ્રેગ્નન્ટ થતી નથી, પ્લીઝ હેલ્પ | નવગુજરાત સમય\nસવાલ : મારા દીકરાના પાંચ વર્ષ પહેલાં મેરેજ થયા હતા. બે વર્ષમાં તેની વાઇફ પ્રેગ્નન્ટ થઈ હતી. તેની પ્રેગ્નન્સીના નવમાં મહિનામાં તે ડિલિવરી માટે તેની મધરના ઘરે ગઈ હતી અને ત્યાં રેગ્યુલર ચેક-અપ્સ કરાવતી હતી. એક દિવસ તેણે નોટિસ કર્યું હતું કે, બાળક બિલકુલ જ હલનચલન કરતું નથી. તે તરત જ ડૉક્ટર પાસે ગઈ હતી, પરંતુ બેબી મૃત હોવાનું જણાયું. ડૉક્ટરે તેને બીજી પ્રેગ્નન્સી એકાદ વર્ષ ડિલે કરવાની સલાહ આપી હતી. જોકે, હવે એને ખાસ્સો એવો સમય થઈ ગયો હોવા છતાં તે પ્રેગ્નન્ટ થતી નથી. પ્લીઝ હેલ્પ.\nજવાબ : આ ખૂબ જ કમનસીબીભરી સિચ્યુએશન છે. ખૂબ જ અનુભવી અને જાણીતા કોઈ સર્જન પાસેથી એનું કારણ જાણવા માટે સેકન્ડ ઓપિનિયન મેળવો. બ્લોક્ડ ટ્યૂબ્સ જેવું કોઈ પણ કારણ હોય શકે છે.\nસવાલ : મારી દીકરી સાડાચાર વર્ષની છે. તેને ફ્રીકવન્ટલી તેની વજાઇનામાં ખૂબ જ ખંજવાળ આવે છે અને બળતરા થાય છે. ક્યારેક તેની વજાઇના લાલાશ પડતી થઈ જાય છે. આ પ્રોબ્લેમને સોલ્વ કરવા માટે મારે શું કરવું જોઈએ? વારંવાર થતા આ પ્રોબ્લેમના લીધે મને ખૂબ જ ચિંતા થઈ રહી છે.\nજવાબ : કારણ જાણવા માટે તમારા ડૉક્ટરને મળો. તમારી દીકરીને વોર્મ્સ અને યૂરિન ઇન્ફેક્શન નથી ને એ ચેક કરો. તેને ફક્ત કોટનનાં ક્લોથ્સ જ પહેરાવો.\nમારી ગર્લફ્રેન્ડને સેક્સનું એડિક્શન થઈ ગયું છે, તે હરહંમેશ સેક્સ કરવા માગે છે


Goldenman: સુરત ના ગોલ્ડનમેન તરીકે ઓળખાતા માથાભારે જફર બોર્ડ ઝડપાયો. શું કર્યો છે ગુનો? – Today Gujarat\nGoldenman: સુરત ના ગોલ્ડનમેન તરીકે ઓળખાતા માથાભારે જફર બોર્ડ ઝડપાયો. શું કર્યો છે ગુનો?\nસુરત ક્ર્યામ ન્યૂઝ: જફર બોર્ડ છેલ્લા6મહિના થી નાસતો ફરતો હતો. સરકારી કર્મચારી પર હુમલો, મારામારી, હત્યા નો પ્રયાસ વગેરે જેવા કેસ માં જફર બોર્ડ નાસ્તો ફરતો હતો.સુરત ના ગોલ્ડમેન તરીકે ઓળખાતા ભૂખ્યા જફર બોર્ડ ની સુરત ના સલાબતપુરા પોલીસે ધરપકડ કરી છે.\nતે છેલ્લા6મહિનાથી સરકારી કર્મચારી પર હુમલા ના કેસ તથા મારામારી ના કેસ માં છેલ્લા6મહિનાથી નાસતો ફરતો હતો. તેના પર સરકારી કર્મચારી પર હુમલો ઉપરાંત સુરત ના કાપડ બજાર ના લોકો ને ધમકી આપી ને પૈસા પડાવવા વગેરે જેવા ગુનાઓ માં તે સંડોવાયેલો હતો.ત્યારે ખરાબપુરા પોલીસ ને તેની બાતમી મળતા તેને પકડવાની કવાયત હાથ ધરી હતી.\nતેને આધારે પોલીસે તેને ઝડપી પાડ્યો હતો. તે માર્કેટ વિસ્તાર માં દાદાગીરી કરવા માટે જાણીતો હતો. આ સાથે જ તેની ધરપકડ થતા કાપડ બજાર ના લોકો માં ખુશી નો માહોલ જોવા મળ્યો હતો. અને તેની સામે કડક કાર્યવાહી થાય તેવી માંગ કરી હતી. જફર વિરુદ્ધ અનેક ફરિયાદો પણ નોંધાય ચુકી છે.\n← કાળઝાળ ગરમી વચ્ચે હવામાન વિભાગે ચોંકાવનારી આગાહી કરી ! ગુજરાત મા આ ક્ષેત્ર મા વરસાદ…\nમુલાકાત: ભાવનગર ના યુવરાજે પાળીયાદ વિહળધામ ની મુલાકાત લઇ વીહળનાથન ના દર્શન કર્યા. →


EDUCATION: ઇપીએફ પર ટેક્સ માટે કર્મચારીઓની કેટેગરી નક્કી કરાશે\nઇપીએફ પર ટેક્સ માટે કર્મચારીઓની કેટેગરી નક્કી કરાશે\n- ૧૫,૦૦૦થી ઓછા પગારવાળા કર્મચારીઓને બાકાત રખાય તેવી શક્યતા વી દિલ્હી, તા. ૪\nપ્રોવિડન્ટ ફંડના ઉપાડ પર ટેક્સ નાખવાના વિવાદાસ્પદ પ્રસ્તાવમાં ક્યાં કર્મચારીઓને સામેલ કરવા તે માટે સરકાર કર્મચારીઓની કેટેગરી નક્કી કરશે તેમ નાણા મંત્રાલયના સૂત્રોએ જણાવ્યું હતું. જો કે આ અંગેની અંતિમ જાહેરાત બજેટની ચર્ચા દરમિયાન સંસદમાં કરવામાં આવશે.\nઉલ્લેખનીય છે કે જેટલીએ પોતાના બજેટ ભાષણમાં જણાવ્યું હતું કે ૧ એપ્રિલ પછી ઇપીએફમાં જમા થયેલી રકમને ઉપાડતી વખતે ૬૦ ટકા રકમ પર ટેક્સ ચૂકવવો પડશે. જો આ રકમ એન્યુટી જેવી પેન્શન યોજનામાં રોકવામાં આવશે તો ટેક્સ લાગશે નહીં.\nસૂત્રોના જણાવ્યા અનુસાર જે કર્મચારીઓનો પગાર ૧૫,૦૦૦થી વધારે હશે તેમને ઇપીએફ પર ટેક્સના દાયરામાં લાવવામાં આવે તેવી શક્યતા છે.\nઇપીએફઓમાં કુલ ૩.૭ કરોડ કર્મચારીઓ છે. જેમાંથી ૩ કરોડ કર્મચારીઓનો પગાર ૧૫,૦૦૦થી ઓછો છે. ે ઇપીએફના ત્રણ તબક્કા કન્ટ્રીબ્યુશન, વ્યાજ અને ઉપાડ એમ ત્રણેય તબક્કા ટેક્સ મુક્ત છે.


જસદણ પંથકમાં રવિવારે પણ ૧૦૩ કેસ પોઝીટીવ\nજુના પીપળીયા ગામે સ્થિતી ભયજનક\n(વિજય વસાણી દ્વારા) આટકોટ,તા. ૧૨: જસદણ -વિંછીયા પંથકમાં ગઇ કાલે રવિવારે અમુક ગામડાઓમાં સ્વયંભૂ લોકડાઉન હતુ ત્યારે પંથકના પ્રાથમિક અને સામુહિક આરોગ્ય કેન્દ્રો કોરોનાને લીધે ખુલ્લા રહ્યા હતા જેથી ગઇ કાલે પણ ટેસ્ટીંગ દરમિયાન એકલા જસદણ પંથકમાંથી ૧૦૩ કેસો પોઝીટીવ આવ્યા છે.\nજસદણ પંથકમાં કોરોના મહામારીએ નાના-નાના ગામડાઓમાં પણ પગ-પેસારો કર્યો હોય દિવસે -દિવસે કેસો વધતા લાગ્યા છે. ગઇ કાલે રવિવાર હોવા છતાં લોકો ટેસ્ટ કરાવવા દોડી ગયા હતા અને જસદણ તાલુકામાંથી ૧૦૩ કેસો સામે આવ્યા હતા. ત્યારે જીલ્લા આરોગ્ય તંત્ર દ્વારા આખા જીલ્લાના કુલ ૭૦ કેસો બતાવ્યા છે. આમ સાચા આંકડા છુપાવવાનો સીલસીલો હજુ ચાલુ જ છે.\nજસદણ તાલુકાના અનેક ગામડાઓમાં કોરોનાએ ડેરા-તંબુ તાણ્યા છે. આવા ગામડામાં શેરીએ શેરીએ કોરોનાના કેસો કે તાવ-શરદીના કેસો હોવા છતાં લોકો ડરના માર્યા યોગ્ય તપાસ કરાવવાને બદલે ખાનગી દવાખાનુ જઇ દવાઓ લઇ પોતે અને બીજાને સંક્રમિત કરે છે. ખાનગી ડોકટરોએ આવા દર્દીને કોરોના ટેસ્ટ કરાવી હોમ-કોરેન્ટાઇન ન કરવા કડક સુચના આપવી જોઇએ.\nજસદણ તાલુકાના જુના-પીપળીયા ગામમાં કોરોના કેસોનો રાફડો ફાટ્યો છે. ત્યાં આ નાનકડા ગામમાં ૫ થી ૬ વ્યકિતના મૃત્યુ થયા છે. ઉપરાંત હજુ બે થી ત્રણ વ્યકતિની તબીયત ગંભીર હોવાનું જાણવા મળ્યુ છે.\nહાલ નાના ગામમાં ૨૫ થી ૩૦ જેટલા કેસ એકટીવ છે અને જો તંત્ર ત્યાં જઇ રેપીડ ટેસ્ટ કરાવવામાં આવે તો હજુ અનેક કેસ સામે આવે તેમ છે.\nજસદણ પંથકના અનેક નાના-નાના ગામોમાં સ્થિતી દિવસે -દિવસે ખરાબ થતી જાય છે ત્યારે ગામ લોકોએ અને આગેવાનોએ સંક્રમિત લોકોના યોગ્ય રિપોર્ટ કરાવી તેઓ બહારના નિકળે તે માટે કડક અમલવારી કરાવવી પડશે.\nજસદણ પંથકના અનેક ગામોમાં સ્વૈચ્છિક લોકડાઉન થઇ રહ્યુ છે ત્યારે જસદણ શહેરમાં પણ આજથી બપોર પછી સંપૂર્ણ લોકડાઉન રાખવાનો નિર્ણય સ્થાનિક ચેમ્બર ઓફ કોમર્સ દ્વારા લેવામાં આવ્યો છે.


ગીરમાં 8 વર્ષની બાળકી પર સિંહે કરી નાખ્યો હુમલો અને પછી તો...? વાંચીને પગ ધ્રુજી જશે..! - Gujarat Posts\nHome/સમાચાર/ગીરમાં 8 વર્ષની બાળકી પર સિંહે કરી નાખ્યો હુમલો અને પછી તો…? વાંચીને પગ ધ્રુજી જશે..!\nGujarat Posts Team October 16, 2021\tસમાચાર Leaveacomment 70 Views\nકહેવાય છે કે સિંહ માનવ પ્રેમી જાનવર છે. પરંતુ સાથે સાથે તે જંગલનો રાજા પણ છે. જેથી તેના લોહીમાં ફાડી ખાવાની ખુમારીઓ રહેલી હોય છે. તે શાંત હોઈ ત્યારે સારો લાગે પણ ભુક્યો હોઈ ત્યારે રોદ્ર સ્વરૂપ ધારણ કરી લે છે.\nગીરના સિંહ ની તો વાત જ અલગ છે. ઘણી વખત ગીરના સિંહ ગામડાના વિસ્તારોમાં આવી જતા હોય છે. પરંતુ તેઓ માનવતા દાખવીને કોઈપણ લોકો પર હુમલા કરતા નથી અને શાંતિથી જતા રહે છે. આપણે ઘણી વખત વાયરલ વિડીયો માં પણ જોયું છે કે ગીરના સિંહ ક્યારે કોઈને નુકસાન કરતા નથી.\nતેઓ માત્ર પોતાનો વટ દેખાડીને જતા રહે છે. પરંતુ સાવરકુંડલાના ગોરડકા ગામે એક ઘટના એવી બની છે જે વાંચીને તમારા પગ ધ્રુજવા લાગશે અને તમે પણ વિચારમાં પડી જશો કે એ બાળકી પર શું વીતી હશે..!\nઅમરેલી જિલ્લામાં સિંહ અને દીપડાઓ વસવાટ ભરપૂર માત્રામાં છે. તેઓ આખો દિવસ જંગલ ઝાડી-ઝાંખરામાં પડયા રહે છે અને રાત્રે શિકાર માટે બહાર નીકળતા હોય છે. ત્યારે સાવરકુંડલા તાલુકાના ગોરડકા ગામે મોડી રાત્રે એક વાડીમાંથી આઠ વર્ષની બાળકીને સિંહે ફાડી ખાધી છે.\nઆ ઘટના સામે આવતા જ લોકોમાં ડર ફેલાઈ ગયો છે. તેમજ તેઓ રાત્રીના સમયે બહાર નીકળવામાં પણ સાવચેત બની ગયા છે. જોકે ગીરના જંગલ વિસ્તારની આજુબાજુના ગામોના લોકો પણ રાત પડતાં જ સાવચેતીના ભાગરૂપે તમામ તૈયારીઓ કરી નાખતા હોય છે.\nપરંતુ ઓચિંતાના ક્યારેક આવા અનેક બનાવો બની જતા હોય છે. ગોરડકા ગામના સાદુળભાઈની વાડીમાં થોડા દિવસ પહેલાં જ દાહોદ થી ખેત મજૂરી કરવા માટે એક પરિવાર આવ્યો હતો. એ પરિવાર વાડીમાં જ રહેતો હતો અને વાડીમાં જ ખેત મજૂરી કરતા હતા.\nરાત્રિના સમયે એ પરિવારની આઠ વર્ષની દીકરી સંગીતા પરિવારની સાથે સૂતી હતી. એ સમયે સિંહે અચાનક હુમલો કરીને સંગીતાને ઉપાડી ગયો હતો. સવારમાં જ્યારે પરિવાર ઊઠ્યો ત્યારે સંગીતા ગાયબ હતી. પરિવાર તેની શોધખોળ ચાલુ કરી દીધી હતી અને મજૂરે વાડીના માલિક ને પણ જાણ કરી હતી.\nઆ ઘટનાની જાણ વન વિભાગને થતાં વન વિભાગ તુરંત જ ઘટનાસ્થળે પહોંચીને આસપાસના વિસ્તારના એરિયામાં પ્રાણીઓની ગોતવાની તજવીજ હાથ ધરી હતી. વનવિભાગ દ્વારા જંગલી પ્રાણીના પગલાંને કારણે સિંહ હુમલો કર્યો હોય તેઓ વનવિભાગનું પ્રાથમિક અનુમાન છે.\nઅમરેલી જિલ્લામાં દીપડા અને સિંહોનો વસવાટ છે તેને લઈને ભૂતકાળમાં પણ મનુષ્ય પર અનેક હુમલાના બનાવો બન્યા છે ત્યારે આ ઘટનાથી ગોરડકા ગામ અને આસપાસના ગ્રામ્ય વિસ્તારોમાં લોકોમાં ફફડાટ ફેલાઈ ગયો છે.\nPrevious નવરાત્રીમાં માતાજીનો ચમત્કાર, ઘરે દેખાયા કંકુવાળા બાળ પગલા, માતાજી સાક્ષાત હાજરો-હજૂર.. વાંચો..!\nNext આ વિસ્તારમાં ભારે વરસાદથી તબાહી : 18 ના મોત અને 22 લાપતા, વાવાઝોડાએ લીધા જીવ.. વાંચો..!


વોડાફોન, આઇડિયા 5,000થી વધુ કર્મચારીની છટણી કરે તેવી શક્યતા - NGS Business\nવોડાફોન, આઇડિયા 5,000થી વધુ કર્મચારીની છટણી કરે તેવી શક્યતા-જૉબ-કરિયર-Economic Times Gujarati\nવોડાફોન, આઇડિયા 5,000થી વધુ કર્મચારીની છટણી કરે તેવી શક્યતા\n16 Apr 2018, 1455 hrs IST, ET Bureau\nમુંબઈ:વોડાફોન ઇન્ડિયા અને આઇડિયા સંયુક્ત રીતે તેમના 21,000થી વધુ કર્મચારીઓમાંથી લગભગ ચોથા ભાગનાને બે-ત્રણ મહિનામાં છૂટા કરશે. બંને કંપનીઓના મર્જર બાદ વધુ કાર્યક્ષમ કંપની રચવા માટે વધારાના લોકોને દૂર કરવાની યોજના છે.\nબંને કંપની આવકના દબાણ વચ્ચે ભારે ખોટ કરી રહી છે તથા બંનેનું સંયુક્ત ઋણ ₹1,20,000 કરોડનું છે. મર્જરને હેન્ડલ કરી રહેલી નોડલ ટીમે આગામી કેટલાક મહિનાઓમાં ઓછામાં ઓછા 5,000 કર્મચારીઓ ઓછા કરવાની સૂચના આપી છે.\nઆ ઘટનાક્રમથી માહિતગાર એક વરિષ્ઠ એક્ઝિક્યુટિવે જણાવ્યું હતું કે, છટણીની પ્રક્રિયા ઝડપથી થઈ શકે કેમ કે ઋણનું ભારે દબાણ ધરાવતા ઉદ્યોગમાં માર્જિનના પ્રેશર વચ્ચે બંને કંપનીઓ કોઈ નવી કામગીરી શરૂ કરવા નથી માંગતી જેમાં વધારે કર્મચારીઓની જરૂર પડે.\nમર્જરને ટેલિકોમ ડિપાર્ટમેન્ટ સિવાય તમામ મંજૂરીઓ મળી ગઈ છે. તે મે મહિનામાં ગમે ત્યારે સોદો પાર પાડે તેવી અપેક્ષા રાખવામાં આવે છે. સૂત્રોએ ઇટીને જણાવ્યું હતું કે, કર્મચારીઓના અપ્રેઝલની સીઝન દરમિયાન જે લોકો દેખાવની લઘુતમ જરૂરિયાતને પૂર્ણ કરવામાં નિષ્ફળ રહેશે તેમને છૂટા કરવામાં આવશે. જે લોકોની પ્રોફાઇલ બંને કંપનીઓમાં ડુપ્લિકેટ થતી હોય જેમ કે સપ્લાય ચેઇન અને પ્રોક્યોરમેન્ટ જેવા ડિવિઝનમાં પણ તલવાર લટકે છે. ટેલિકોમ કંપનીઓ કોઈ પણ મોટા ખર્ચ વગર સક્ષમ મર્જ્ડ કંપની રચવા ઇચ્છે છે.\nઘટનાક્રમ અંગે માહિતગાર એવા એક ઉદ્યોગ તજ્‌જ્ઞે જણાવ્યું હતું કે આંકડો 5,000ને વટાવી શકે કેમ કે મોટી સંખ્યામાં ડુપ્લિકેશન હશે. જે લોકો આ પ્રક્રિયામાં નોકરી ગુમાવશે તેમના માટે નોકરી શોધવી મુશ્કેલ પડશે. ટેલિકોમ ઉદ્યોગમાં ઓછામાં ઓછા એક લાખ કર્મચારીઓને જવા દેવામાં આવ્યા છે.\nઆઇડિયા સેલ્યુલરની માલિકી ધરાવતા આદિત્ય બિરલા જૂથે આ મુદ્દે કોઈ ટિપ્પણી કરવાનો ઇનકાર કર્યો હતો. સિમેન્ટ, રિટેલ, ટેક્સટાઇલ અને ફાઇનાન્શિયલ સર્વિસિસ સહિતની અન્ય કામગીરી સાથેના બહુરાષ્ટ્રીય જૂથે ભૂતકાળમાં તેના છૂટા કરવામાં આવેલા કેટલાક કર્મચારીઓને તેની અન્ય જૂથ કંપનીઓમાં સમાવી લીધા હતા.\nવોડાફોન ઇન્ડિયાએ ઇટી દ્વારા કરવામાં આવેલી પૃચ્છા અંગે આ લખાય છે ત્યાં સુધી કોઈ પ્રતિક્રિયા આપી હતી. આઇડિયા અને વોડાફોનમાં હાલમાં અનુક્રમે આશરે 11,000 અને 10,000 કર્મચારીઓ કાર્યરત છે. વિશ્લેષકોએ જણાવ્યું હતું કે, આ સંયુક્ત સાહસની સફળતાની ચાવી ચુસ્ત રહેવામાં, નેટવર્ક વિસ્તારવામાં અને કિંમતની ઓફરમાં સ્પર્ધાત્મકતામાં રહેલી છે.\nમર્જર બાદ નવી રચાનારી કંપની ભારતની સૌથી મોટી મોબાઇલ ફોન ઓપરેટર હશે અને ભારતી એરટેલને કદમાં પાછળ રાખી દેશે. તે 42 ટકા કસ્ટમર બજારહિસ્સો અને 37 ટકા રેવન્યુ બજારહિસ્સો ધરાવતી હશે.


પ્લે મીની Lego રમતો\nઇંટો અને minions\nબોમ્બ સાથે ટેટ્રિસ\nવિવિધ ક્રિયાઓ, મફત Lego Minifigures રમવા માટે તૈયાર મેળવો: માછલી માટે, આયોજન Labyrinths અને વધુ ભારે બ્લોક્સ ખસેડો.\nઆ મીની રમતો માં, Lego ચોક્કસ વિષયો પર આધારિત નાના કાર્યો વિવિધ મેળવવામાં આવી છે, અને દરેક ખેલાડી વર્તમાન મૂડ માટે સમયસર મનોરંજન મળશે. દરેક મજા અક્ષરો જીવનસાથી ઘટનાઓ બનાવે છે, તેમના વાર્તા કહી અને તેને તમે પ્રેરણા માટે તૈયાર રહે છે. માં, રહસ્યમય વિચિત્ર, સતત LEGO ની વિશ્વમાં પરિવર્તન તેમના પોતાના નિયમો દ્વારા રહેવા, ફેરફાર, હંમેશા રહ્યું કંઈક છે. તેમને સામાન્ય વસ્તુઓ અસાધારણ આશ્ચર્ય પહોંચે, પણ પરિચિત માછીમારી તદ્દન અકલ્પનીય કંઈક માં કરે છે. દરેક માછીમાર માછલી નકામી ક્યારેય છે કે જાણે છે. અને પુખ્ત માછલી અવગણો તમે તેના રંગ પસંદ નથી માત્ર કારણ કે - કે ભયંકર છે! પરંતુ તેને અલગ અલગ અભિપ્રાય છે, પરંતુ કારણ કે conditionalities ની રમત Lego Minifigures લાલ સ્પર્શ વિના વધુ પીળા માછલી પકડી કે લાગે છે. તે ઊંડા પાણીમાં તરે છે, તે મેળવવા માટે સરળ નથી, અને માત્ર યોગ્ય દિશામાં એક લીટી ભૂમિકા, તમે આ ગોલ્ડફિશ પકડી શકે છે. તમે અને ઘરમાં બેસી શકે જે ખજાનો શિકારીઓ મળો. જલદી તેઓ સાંભળવા અથવા આ ખજાનો કે જે ચોક્કસ સ્થાન સાથે પ્રાચીન નકશો અન્ય દંતકથા જુઓ, તેઓ સાહસ માટે રસ્તા પર પહેલેથી જ છે. આ ડેરડેવિલ્સ એક નજીક હોવાથી યોગ્ય રીતે એક ખજાનો માટે માર્ગ ખોલવા માટે પઝલ ઉકેલવા માટે પ્રયત્ન કરો. હીરો યોગ્ય સ્થાન મળી છે, પરંતુ હવે અમે ચોક્કસ રંગ એક જ સ્થાન પર રંગીન બ્લોકો મૂકી, વધુ જાઓ હોય છે. સાવધાનીપૂર્વક આગળ વધો અને ઇંટો ખેંચીને જ્યારે તેમને સંપર્કમાં આવે માટે પરવાનગી આપશે નહિં. તે ફરીથી શરૂ કરવા માટે જરૂરી છે વર્થ તે થાય છે. જગ્યા, બધું સરળ નથી અને LEGO minifigures રમતો ચાલો અવકાશયાત્રી બનાવવા માટે બધા બ્લોકો તોડી કાર્ય આપે છે. તેમણે ફસાયેલા છે, પરંતુ રીતે બહાર ટોચ પર ઇંટો નાશ અને કી શોધવા માટે, સૌથી અગત્યનું, છે. બ્લાસ્ટ ફાયરિંગ અલગ દરેક બ્લોક નાશ. પ્રથમ તબક્કામાં દરેક વસ્તુ કે રહ્યું છે હવે અમે લાલ તત્વો ડ્રોપ ડાઉન કરવા માટે પ્રયાસ હોય છે જગ્યા હીરો લટકાવવામાં નથી. રે બાઉન્સ અને લક્ષ્ય સીધા આગળ કરી શકો છો હકીકત એ છે કે ઉપયોગ, જમણી વિનાશ મ, અને શૂટિંગ શોધો. આ બ્લોક્સ પર સીધી હિટ સાથે આ ક્ષમતા ઉપયોગ કરો, અને તમે બધા કાર્યો પૂર્ણ ખાતરી છે. મૃત chivalrous વખત તીવ્ર ઇચ્છા રાખે છે, જે વાસ્તવિક દ્વંદ્વયુદ્ધ જેવેલિન રહ્યું છે, જેમ કે લાગે છે. તેમણે પહેલેથી જ જમ્પિંગ અને ભાલા આમ આ દ્રષ્ટિકોણથી ફેંકી દેવું પહોંચે ત્યાં સુધી તમારા અક્ષર ઝડપી બનાવવા માટે ખૂબ જ ઝડપથી "જગ્યા" દબાવો. સ્કેલ સાથે વિવિધ પદાર્થો, અંતર અને રમત પોઇન્ટ મૂકવામાં આવે છે. અને ગ્રીન પાયે જોવા, તમે ફેંકવાની પહેલાં વિખેરી શકાય સક્ષમ હતા કેવી રીતે ઝડપી છે. કન્યા લિટલ રેડ રાઇડિંગ હૂડ ખૂબ યાદ અપાવે છે જે નાયિકા સાથે વાત રસપ્રદ રહેશે, પરંતુ તે એક લાલ કેપ પહેર્યા છે. તે તેના બાસ્કેટમાં તેના eared બન્ની ફેંકી દે છે જે ગાજર, કેચ હકીકત એ છે કે સાથે વહેવાર. પણ આવી મજા પ્રવૃત્તિ હતું, અને તે ન થાય, તે આનંદ સાથે આવી શકે છે - સમયાંતરે વિશાળ કરોળિયા tossing. એક છોકરી કેચ તો જંતુ મોકૂફ રાખવામાં સ્તર એક પગલું પસાર કરે છે. ધ્યાન ખેલાડી હોવાથી, તમે એ ભૂલ કબૂલ નથી, પરંતુ કાળજી તાલીમ આપવા માટે ખાસ્સો ધક્કો પહોંચે ક્યારેય નથી. અક્ષરો Lego Minifigures રમત સાથે વાતચીત, તમે આ નર્તકો, એથ્લેટ, સંગીતકારો, અમુક સીકર્સ અને અન્ય ઘણા લોકો સાથે પૂરી થશે.


Sadhana Weekly - Gujarati Magazine - પ્રકરણ – 25 : ગુનેગારની તસવીર જોઈને ઇ. ઝાલાને લાગ્યું કે આ ચહેરો એમણે ક્યાંક જોયો છે. પણ ક્યાં ? એ યાદ નહોતું આવતું ! Sadhana Weekly - Gujarati Magazine - પ્રકરણ – 25 : ગુનેગારની તસવીર જોઈને ઇ. ઝાલાને લાગ્યું કે આ ચહેરો એમણે ક્યાંક જોયો છે. પણ ક્યાં ? એ યાદ નહોતું આવતું !\nદુનિયાની ભીડમાં એકલી પડી ગયેલી ગુલાલને મલ્હારની યાદ સતાવી રહી હતી. એને વેદનાનો ડબલ ડોઝ અપાયો હતો. મલ્હારની જુદાઈ અને એની ચિંતા. ઇ. ઝાલાને સેલ જોડ્યો, ‘સર, પહોંચી ગયા? પેલો બ્લેકમેઈલર પકડાયો? શું કીધું એણે ? મલ્હારને એણે ક્યાં છુપાવી રાખ્યો છે? પ્લીઝ… તમે એને કંઈ કરતા નહીં, પહેલાં મલ્હાર વિશે પૂછી લેજો... પ્લીઝ સર... !’\nઇ.ઝાલા ગુલાલની આતુરતા પારખી ગયા. એ મુંબઈ જવા નીકળ્યા પછી આ પાંચમી વાર એ એમને ફોન કરી રહી હતી. ખરેખર એમણે ગુસ્સે થવું જોઈતું હતું પણ ના થયા. એમને ખબર હતી કે આ ફોન ગુલાલ નથી કરી રહી, પ્રેમી વિના તડપતી એક પ્રેમિકા કરી રહી છે. એમણે એને શાંતિથી જવાબ આપ્યો, ‘જો બેટા! ચિંતા ના કર! તારા કરતાં મલ્હારની ચિંતા મને વધારે છે. ગુનેગાર છૂટી જશે તોયે મને વાંધો નથી, પણ હું મલ્હારને કાંઈ જ નહીં થવા દઉં. અને એક વાત યાદ રાખ કે હજુ ગુનેગાર પકડાયો નથી. માત્ર એનો સુરાગ મળ્યો છે. હજુ તો એને પકડતાં દિવસો વીતી જશે. અને બીજું કે મલ્હાર એની પાસે જ છે એની કોઈ ખાતરી નથી. આ તો માત્ર આપણો અંદાઝ છે. બેટા, મારા પર વિશ્વાસ રાખ.’\n‘ઓ.કે સર!’ ગુલાલે હતાશ થઈ સેલ કટ કરી નાંખ્યો. ફરી યાદોની વણઝાર એને ઘેરી વળી.\nઈ. ઝાલા મુંબઈ બોરીવલીના પોલીસ સ્ટેશનમાં ઇ. દેશમુખની ચેમ્બરમાં બેઠા હતા. ઔપચારીક સ્વાગત અને વાતો પૂરી થઈ ગઈ હતી. ઇ. દેશમુખ એમને માહિતી આપી રહ્યા હતા, ‘ઇ. સાહબ! બ્લેકમેઈલર બહુત હી ચાલાક લગતા હૈ. પતા નહીં ઉસ દિન ઉસે કૈસે પતા ચલ ગયા કિ વો ભાગ ગયા. હમને સાયબર કાફે કે સીસીટીવી કેમેરે કા ઉસ દિન કા રેકોર્ડિંગ ઔર વો જીસ કોમ્પ્યુટર પર બૈઠા થા વો લે લીયા થા. કોમ્પ્યુટરમેં સે તો કુછ ખાસ નહીં મિલા લેકિન વિડિયો કેમેરે કે રેકોર્ડિંગ મેં ઉસકી તસવીર બિલકુલ સાફ આઈ હૈ. આઈયે, મેં આપકો વો વિડિયો દિખાતા હૂં....’\nઈ. દેશમુખ એમને એક જુદા રૂમમાં લઈ ગયા અને એમના ટેકનિશિયન પાસે વિડિયો ચાલુ કરાવ્યો. યુવરાજની હિલચાલ, એનો ચહેરો, એનુ સ્મિત બધું સાફ સાફ દેખાઈ રહ્યું હતું. એ ચહેરો સ્વાભાવિક જ મલ્હારનો નહોતો. પણ એનો ચહેરો જોતા જ ઇ. ઝાલાના દિમાગમાં કંઈ સળવળાટ થયો. એમને લાગ્યું જાણે આ ચહેરો એમણે પહેલાં પણ ક્યાંક જોયો છે. પણ એ કંઈ બોલ્યા નહીં, માત્ર જોયા કર્યું.\nબહાર આવીને ઇ. દેશમુખે એમના હાથમાં એનો કોમ્પ્યુટર પરથી બનાવડાવેલી તસવીરો મૂકી દીધી, ‘સાહબ, ફોટોગ્રાફ્સ હમને મુંબઈ કે સભી પુલીસ સ્ટેશનમેં ઔર સાયબર કાફેમેં ભીજવા દિયે હૈં. મુંબઈ કી જીતની ભી કમ્પ્યુટર્સ કી દુકાને હૈ વહાં ભી લગા દિયે હૈં ઔર પુલીસ સ્ટેશન ઔર બસ-સ્ટેશન પર તો ખાસ. બસ, અબ ઉસકા દાના-પાની ભર ગયા હૈ. વો મુંબઈ મેં હોગા તો જરૂર પકડા જાયેગા....’\n‘ગુડ જોબ!’ ઇ. ઝાલાએ ઇ. દેશમુખ સાથે હાથ મિલાવ્યો, ‘આપને બહુત હી બડા કામ કિયા હૈ સાહબ.’ ઇ. ઝાલાએ ઇ.દેશમુખનો આભાર માન્યો પણ એમનું ધ્યાન એમના તરફ નહોતું, એ તો ધારી ધારીને ગુનેગારની તસવીર તાકી રહ્યા હતા. તસવીર જોયા પછી તો એમને વિશ્વાસ આવી ગયો હતો કે આ ચહેરો, આ વ્યક્તિને એમણે પહેલા પણ ક્યાંક જોયો છે અને પાછલા થોડાક દિવસમાં જ જોયો છે. હવે એ યાદ કરવાનો પ્રયત્ન કરી રહ્યા હતા કે ક્યાં જોયો છે.\nમુંબઈથી પાછા ફરતી વખતે પણ આખા રસ્તે એમના દિમાગમાં એ જ ચહેરો ફર્યા કર્યો. એમણે એમની લાઇફને રીવર્સ કરી જોઈ હતી. છેલ્લા બે-ત્રણ મહિનામાં એ ક્યાં ક્યાં ગયા હતા, કોને કોને મળ્યા હતા? એ બધું યાદ કરી જોયું પણ સાલું આ ચહેરા સાથેનું મેચિંગ એમને ક્યાં ભટકાયું હતું એ યાદ ના આવ્યું તે ના જ આવ્યું.\nમુંબઈથી આવીને તરત જ એ ગુલાલને મળ્યા. ઇ.ઝાલાને જોતાં જ ગુલાલે અધીરાઈથી પૂછ્યું, ‘સર, મલ્હારનો પતો લાગ્યો ?’\n‘ના, પણ ગુનેગારનો પત્તો હવે બહુ જલદી મળી જશે. અને પછી મલ્હારનો પણ.’\nજવાબથી ગુલાલ થોડી હતાશ થઈ પણ ઇ. ઝાલાએ એને આશા બંધાવી હતી એટલે રસથી પુછ્યુ, ‘સર, શું સુરાગ મળ્યો છે, કોણ છે એ એવી કંઈ ખબર પડી?’\nજવાબમાં ઇ. ઝાલાએ એને મોબાઈલમાં સેવ કરેલી ક્રિમિનલની તસવીરો બતાવતાં કહ્યું, ‘એટલા માટે જ આવ્યો છું. આ છે તારી જિંદગીને તબાહ કરનાર! યાદ કર તેં આને ક્યારેય જોયો છે ?’\nગુલાલ તસવીરો હાથમાં લઈ ઝીણી નજરથી જોવા લાગી. ક્યાંય સુધી જોયા પછી એણે કહ્યું :\n‘ના, સર, આ માણસને મેં પહેલાં ક્યારેય જોયો નથી.’\n‘૫ણ મેં જોયો છે. અહીં જ ક્યાંક! કદાચ તારી સાથે, કદાચ પોલીસ સ્ટેશનમાં, કદાચ કોઈ પાર્ટીમાં, કદાચ કોઈ સફરમાં, તારા સ્ટાફમાં, રસ્તે રઝળતો. આ ચહેરાને જોયો છે એ સો ટકા પણ ક્યાં જોયો છે એ યાદ નથી આવતું મને. મારી નજર કદી થાપ ના ખાય. તું યાદ કર ગુલાલ. આ માણસ તારી જિંદગીમાં આવ્યો જ હશે. અત્યારે નહીં તો પહેલાં ક્યારેક પણ. તું યાદ કર, કોલેજમાં, સ્ટાફમાં, કોઈ ટૂરમાં, કોઈ પાર્ટીમાં કોઈ પણ જગ્યાએ આ માણસ તને મળ્યો છે ખરો ?’\n‘ના સર, મને ખાતરી છે કે મેં એને ક્યારેય જોયો નથી.’\n‘યાદ કર જયદેવસિંહ તો આવો નહોતો લાગતોને ?’ ઇ.ઝાલાથી અચાનક પુછાઈ ગયું. ગુલાલે તરત જ ના પાડી દીધી, ‘ના, સર એ તો આનાથી તદ્‌ન અલગ દેખાવ ધરાવતો હતો. એની હાઈટ, બોડી, ચહેરાનો આકાર, એની પુષ્ટતા બધું જ અલગ છે. એક ટકાનું પણ સામ્ય નથી. અને સર, કદાચ તમે ભૂલી ગયા લાગો છો કે જયદેવસિંહ મરી ગયો છે.’\n‘ઓહ યેસ, ધૂનમાં ને ધૂનમાં એનું નામ લેવાઈ ગયું. સારું ચાલ, એક કામ કર. મને તારા સ્ટાફ, તારા નોકરો, ડ્રાઈવર બધાના ચહેરા બતાવી દે. અને હા, ધ્યાન રાખજે. આ તસવીરવાળી વાત કોઈને કરતી નહીં. નિખિલ અને અંતરાને પણ નહીં.’\nઇ. ઝાલાએ ગુલાલના સ્ટાફથી માંડીને એના નોકરો, ડ્રાઇવર, રસોઇયા, નિખિલના નોકરો, ડ્રાઇવરો, અંતરાના મિત્રો, નિખિલના મિત્રો, ગુલાલના મિત્રો બધાની તપાસ કરી જોઈ. બધાના ચહેરાનું મેચિંગ પેલા ચહેરા સાથે કરી જોયું પણ મેચિંગ બેઠું જ નહીં. હવે એક જ જગ્યા બાકી રહી હતી. જયદેવસિંહ ઝાલાનું ગામ. એમને હવે એમ લાગી રહ્યું હતું કે કદાચ આ ચહેરો એમણે ત્યાં જોયો છે અને ઘડીનુંયે મોડું થાય એ પહેલાં જ એ રામપુર ઊપડી ગયા.\nપોલીસની ગાડીમાં બે જણ હતા. એક તો ઇ. ઝાલા પોતે અને બીજો કોન્સ્ટેબલ રાઠોડ. સૂકી ધૂળ ઉડાડતી ગાડી પહેલાં રામપુરમાં પ્રવેશી. બીજીવાર પોલીસની ગાડીને ગામમાં જોઈ ગામના ચોરે ચર્ચા કરી રહેલા લોકોને ચર્ચાનો નવો મુદ્દો મળી ગયો. કોઈ સ્ત્રી હાથમાં સાડી લઈને મેચિંગનું બ્લાઉઝ પીસ લેવા નીકળી હોય એમ ઇ. ઝાલા હાથમાં ક્રિમિનલનો ફોટો લઈ નીકળ્યા હતા.\nસૌથી પહેલાં ગયા એ સરપંચ માનસિંહ જાડેજાના ડેલે. ડેલો અંદરથી બંધ હતો. કોન્સ્ટેબલે સાંકળ ખખડાવી. અંદરથી ઝીણો મધુર સ્ત્રીસ્વર સંભળાયો, ‘કોણ છે?’\n‘પોલીસ...’ કોન્સ્ટેબલે જવાબ આપ્યો. તરત જ ફટાક કરીને બારણું ખૂલી ગયું. સામે ઊભેલી છોકરી ઈ. ઝાલા સાહેબને ઓળખી ગઈ. એની આંખોમાં પરિચિતતાનો ભાવ ઊભરાયો. એણે ધીમેથી કહ્યું, ‘આવો, સાયેબ! બેહો! બાપુ તો ઘરમાં નથી. ગામતરે ગ્યા છે.’\nઇ. ઝાલા અંદર ના ગયા. પણ નજર અંદર ઘૂમી આવી. ક્યાંક કંઈક ખૂંચ્યું. પણ શું ખૂંચ્યું હતું એ ના કળાયું. ‘ક્યારે આવશે સરપંચ બાપુ?’\n‘આજે આવી જાવાના છે.’\n‘સારું, અમારી ગાડી અહીં પડી છે. હું ગામમાં આંટો મારીને આવું છું. ખાસ કાંઈ કામ નહોતું, આ તો અહીંથી નીકળ્યો હતો એટલે થયું ચાલો, બાપુને રામ રામ કરતો જાઉં.’\nઇ. ઝાલા અને કોન્સ્ટેબલ રાઠોડ પછી ગામમાં આંટો મારવા નીકળ્યા. સરપંચ જોડે નહોતા એટલે થોડું અજુગતું લાગતું હતું. પણ બીજો કોઈ રસ્તો નહોતો. એ જયદેવસિંહના ભાંગીને ટેકરો થઈ ગયેલાં ઘર પર પણ જઈ આવ્યા. બીજા બે-ત્રણ જણને પણ જયદેવસિંહ વિશે પૂછી લીધું. એનો વંશવેલો ખતમ થઈ ગયો હતો એ વાત સાચી હતી. ગામના ચોરે, કૂવે, ફળિયે, છાપરા જેવાં ઘરોમાં, ચોકમાં બધે જ એમણે નજર કરી લીધી. એક પછી એક ચહેરાઓ એ જોતા ગયા. ક્યાંય કોઈ મેચિંગ નહોતું મળતું. બીજે બધે તપાસ કરી લીધી હતી, આ જગા એમના માટે છેલ્લી જગા હતી. અહીંથી જો મેચીંગ ના મળે તો પછી એમનો અંદાજ ખોટો પડવાનો હતો. એ બહારથી સ્વસ્થ હતા પણ અંદરથી ધુંધવાઈ રહ્યા હતા. મગજ ચીખી ચીખીને કહી રહ્યું હતું કે આ ચહેરો એમણે પહેલાં ક્યાંક જોયો છે, રબ્બર જેમ મગજ પણ ખેંચી કાઢ્યું પણ કેમેય કરીને યાદ નહોતું આવતું કે ક્યાં જોયો છે આ ચહેરો ? એ પૂરા બે કલાક ગામમાં ફર્યા પણ ના તો એ ચહેરો મળ્યો કે ના તો યાદ આવ્યું. આખરે હતાશ થઈને એ પાછા વળી ગયા. એ પોતાની જ સાથે આંખ મિલાવી શકતા નહોતા. વીસ વર્ષની કારકિર્દીમાં આજે પહેલીવાર એ ખોટા પડ્યા હતા.\nસાહેબ હવે મૌન થઈ ગયા હતા. કોન્સ્ટેબલ રાઠોડ અને ઇ.ઝાલા બંને પાછા સરપંચ માનસિંહ બાપુના ઘરે આવ્યા. ઇચ્છા તો હતી કે અહીંથી પાછા વળી જવું. પણ તરસ ખૂબ લાગી હતી અને કદાચ સરપંચ આવી ગયા હોય તો એમને મળ્યા વિના ચાલ્યા જવું પણ યોગ્ય નહોતું. એટલે એમણે પરાણે બારણું ખખડાવ્યુ, ફરીવાર પેલી છોકરીએ બારણું ખોલ્યું, ‘બાપુ તો નથી આવ્યા !’ એણે કંઈ પૂછ્યા વગર જ જવાબ આપ્યો.\nકોન્સ્ટેબલને કહેવાનું મન થઈ ગયું, ‘બાપુ માટલુંયે સાથે લઈ જાય છે?’ પણ એ બીજું જ બોલ્યો, ‘બહેન, અમારે પાણી પીવું છે !’\n‘હા, આવોને, અંદર બેહો !’\nઇ. ઝાલા અને કો. રાઠોડ અંદર ફળિયામાં ઢાળેલા ખાટલામાં બેઠા. છોકરી પાણી લેવા ગઈ. ઇ. ઝાલાની નજર ફરી પાછી સરપંચના ઘરમાં ફરવા લાગી. ખખડધજ સાઇકલ, એક રાજદૂત, ખૂણામાં બાંધેલી બે ભેંસો, બારણે ટીંગાડેલાં તોરણ, અને દીવાલ પર લટકાવેલી તલવારો, ભાલા અને લાઇનબંધ લગાડેલી તસવીરો. એમની નજર એક પછી એક તસવીર પર ફરવા લાગી. પહેલી તસવીરને હાર ચડાવેલો હતો. બીજી તસવીરને પણ હાર ચડાવેલો હતો. અને ત્રીજી તસવીર.... ત્રીજી તસવીર પર એમની નજર પડતાં જ જાણે વીજળીનો કરંટ લાગ્યો હોય એમ એક ઝાટકા સાથે એ ઊભા થઈ ગયા. એમને મેચિંગ મળી ગયું હતું.\nblack mail novel dark secrets suspense prakaran 1 raj bhaskar નવલકથા ગુજરાતી સસ્પેન્સ કથા સાયબર ક્રાઇમ સોશિયલ મીડિયા chapter 25


'બુલ્લી બાઈ' એપ કેસ :કોર્ટે આરોપી શ્વેતા સિંહ અને મયંકને 14 દિવસની જ્યુડિશિયલ કસ્ટડીમાં મોકલ્યા\nપોલીસ કસ્ટડી પુરી થતા કોર્ટમાં રજૂ કરાયા હતા :મુંબઈ પોલીસે કહ્યું કે મયંક કોરોના પોઝિટિવ હોવાને કારણે તેને કોર્ટમાં રજૂ કરાયો નહીં\nમુંબઈ :મુસ્લિમ મહિલાઓના ફોટાની હરાજી કરતી 'બુલ્લી બાઈ' એપના કેસમાં કોર્ટે આરોપી શ્વેતા સિંહ અને મયંકને 14 દિવસની જ્યુડિશિયલ કસ્ટડીમાં મોકલી દીધા છે. બંને આરોપીઓની પોલીસ કસ્ટડી પુરી થઈ ગઈ હતી. જે બાદ બંનેને કોર્ટમાં રજૂ કરવામાં આવ્યા હતા. મુંબઈ પોલીસે કહ્યું કે મયંક કોરોના પોઝિટિવ હોવાને કારણે તેને કોર્ટમાં રજૂ કરવામાં આવ્યો ન હતો.\nજ્યારે શ્વેતા સિંહ કોર્ટમાં હાજર થઈ હતી. આ કેસમાં શ્વેતા સિંહ અને મયંક રાવત ઉપરાંત આસામમાંથી ધરપકડ કરાયેલા બે આરોપી વિશાલ ઝા અને નીરજ વિશ્નોઈ પણ સામેલ છે.\nઆ કેસ અત્યાર સુધીમાં ચારની ધરપકડ કરવામાં આવી છે. તેમના નામ નીરજ બિશ્નોઈ, મયંક રાવત, વિશાલ ઝા અને 12મા ધોરણની વિદ્યાર્થીની શ્વેતા સિંહ છે. મયંક રાવત અને શ્વેતા સિંહની ઉત્તરાખંડમાંથી, 21 વર્ષીય એન્જિનિયર વિશાલ કુમાર ઝાને બેંગ્લોરથી અને નીરજ બિશ્નોઈની આસામમાંથી ધરપકડ કરવામાં આવી હતી. આ કેસના મુખ્ય આરોપી નીરજ બિશ્નોઈની દિલ્હી પોલીસે આસામમાંથી ધરપકડ કરી હતી. નીરજે પહેલું ટ્વિટર હેન્ડલ બનાવ્યું હતું.\nઅત્રે ઉલેલ્ખનીય છે કે વર્ષના પહેલા દિવસે એટલે કે 1 જાન્યુઆરીએ એક મહિલા પત્રકારે બુલી બાય ઍપ પર 'ડીલ ઑફ ધ ડે' જણાવીને વેચાઈ રહેલી પોતાની તસવીર શેર કરી હતી. પત્રકારે ટ્વિટર પર કહ્યું કે આ ખૂબ જ દુઃખદ છે કે એક મુસ્લિમ મહિલા તરીકે તમારે તમારા નવા વર્ષની શરૂઆત આ ડર અને નફરત સાથે કરવી પડશે. પક્ષના નેતાઓએ લઘુમતી સમુદાયની મહિલાઓની સાયબર સતામણીની નિંદા કરી છે અને ગુનેગારો સામે કડક પગલાં લેવાની માંગ કરી છે.


બજરંગી ની મુન્નીએ કર્યો આ ગીત પર ધમાકેદાર ડાન્સ,વીડિયો થયો વાયરલ,જુઓ – Gujju Kathiyavadi\nબજરંગી ની મુન્નીએ કર્યો આ ગીત પર ધમાકેદાર ડાન્સ,વીડિયો થયો વાયરલ,જુઓ\nલોકોને ‘મુન્ની’ એટલે કે ફિલ્મ ‘બજરંગી ભાઈજાન’ની હર્ષાલી મલ્હોત્રા ગમે છે. હર્ષાલી સોશિયલ મીડિયા પર પણ ઘણી એક્ટિવ રહે છે અને દરરોજ તેના વીડિયો ફેન્સ સાથે શેર કરે છે. તેના દ્વારા શેર કરેલી કોઈપણ વિડિઓ ઝડપથી વાયરલ થાય છે. ખાસ કરીને લોકોને તેના ડાન્સ વીડિયો ખૂબ પસંદ આવે છે. આ જ ક્રમમાં હર્ષાલી નો એક વીડિયો વાયરલ થવા માંડ્યો છે, જેમાં તે વાદળી રંગનો પોશાક પહેરીને ગીત ‘સ્વાર્થી દિલ તૂટ ગયા’ પર જોરદાર શૈલીમાં ડાન્સ કરતી જોવા મળી રહી છે.\nહર્ષાલી મલ્હોત્રાના આ ડાન્સ વીડિયોને અત્યાર સુધીમાં 45 હજારથી વધુ લાઈક્સ મળી છે. આની પ્રતિક્રિયા આપતા, તેમના ચાહકો તેમને ખૂબ જ સુંદર કહે છે અને તેના ડાન્સની પ્રશંસા પણ કરી રહ્યા છે. બ્લુ સૂટમાં ડાન્સ કરતી વખતે હર્ષાલી ખૂબ જ ક્યૂટ લાગી રહી છે. સોશ્યલ મીડિયા યુઝર્સ પણ હર્ષાલીના વીડિયો પર જોરદાર ટિપ્પણી કરી રહ્યા છે. હર્ષાલીના વીડિયો પર ટિપ્પણી કરતાં એક યુઝરે લખ્યું, “મુન્ની પણ ડાન્સ કરે છે”. તો ત્યાં બીજા એક યુઝરે લખ્યું, “બેસ્ટ ડાન્સ પરફોર્મન્સ”. આ રીતે, લોકો હર્ષાલી મલ્હોત્રા વિડિઓના ડાન્સને ખૂબ પસંદ કરે છે.\nબજરંગી ભાઈજાનમાં પોતાના જબરદસ્ત પ્રદર્શનથી કરોડોનું દિલ જીતનાર હર્ષાલી મલ્હોત્રા હવે પહેલા કરતા ઘણી મોટી થઈ ગઈ છે. તે ઘણીવાર તેના ડાન્સ વીડિયો શેર કરતી જોવા મળે છે. તાજેતરમાં હર્ષાલીનો એક વીડિયો એકદમ વાયરલ થયો હતો, જેમાં તે તેનો 13 મો જન્મદિવસ મનાવતા જોવા મળી હતી.\nમલાઈકા અરોરાએ બ્રાઉન કલરની સાડી પહેરી આપ્યા હોટ પોઝ,જુઓ વાયરલ ફોટા…\nબોલિવૂડ અભિનેત્રી મલાઈકા અરોરા તેની સ્ટાઇલિશ શૈલીને લઈને ખૂબ જ ચર્ચામાં છે. તાજેતરમાં જ મલાઇકાએ તેના ઇન્સ્ટાગ્રામ એકાઉન્ટ પર કેટલીક તસવીરો શેર કરી છે. આ તસવીરો તે ચમકતી બ્રાઉન રંગની સાડીમાં જોવા મળી રહી છે. આ ફોટામાં મલાઇકા અરોરા ફોટોઝ વિવિધ સ્ટાઇલમાં પોઝ કરતી જોવા મળી રહી છે. આ તસવીરોમાં અભિનેત્રી ખૂબ જ સુંદર લાગી […]\nમાંગમાં ન તો સિંદૂર,ન માસ્ક અને ન કોઈ મેકઅપ, નેહા લગ્ન પછી પતિ સાથે મુંબઇ પરત આવી..\nPosted on 28th October 2020 28th October 2020 Author gujju team\nનેહા કક્કર અને રોહનપ્રીત સિંહે સત્તાવાર રીતે પોતાના સંબંધ બનાવ્યા છે. 24 ઓક્ટોબરે બંનેએ દિલ્હીમાં ધૂમ-ધામ સાથે લગ્ન કર્યા. કોરોના રોગચાળામાં લોકો ઘરોમાંથી છટકી રહ્યા છે. આવી સ્થિતિમાં, આ લગ્ન આ સમયગાળા દરમિયાનના સૌથી મોટા લગ્ન સમારોહ તરીકે વર્ણવવામાં આવી રહ્યા છે. જો કે, તેમની વિધિમાં ફક્ત પરિવારના સભ્યો અને નજીકના મિત્રોનો સમાવેશ થતો હતો. […]\nબોલીવુડથી હોલીવુડ સુધી ફેલાયેલી ડ્રગની જાળ, આ સ્ટાર્સ વ્યસનની લત વિશે જાતે કબૂલ કરે છે\nPosted on 6th September 2020 Author gujju team\nસુશાંત સિંહ રાજપૂતનાં અવસાન બાદ ડ્રગ્સ એંગલે ફરી એકવાર ચર્ચા જગાવી છે. બોલિવૂડ અને ડ્રગ કનેક્શન કંઈ નથી. આ અગાઉ પણ ઘણા આક્ષેપો થયા છે કે મોડી રાત્રે બોલીવુડ પાર્ટીઓમાં ડ્રગ્સ સામાન્ય છે. માર્ગ દ્વારા, માત્ર હિન્દી ફિલ્મ ઉદ્યોગ જ નહીં, પરંતુ ઘણા હોલીવુડ સ્ટાર્સે ડ્રગ્સ લેવાની કબૂલાત આપી છે. આજે અમે આવા સ્ટાર્સ વિશે […]\nખાડીમાં સુરત મેયર નો અને ડે મેયર નો ફોટો લગાવી આપ નો અનોખો વિરોધ,જુઓ વીડિયો\nન્યુઝીલેન્ડના બોલરે આવી રીતે બોલ ફેંકીને કર્યો જો રૂટ ને આઉટ,તો પછી કર્યું આવું…,જુઓ વીડિયો


હાસ્ય પલ્લવ. : 2018\nબહુ ચરબી ચઢી છે ને કંઈ ? પલ્લવી જીતેન્દ્ર મિસ્ત્રી.\n‘અલ્યા, આમ સામે આવ તો જરા, બહુ ચરબી ચઢી છે ને કંઈ ? ‘\n‘જ જ જી સાહેબ, સલામ સાહેબ.’\nબનાવની વિગત એવી છે કે - શુક્રવાર, ૧૭ નવેમ્બર, ૨૦૧૭ ના રોજ અમદાવાદના બાપુનગર પોલીસ સ્ટેશનમાં શાંતિ સમિતિની મીટીંગ યોજાઈ ગઈ. એમાં લોકલ પોલીટીકલ લીડર્સ, શાંતિ સમિતિના સભ્યો અને પોલીસ અધિકારીઓ હાજર રહ્યા હતા. આ વખતે નિરીક્ષણ દરમ્યાન સેક્ટર – ૨ ના અધિક પોલીસ કમિશ્નર શ્રી અશોક યાદવની તીક્ષ્ણ નજરે એક પોલીસ કર્મચારી ચઢ્યો, કે જેનું પેટ ફાટ ફાટ થતી ચરબીથી લદાયેલું અને શર્ટના બટન તોડીને બહાર આવવા મથી રહ્યું હતું,\nપોલીસ કર્મચારીનું આવું પ્રેગનન્ટ હાથણીના જેવું ભરાવદાર પેટ જોઇને અશોકભાઈને શોક થયો, શોકમાંથી બહાર આવ્યા એટલે એમણે પોલીસ કર્મચારી ગણમાં સર્વગ્રાહી નજર ઘુમાવી, તો બે પોલીસ ઇન્સ્પેકટરો અને ત્રણ કોન્સ્ટેબલો સહીત પાંચ પોલીસના મોટા જાજરમાન પેટ હતા, એ જોઇને એમને આઘાત લાગ્યો. પાંચેયનું વજન પણ હોવું જોઈએ તે કરતા અનેક ઘણું વધારે હતું. એટલે એમને કહ્યું, ‘તમે પાંચેય જણ આગળ આવો.’ ‘જી સર.’ પાંચેય જણ આગળ આવીને નીચી નજર કરી ઉભા રહ્યા, ત્યારે પાંચેયને પોતપોતાના પેટ જ નજરે ચઢ્યા. ‘તમારે બધાએ બે મહિનાની અંદર કસરત અને યોગ કરીને આ માસ મોટા પેટ ઉતારવાના છે, અને વજન ઓછું કરવાનું છે, અને એ પછી મને રીપોર્ટ કરવાનો છે, સમજ્યા ?’ ‘જી સર.’ પાંચેય જાણે માથું હલાવીને સંમતિ આપી. અશોકભાઈએ માત્ર બોલીને જ નહિ પણ એમને લેખિતમાં સૂચના આપી.\nઆમ તો પોલીસ ખાતામાં ભરતી થવા માંગતા ઉમેદવાર માટે ઉંચાઈ (૧૬૫ સેન્ટીમીટર), વજન ૫૦ કિલો મીનીમમ (મેક્સીમમની કોઈ લીમીટ નક્કી થઇ છે કે નહિ તે ખબર નથી), છાતી (ફૂલ્યા વગરની ૭૯ સેન્ટીમીટર અને ફૂલ્યા પછીની ૮૪ સેન્ટીમીટર) હોવી જોઈએ, એવો નિયમ છે, પણ એમના પેટના ઘેરાવા માટે કોઈ નિયમ હોવાનું જાણમાં નથી. આમ તો સામાન્ય નાગરિકને નિયમો તોડવા બદલ પોલીસો સજા ફરમાવતા હોય છે, પરંતુ કોઈ પોલીસ અધિકારી – કર્મચારીને મેદસ્વીપણા માટે સજા કરવામાં આવી હોય એવી ગુજરાતની આ પહેલી ઘટના હશે.\nબેઠક બાપુનગરમાં યોજાઈ હતી, અને શાંતિ સમિતિની હતી, એટલે પોલીસોને નોકરીમાંથી પાણીચું આપવાને બદલે કસરત અને યોગ કરવા જેવી અહિંસક સજા ફરમાવવામાં આવી. આમ તો શાહીબાગ હેડ ક્વાર્ટરમાં અઠવાડીયામાં બે વાર પરેડ યોજાય છે, એમાં દરેક પોલીસ સ્ટેશનમાથી ૫ -૭ કર્મચારીઓને વારાફરતી બોલાવવામાં આવે છે, અને ત્યાં ૪૦૦ મીટરના ૩ – ૪ રાઉન્ડ લગાવવાનું કહેવામાં આવે છે. પણ આમાં ૩ – ૪ મહીને એક વખત પોલીસ કર્મચારીનો નંબર આવે છે. ભારત દેશના એક જાગૃત નાગરિકનું એટલે કે મારું એક નમ્ર સુચન છે કે – હેડ ક્વાર્ટરમાં રાઉન્ડ લગાવવાના બદલે આ પોલીસ કર્મચારીઓને અમદાવાદની પોળો અને ગલીઓમાં, દિવસે અને રાત્રે રાઉન્ડ લગાવવાનું કહેવામાં આવે તો ‘એક પંથ દો કાજ’ જેવું થાય. ચોરી અને લુંટફાટના ગુના ઓછા થાય અને અપરાધીઓની સાથે સાથે પોલીસ કર્મચારીઓના પેટ અને વજન પણ કંટ્રોલમાં રહે, ખરું કે નહિ ?\n‘આમ ખાઈ પીને એદીની માફક પડી રહે છે, તે તને તારા વધારે વજનની ચિંતા નથી થતી ?’ મારી એક ઢમઢોલ ફ્રેન્ડને મેં કહ્યું.\n‘મને નથી તો ઊંચું કે નીચું બ્લડ પ્રેશર, નથી વધારે કે ઓછું કોલેસ્ટ્રોલ, કે નથી ડાયાબીટીશ, પછી મને શાની ચિંતા ? અને હા, તું પણ મારી તબિયતની ફિકર કરીને તારું હાઈ બ્લડ પ્રેશર વધારે હાઈ કરતી નહિ, સમજી ?’ એ હસીને બોલી.\nકહેવાય છે કે જાડા લોકો જોલી એટલે કે આનંદી હોય છે, કદાચ આનંદી લોકો જાડા થઇ જતા હશે, બાકી અમારા જેવા ‘મિયાં દુબલે કયું ? તો બોલે સારે ગાંવકી ફિકર’, જેવા પાતળા લોકોના નસીબમાં આવી ચરબી ક્યાંથી ?\n‘પૂરી એક અંધેરી ને ગંડુ રાજા’ વાળી વાર્તામાં એવું આવે છે કે એક અંધેર નગરીના ગાંડા રાજાના રાજમાં ‘ટકે શેર ભાજી ટકે શેર ખાજા’, એટલે કે સસ્તી મોંઘી ચીજો એક જ ભાવે વેચાતી હતી. એક ગુરુ અને શિષ્ય આ નગરીમાં જઈ ચઢ્યા. સમજુ ગુરુની સમજાવટ છતાં, નાદાન શિષ્ય સસ્તાની લાલચમાં અહી રહી પડ્યો, ખાઈપીને તગડો થયો. એક દિવસ એક ચોરને શૂળીની સજા થઇ. શૂળીના માપના પ્રમાણમાં ચોર પાતળો હતો, એટલે જાડા માણસને શોધી લાવીને શૂળીએ ચઢાવવાનો હુકમ થયો. તગડો શિષ્ય ઝડપાયો, પણ એના સારા નસીબથી ગુરુએ એ સમયે આવીને રાજાને કહ્યું કે ‘આ સમયે શૂળી પર જે ચડશે તેને સ્વર્ગ પ્રાપ્ત થશે.’ રાજા શૂળીએ ચઢી ગયો અને શિષ્ય બચી ગયો.\nકહેવાય છે કે જાડા માણસો ‘જાજરમાન’ લાગે છે. ‘એક બિલાડી જાડી એણે પહેરી સાડી’ અને ‘હાથીભાઈ તો જાડા,લાગે મોટા પાડા’... એમ અહીં તો બાળગીતોમાં પણ જાડા પ્રાણીઓનું વર્ણન કરીને બાળકોને રીઝવવાનો પ્રયત્ન કરવામાં આવ્યો છે. મિત્રો, આપણે નાના હતા ત્યારે ‘સોટી અને પોઠી’ અને ‘લોરેલ એન્ડ હાર્ડી’ માં જાડા –પાતળા પાત્રોની ઘણી મઝા માણેલી, ખરું ને ?\nમારી નાની ભાભી કહે છે, ‘હું પાતળી હતી ત્યારે કારમાં પાછળ ત્રણ જણા બેઠા હોય તો પણ મને ચોથીને સાંકડે –માંકડે ગમેતેમ કરીને બેસાડી દેવામાં આવતી. હવે હું જાડી થઇ ગઈ છું, તો આગળની મોટી સીટમાં હું એકલી વટભેર બેસું છું, (હવે મને પાછળ એમની સાથે બેસાડવા કોઈ તૈયાર નથી.) નાનો ભાઈ કહે છે, ‘આ મારી અર્ધાંગીની નહિ, પણ બમણાંગીની (ડબલાંગીની) છે.’ ‘બુધવારની બપોર’ ના પ્રસિદ્ધ હાસ્યલેખક એમની પત્નીને પ્રેમથી ‘જાડી’ કહીને બોલાવે છે. થોડા સમય પહેલા એક સંગીતના કાર્યક્રમમાં એ અમને લીફ્ટ પાસે મળ્યા, અમે પૂછ્યું, ‘હકીભાભી ક્યાં છે ?’ તો એમણે કહ્યું, ‘જાડીને ? જુઓ, મારું પ્રિય પેન્ગ્વીન પાછળ ડોલમડોલ કરતુ આવી રહ્યું છે.’\nમિત્રો, આપણને કોઈ ‘જાડા’ કહી જાય તેનો કોઈ અફસોસ નથી, પણ .... ‘બહુ ચરબી ચઢી છે ને કંઈ ‘ એવું કહે તો તમે જ કહો ચલાવી લેવાય કે ? ( ‘બહુ ચરબી ચઢી છે’ નો અર્થ કંઈ જુદો જ થાય છે, ખરું ને ?)\nPosted by PM at 23:44 No comments:\nસમજાય તેને સલામ. પલ્લવી જીતેન્દ્ર મિસ્ત્રી.\n‘પલ્લવીબેન, જરા આ વાર્તાઓ વાંચોને’\nવાંચવાના શોખીન એવા મારા પડોશી નીલાબેન એક બપોરે મારા ઘરે આવ્યા અને એમનો મોબાઈલ મારી સામે ધર્યો. મારે એક સમાચાર પત્રની સાપ્તાહિક પૂર્તિ માટે લેખ આપવાનો હતો, ‘લેખ કયા વિષય પર લખું ?’ એવા વિચારમાં હું મગ્ન હતી ત્યારે નીલાબેને આવીને મારી વિચારધારા તોડી.\n‘અરે વાહ નીલાબેન ! તમે લેખિકા ક્યારથી બન્યા? ખુબ ખુબ અભિનંદન! પણ તમને ઉતાવળ ન હોય તો હું એક લેખ લખી લઉં પછી તમારી વાર્તા વાંચું તો ચાલે ?’ મેં એમને રીક્વેસ્ટ કરી.( એમને મેં મારા ઘણા લેખો વંચાવ્યા હતા એટલે મારાથી એમની વાર્તા વાંચવાની ના પડાય એમ નહોતું.)\n‘પલ્લવીબેન, પહેલી વાત તો એ કે આ મારી વાર્તા નથી.’\n‘અચ્છા ?’ મને એમની આ વાતથી આનંદ તો નહીં પણ રાહતની લાગણી થઇ. ‘અને બીજી વાત ?’ મેં મારી લાગણી છુપાવીને પૂછ્યું.\n‘બીજી વાત તો એ કે – એક પ્રશ્ન છે, ‘તમે સમજદાર છો ?’\n‘હા, મને એવું લાગે છે તો ખરું.’\n‘બરાબર, મને પણ એવું જ લાગે છે કે તમે સમજદાર છો, અને એટલે જ આ વાર્તાઓ તમને વંચાવવા લાવી છું.’\n‘વાર્તાઓ ? કેટલી વાર્તાઓ છે ? મારે આજે તંત્રીને લેખ મોકલવાનો છે, એટલે મારી પાસે વાંચવાનો સમય ઓછો છે.’ મેં મારી લાચારી રજુ કરી.\n‘વાર્તાઓ તો લગભગ ડઝનેક છે, પણ સાવ નાની નાની – પેલી શું કહે છે, માઈક્રો... સમથીંગ...’\n‘હા, હા, એ જ. માઈક્રો ફિક્શન. માઈક્રો ફિક્શન એટલે શું પલ્લવીબેન ?’\n‘નીલાબેન, માઈક્રો ફિક્શન એ વાર્તાનો એક નવો અને લેટેસ્ટ પ્રકાર છે. સહેલી રીતે સમજાવું તો –કોઈ દળદાર ‘નવલકથા’ ડાયેટિંગ કરે તો ‘નવલિકા’ બને, નવલિકા થોડું ડાયેટિંગ કરે તો ‘વાર્તા’ બને, વાર્તા ડાયેટિંગ કરે તો ‘લઘુકથા’ બને, અને લઘુકથા ડાયેટિંગ કરે તો ‘માઈક્રો ફિક્શન’ બને.’\n‘અચ્છા, છાપામાં આવતી પેલી ટચુકડી જાહેરખબર ટાઈપ કે ?’\n‘બરાબર એવું જ. In Short, ‘Slim and Trim’ વાર્તાને ‘માઈક્રો ફિક્શન’ કહેવાય.’\n‘ટુનટુન’ ને ‘નવલકથા’ કહેવાય અને ‘કેટરીના’ ને ‘માઈક્રો ફિક્શન’ કહેવાય, બરાબર ?’\n‘There you are! નીલાબેન, તમે તો બહુ સ્માર્ટ છો.’\n‘છતાં લેખક આ બાર વાર્તાઓમાં શું કહેવા માંગે છે તે મને નથી સમજાતું, એટલે તમારી પાસે સમજવા આવી છું.’\n‘અચ્છા ! બતાવો.’ નીલાબેન વાર્તાઓ વંચાવ્યા વિના મારો પીછો છોડશે નહિ, એમ લાગતા મેં વાર્તાઓ વાંચવાની તૈયારી બતાવી. એમણે એમના મોબાઈલમાથી મને વાર્તાઓ બતાવી. વાર્તાઓના મથાળે લખ્યું હતું: ‘માઈક્રો ફિક્શન વાર્તાઓ’ અને પછી બીજા વાક્યમાં લખ્યું હતું : ‘સમજાય તેને સલામ.’ મને આ વાંચીને નવાઈ લાગી, મેં વાર્તાઓ વાંચી. નીલાબેન ઉત્સુકતાથી મારા ચહેરા સામું જોઈ રહ્યા હતા. અડધો ડઝન વાર્તાઓ વાંચીને મને લાગ્યું કે ‘આમાં વાર્તા જેવું શું છે ?’ ત્યાં જ અચાનક મને વિચાર આવ્યો: ‘કદાચ મારી વાર્તાઓ વાંચીને કેટલાક વાચકોને પણ આવું જ લાગતું હશે ?’ (વાચકોના અભિપ્રાય મળે તો ખબર પડે)\nમાઈક્રો ફિક્શન વાર્તાના લેખકે વાર્તાઓની નીચે લખ્યું હતું, ‘આશા છે કે તમને મારી વાર્તાઓ ગમશે.’ દરેક લેખકો આવા જ આશાવાદી હોય છે. પણ દરેક વાચકમાં એક વિવેચક પણ રહેલો છે. વાચક વાંચીને મજા માણે છે અને વિવેચક આલોચના કરીને એની મજા લે છે. બંને પોતપોતાની જગ્યાએ બરાબર છે.\n‘પલ્લવીબેન, સમજાવો.’ નીલાબેને ફરી મને વિચાર વમળમાંથી બહાર કાઢી.\n‘શું સમજાવું ?’ મારાથી બોલાઈ ગયું.\n‘લેખક આ વાર્તાઓમાં શું કહેવા માંગે છે ?’\n‘એ સમજવાનું તો મારે પણ હજી બાકી જ છે, નીલાબેન. એમણે લખ્યું છે કે ‘સમજાય એને સલામ’ પણ ન સમજાય એને શું તે સ્પષ્ટ નથી કર્યું.’\n‘ન સમજાય એને થપ્પડ’ એવું હોઈ શકે ?’ નીલાબેને રમૂજ કરી અને હસ્યા.\nમને એમની ‘સેન્સ ઓફ હ્યુમર’ ગમી. ‘કઈ કહેવાય નહીં, એવું પણ હોઈ શકે, અથવા ‘ન સમજાય એને ડબલ સલામ’ એવું પણ હોઈ શકે.’ મેં પણ હસીને કહ્યું.\n‘પલ્લવીબેન, લેખકની સલામ મળે કે ન મળે, ઇટ્સ ઓકે. પણ લેખકે છેલ્લે લખ્યું છે કે, ‘આશા છે કે તમને મારી વાર્તાઓ ગમશે.’ પણ એ તો એમની વાર્તાઓ સમજાય પછી નક્કી કરાય ને ? હું એટલે જ તમારી પાસે આવી.’\n‘મારી પાસે આવ્યા એ સારું કર્યું, નીલાબેન. એ એક વિકલ્પ હતો. મને પણ આ વાર્તાઓ સમજાઈ નથી ત્યારે હવે આમાં તમારી પાસે બીજા બે વિકલ્પ છે, એક તો તમે વાર્તાઓ ફરી ફરી વાંચો, સમજાય તો ઠીક નહીતર મોબાઈલમાથી એને ડીલીટ કરો અને ભૂલી જાઓ. બીજા વિકલ્પમાં તમે ડાયરેક્ટ લેખકને પૂછો, ‘તમે આમાં શું કહેવા માંગો છો તે સ્પષ્ટ કરો.’ એ જવાબ આપે તો ‘વેલ એન્ડ ગુડ’ નહીતર તમે એને ભૂલી જાઓ.’\n‘પલ્લવીબેન, લેખક એમને બહુ બુદ્ધિશાળી અને વાચકને બુદ્ધુ સમજતા લાગે છે એટલે જ લખ્યું છે કે ‘જેને સમજાય એને સલામ’ નીલાબેન થોડી નારાજગી અને નિરાશાથી બોલ્યા.\n‘નીલાબેન, પહેલાના જમાનામાં એટલે કે ઘણા વર્ષો પહેલાં બોલતી વેળા જીભની ગાંઠ વળી જાય, અને વાંચતી વેળા વાચક ગૂંચવાઈ જાય, મનોમન મૂંઝાઈ જાય, એવી ભારેખમ ભાષા લખાણમાં ઉપયોગમાં લેવાતી. પણ હવે જમાનો બદલાયો છે, હવે લેખકો એમનું લખાણ શક્ય હોય એટલી સરળ અને વાચકને સમજાય એવી ભાષામાં લખતા થયા છે. હા, ‘રહસ્યકથા’ હોય તો જુદી વાત છે. એમાં વાચકને છેલ્લે સુધી એટલે કે લેખક જણાવે નહીં, ત્યાં સુધી રહસ્યની ખબર ન પડવી જોઈએ, જો કે કોઈવાર લેખક જણાવે તે પહેલા જ રહસ્યકથા નું રહસ્ય વાચકને ખબર પડી જાય છે’.\n‘અથવા કેટલીક વાર લેખક જણાવે તોપણ વાચકને રહસ્યની ખબર પડતી નથી, બરાબર આ માઈક્રો ફિક્શન વાર્તાઓની જેમ જ, ખરું ને પલ્લવીબેન ?’\n‘વાહ વાહ ! માઈક્રો ફિક્શન વાર્તાઓ સમજાય કે ન સમજાય, પણ આ વાત બરાબર સમજાઈ ગઈ એ બદલ તમને મારા સલામ, નીલાબેન.’\nPosted by PM at 05:28 No comments:


ભગવાન વિષે આસ્થા – ઇવિદ્યાલય\nભગવાન વિષે આસ્થા\n2 April 2019 suresh jani\nધાર્મિક વિધિઓ અને તેને કારણે થતાં સંઘર્ષને કારણે કેટલાક માબાપ પોતાના સંતાનોને ધર્મથી દૂર રાખે છે.\nદરરોજ રાતે સૂતા પહેલા સાત વર્ષની નાની અનિકા જવેરી પોતાની માતા લક્ષ્મી સાથે એક નાનકડી પ્રાર્થના કરે છે. પણ આ પ્રાર્થનામાં નથી હાથ જોડાતા કે ન કોઈ ભગવાનને યાદ કરાતા. તેઓ ફક્ત તે દિવસે બનેલી ત્રણ સારી અને ખરાબ ઘટનાઓને યાદ કરે છે. જેમ કે, અનિકા એક નવા પુસ્તકની શરૂઆત માટે આનંદિત છે તો પોતાની બહેનપણી આગળ જુઠ્ઠું બોલ્યાનું દુ:ખ છે. તે ‘પ્રાર્થના’ કરે છે કે તે હવે ફરીવાર જુઠ્ઠું નહીં બોલે. લક્ષ્મી એક તમિલ બ્રાહ્મણ છે તો તેનો પતિ જૈન છે અને તેઓ પોતાની દીકરીનો ઉછેર આ બેમાંથી કોઈપણ ધર્મને અનુસરીને નથી કરતાં.\nલોકો ધર્મ પ્રત્યે ખોટા રસ્તે જઈ રહ્યા છે. તેઓ ધાર્મિક વિધિમાં અટવાય છે અને ધર્મના વિસ્તૃત સંદેશને ભૂલી જાય છે અને તેથી તેઓ વધુને વધુ અસહિષ્ણુ બનતા જાય છે. લક્ષ્મી ઝવેરી અને તેનો પતિ જય જુદા જુદા સંપ્રદાયોના છે અને પોતાની પુત્રી અનિકાને તે સંપ્રદાયોને અવગણીને ઉછેરે છે.\nતેર વર્ષની વાન્યા કાલરાને તેનો પોતાનો બિનધર્મનો અભિગમ છે. દિલ્હીની ટાગોર ઇન્ટરનેશનલ શાળાની વિદ્યાર્થીની વાન્યા કાલરા કહે છે, “હું અને મારા મિત્રો, લોકો કયો ધર્મ પાળે છે તે વાતને અવગણીએ છીએ. ભલે ભગવાન છે પણ હું માનું છું કે ભગવાન ફક્ત એક જ છે. અને તેને ન તો કોઈ નામ છે કે ન તો કોઈ વ્યક્તિત્વ છે.” .\nઅનિકા અને વાન્યા ધર્મવંચિત બાળપણમાં એકલા નથી. ઓનલાઈન વાલી ફોરમ અને વોટ્સ એપ જૂથો પરથી જાણવા મળે છે કે, ઘણા બધા વાલીઓ પોતાના સંતાનોનો ઉછેર ધર્મને ન અનુસરતા કરે છે. જ્યાં નવ ધર્મો અને અગણ્ય દેવતાઓ છે એ દેશમાં આ લોકો પોતાના સંતાનોને કહે છે કે કોઈ એક ધર્મ નથી કે કોઈ એક ભગવાન નથી, અથવા ઘણાં છે અને દરેક ભગવાન છે અથવા ધર્મ હોવો ન હોવો જરૂરી નથી પણ અગત્યનું એ છે કે એક સારા માનવી બનો.\nઆંકાડાઓ એ વાતને પુષ્ટિ આપે છે. ૨૦૧૧ની ભારતની જનગણના પરથી જાણવા મળે છે કે ‘ધર્મની જાણકારી’ન આપવાવાળા લોકોની સંખ્યા ૨૯ લાખની હતી - જે ૨૦૦૧ની જનગણનામાં ૭ લાખ હતી. આ આંકડા વસ્તીના ૧%થી પણ ઓછા છે પણ હવે પછીની જનગણનામાં આનાથી પણ વધુ લોકો હોવાની ધારણા છે.\n(શ્રીમતી સોબીતા ધરના અંગ્રેજી લેખનો અનુવાદ – સાભાર ટાઈમ્સ ઓફ ઇન્ડિયા – ૩૧ માર્ચ ૨૦૧૯ ) -\nધર્મ પરિચય, નિરંજન મહેતા\n← બકો જમાદાર – ૧૫\nશબ્દ – ૭, ધરતી →\nTotal Visits: 663,916


લોકસભાની ચૂંટણીની પહેલાં પ્રાદેશિક પક્ષો રાષ્ટ્રીય મોરચો રચે: બાદલ\nનવી દિલ્હી: શિરોમણિ અકાલી દળના પ્રમુખ સુખવીરસિંહ બાદલે રવિવારે જણાવ્યું હતું કે પ્રાદેશિક પક્ષોએ ૨૦૨૪માં યોજાનારી લોકસભાની ચૂંટણીમાં ભારતીય જનતા પક્ષ (ભાજપ)નો સામનો કરવા માટે નવો રાષ્ટ્રીય મોરચો રચવો જોઇએ.\nતેમણે શિરોમણિ અકાલી દળ અને ભારતીય જનતા પક્ષ વચ્ચેના જોડાણનો અંત આવ્યો હોવાની સ્પષ્ટતા કરી હતી.\nપેગાસસ સ્પાઇવૅરનો દુરુપયોગ કરીને રાજકારણીઓ, ઍક્ટિવિસ્ટ્સ અને પત્રકારોની કરાતી જાસૂસીના સંબંધમાં પુછાયેલા સવાલના જવાબમાં સુખવીરસિંહ બાદલે જણાવ્યું હતું કે આ પ્રકરણ લોકશાહી પરનો હુમલો ગણાય અને તેની તપાસ માટે વિપક્ષના સાંસદના નેતૃત્વ હેઠળની સંયુક્ત સંસદીય સમિતિ રચવી જોઇએ.\nતેમણે જણાવ્યું હતું કે આ આખું જાસૂસી પ્રકરણ દેશના બંધારણ, લોકશાહી અને જનતાના અધિકાર પરનો હુમલો છે. આ પ્રવૃત્તિ સિદ્ધાંતની વિરુદ્ધ ગણાય અને તેની તપાસ વિપક્ષના સાંસદના નેતૃત્વ હેઠળની સંયુક્ત સંસદીય સમિતિને સોંપવી જોઇએ.\nશિરોમણિ અકાલી દળના પ્રમુખે રવિવારે જણાવ્યું હતું કે અમારો પક્ષ ખેડૂતોનું હિત ઇચ્છનારો પક્ષ છે. ખેડૂતોની સમસ્યા અમારા માટે મહત્ત્વની છે. અમે કોઇ પણ ભોગે નવા ત્રણ કૃષિ કાયદાનો પંજાબમાં અમલ થવા નહિ દઇએ.\nઅગાઉ, સુખવીરસિંહ બાદલની પત્ની હરસિમરતકૌરે નવા ત્રણ કૃષિ કાયદાના વિરોધમાં કેન્દ્રના પ્રધાનપદેથી રાજીનામું આપ્યું હતું.\nસુખવીરસિંહ બાદલે જણાવ્યું હતું કે માયાવતીના બહુજન સમાજ પક્ષ (બસપ)ની સાથેનું શિરોમણિ અકાલી દળનું જોડાણ કાયમી છે. અમારા પક્ષના ભારતીય જનતા પક્ષ સાથેના જોડાણનો અંત\nતેમણે જણાવ્યું હતું કે પ્રાદેશિક પક્ષોએ એક થવાની જરૂર છે. પ્રાદેશિક પક્ષો લોકોની સાથે વધુ સારો અને નજીકનો સંપર્ક ધરાવે છે તેમ જ તેઓને વધુ સારી રીતે સમજે છે.\nસુખવીરસિંહ બાદલે જણાવ્યું હતું કે અમે વિવિધ રાજકીય પક્ષ સાથે મંત્રણા કરી રહ્યા છીએ. પ્રાદેશિક પક્ષોએ ૨૦૨૪ની સામાન્ય ચૂંટણીની પહેલાં નવો મોરચો રચવો જોઇએ. મને આશા છે કે ૨૦૨૪ની પહેલાં આ મોરચો ઘણો જ શક્તિશાળી બની જશે.\nબાદલે જણાવ્યું હતું કે પ્રાદેશિક પક્ષોનો આ નવો મોરચો ભારતીય જનતા પક્ષની સામેનો ત્રીજો નહિ પણ બીજો મોરચો ગણાવો જોઇએ, કારણ કે કૉંગ્રેસ પક્ષ હવે દેશભરમાં શક્તિશાળી નથી રહ્યો. પ્રાદેશિક પક્ષોના નવા મોરચાએ ભાજપને પોતાનું મુખ્ય લક્ષ્ય બનાવવું જોઇએ. (એજન્સી)ઉ


નજર લાગવાની વાતમાં અંધવિશ્વાસ છે કે વાસ્તવિકતા ?\nવિજ્ઞાનનું માનવું છે કે વ્યક્તિની આંખોમાંથી નીકળતા કેટલાક તરંગો સામેની વસ્તુ કે વ્યક્તિ પર નકારાત્મક કે સકારાત્મક પ્રભાવ પાડે છે\nવ્યક્તિ સાથે જયારે મુશ્કેલીના પ્રસંગો એક બાદ એક બનતા રહે. નાણાંકીય તંગી રહે, પરિવારમાં ઝઘડા-કંકાસનું વાતાવરણ રહ્યા કરે ત્યારે કોઇની ભૂંડી નજર લાગી હોવાની લોકોકિત છે. ખાસ કરીને બાળકો બીમાર પડે ત્યારે તેમને કોઇકની નજર લાગી હોવાનું સ્વાભાવિકપણે માનવામાં આવે છે. જો કે કેટલાક આ વાતને અંધવિશ્વાસ ગણાવે છે પરંતુ મોટાભાગના લોકો આ વાતમાં વિશ્વાસ ધરાવે છે. આથી ખરેખર નજર લાગવી એ અંધવિશ્વાસ છે કે વાસ્તવિકતા તે અંગે જાણકારી મેળવવી જોઇએ.\nનજર લાગવી તેને એક પ્રકારનો દોષ માનવામાં આવે છે. કેટલાક લોકો ઇર્ષ્યાના કારણે આવું કરતા હોય છે. અન્ય સુખી, સફળ વ્યકિતને જોઇને મનોમન ઇર્ષા કરનારાઓની સંખ્યા વધતી જતી હોય છે. આવા ઇર્ષાળુઓની નજર લાગતી હોવાનું માનવામાં આવે છે. કયારેક કોઇકની ઇર્ષાળુ નજર ઝાઝું નુકસાન નથી પહોંચાડતી તો કયારેક સમગ્ર જીવન ખેદાનમેદાન કરવાની ક્ષમતા રાખતી હોવાનું પણ કહેવાય છે. આથી જયારે વિના કારણ હસતા પરિવાર, વ્યકિત કે બાળકમાં રાતોરાત પરિવર્તન આવે તો સમજવું કે ચોકકસ કાંઇક ગરબડ છે.\nજો કે આ પ્રકારની માન્યતાઓમાં મોટાભાગના વ્યકિતઓને વિશ્વાસ હોય છે. પરંતુ નજર લાગવાની બાબતને વિજ્ઞાન ગણકારતું નથી. વિજ્ઞાનનું માનવું છે કે વ્યકિતની આંખોમાંથી નીકળતા કેટલાક તરંગો સામેની વસ્તુ કે વ્યકિત પર નકારાત્મક કે સકારાત્મક પ્રભાવ પાડે છે. આથી આ તરંગો જેટલી તેજ હોય છે તેટલો તેનો નકારાત્મક પ્રભાવ વધુ હોય છે. મનુષ્યના મગજની ઉપજ ગણાતી આ બાબત ભલે આસ્થાની હોય કે અંધવિશ્વાસ પરંતુ સદીઓથી વ્યકિતઓ આ બાબતને માની રહ્યા છે. કેટલાક આ પ્રકારની નજરથી બચવા તરેહતરેહના ઉપાયો પણ અજમાવે છે. જેમાં કહેવાય છે કે જે વ્યકિતને નજર લાગી હોય તેની ઉપરથી ત્રણ વખત દૂધ વાળીને કૂતરાંને પીવડાવી દેવું જોઇએ, તેનાથી નજર ઉતરી જાય છે. આ ઉપરાંત હનુમાનજીની પૂજા કરવાથી પણ નજર દોષમાંથી સત્વરે છૂટકારો મળે છે.


અમેરિકા અને તાલિબાન સંબંધો અંગે બાઈડેન તંત્ર સમીક્ષા કરશે - Gujarat Today\nઅમેરિકા અને તાલિબાન સંબંધો અંગે બાઈડેન તંત્ર સમીક્ષા કરશે\nડોનાલ્ડ ટ્રમ્પના સમયમાં અમેરિકા અને તાલિબાનની વચ્ચે અફઘાનિસ્તાનમાં થયેલ શાંતિ સમજૂતી જોખમમાં મુકાઈ ગઈ છે. અમેરિકા નવા રાષ્ટ્રીય સુરક્ષા સલાહકાર જેક સુલિવાને જણાવ્યું કે અમેરિકા તાલિબાન શાંતિ સમજૂતીને રિન્યુ કરવી જોઈએ. સમાચાર મુજબ પાકિસ્તાનને કદાચ આ નિર્ણયનો અંદેશો હતો. આ જ કારણ છે કે સુલિવાનના નિવેદન પહેલા પાકિસ્તાનના વિદેશ મંત્રી શાહ મહમૂદ કુરેશીએ જણાવ્યું કે અમેરિકાએ અફઘાન શાંતિ સમજૂતી અને પ્રક્રિયાથી પાછળ હટવું જોઈએ નહીં. ટ્રમ્પના કાર્યકાળમાં ફેબ્રુઆરી ર૦ર૦માં અમેરિકા અને તાલિબાને અફઘાનિસ્તાનમાં શાંતિ સ્થાપિત કરવા માટે સમજૂતી કરી હતી. આ ત્યારથી જ વિવાદોમાં છે. અફઘાન સરકારે તેના કેટલાક પોઈન્ટસ પર વાંધો વ્યક્ત કર્યો હતો. તાલિબાને પણ હુમલા બંધ કર્યા નહીં. તાલિબાને વચન પૂરા કર્યા નહી. વ્હાઈટ હાઉસમાં નેશનલ સિક્યુરિટી કાઉન્સિલના પ્રવક્તા એમીલી હોને જણાવ્યું કે એનએસએ જેક સુલિવાને અમેરિકા અને તાલિબાનની વચ્ચે ફેબ્રુઆરી ર૦ર૦માં થયેલી શાંતિ સમજૂતીને રિવ્યુ કરવાનો આદેશ આપ્યો હતો. આ મામલા પર અમારો દૃષ્ટિકોણ તદ્દન સ્પષ્ટ છે. તાલિબાને પોતાનું કોઈ વચન પૂરું કર્યું નથી. તેણે એવું કોઈ પગલું ભર્યું નથી. જેનાથી અફઘાનિસ્તાનમાં હિંસા સમાપ્ત કરી શકાય વાતચીતમાં અફઘાનિસ્તાન સરકારને સામેલ ના કરવી ચોંકાવનારૂં છે.\nPreviousજમ્મુ-કાશ્મીરના કઠુઆ જિલ્લામાં આંતરરાષ્ટ્રીય સરહદે આતંકી ટનલ મળી આવી\nજો સરકાર ઈચ્છતી હોય કે અમે રસ્તા પર નમાઝ ન પઢીએ તો તેણે નમાઝ માટે સ્થળો પૂરાં પાડવાં જોઈએ : મુસ્લિમ સંગઠનો\nશિયાળુ સત્રનો પ્રથમ દિવસ : વિપક્ષે ફારૂક અબ્દુલ્લાહની હાજરીની માંગ કરી, મોદીએ રાજ્યસભાને સંબોધી\nમેરઠ મારપીટ કેસ : પીડિત પુરૂષે વીએચપીના સભ્યો તરફથી ધમકીભર્યા કોલ મળતા હોવાનો આક્ષેપ કર્યો\nમહારાષ્ટ્રના મંત્રીના દાવા પછી સંજય દત્તનો ખુલાસો “હું કોઈ રાજકીય પાર્ટીમાં જોડાવાનો નથી”